
Tu graži 11 įdomi 1r galėtum būti 
šauni gyvenimo draugė, todėl, 
suprantama, stebiesi, kodėl vis dar es1 
vieniša. Išgirsk gerą žinią: kalta ne tu, 
kaltas jis! 


Šios knygos autorė vienišoms 
moterims siūlo naujas, optimistiškas 
tvarios meilės radimo „taisykles“. Ji 
atskleidžia draugysčių bei skausmingų 
nusivylimų paslaptį. Ir tai yra gebėjimas 
suprasti, jog tu tobulai tinki būti mylima 
— tokia, kokia esi. Jei gražūs santykiai 
ima blogėti, kalta ne tu. Kaltas jis! 

Staiga viskas taps taip paprasta. 
Daugiau nebebus jokių ,„Kodėl jis 
nepaskambino?“ Tai nesvarbu. 

Daugiau nebus jokių ,,„Kaip aš 
turėčiau pasikeisti?“ Tau nereikia 
keistis. Tu darysi tai, ką norėsi daryti, 
eisi ten, kur norėsi eiti, ir dėl to būsi tik 
dar mielesnė.Tai, kas vyks per 
pasimatymus, tau bus informacija apie 
juos, vyrus, o ne apie tave. Kai santykiai 
tavęs 1ms netenkinti, tu elgsiesi 
kategoriškai. Jausiesi laiminga, valdanti 
situaciją ir noriai užmegsi naujas 
pažintis. Ir neilgai trukus beprotiškai 
įsimylėsi vyrą, kuris bus pakankamai 
išmintingas, kad suprastų, jog tau 
neįmanoma atsispirti. 

Pratarmė 


Kodėl parašiau šią knygą, skirtą vienišoms moterims? Todėl, 
kad mes galvojame ir kalbame apie artimus santykius kur kas 
dažniau negu vieniši vyrai. Ir kai tokie santykiai pašlyja, mes 
taip pat esame kur kas labiau linkusios kaltinti save! Tada 
kamuojamės kartodamos tuos pačius klausimus: „Kodėl man 
negerai?“, „Ką aš padariau?“, „Ką turėčiau daryti kitaip?“ Bet 
gal tu čia niekuo dėta. Gal tu vis tiek būsi vieniša, net jei esi 
tobula. O gal problemų turi vyrai, su kuriais susitikinėji. Gal 
kalta ne tu, gal kalti jie! Gal jei nustotum save kaltinti, tavo 
požiūris į susitikinėjimus taptų praktiškesnis, išmintingesnis 
ir vaisingesnis. 

Tiesą sakant, nėra jokių „gal“. Klysta tavo teta, gyvenanti 
kitame mieste, klysta tavo vedęs brolis, klysta tavo draugės, 
su kuriomis kartu mankštiniesi — tu vieniša ne todėl, kad esi 
pernelyg išranki, pernelyg įžūli ar pernelyg „princesiška“. Be- 
je, net jeigu taip ir yra, išrankios, įžūlios „princesės“ išteka 
visai nesunkiai. Taip atsitiks ir tau. Tad būk realistė ir pado- 
vanok sau tokį gyvenimą, kokio nori. 

Ši knyga tave išmokys, kaip tai padaryti. 

Žinok, kad tu esi tobula tokia, kokia esi... tobulai tinkanti 
būti mylima - būtent! 

Žinok, kad dėl to tu esi verta tobulo vyro Meilės... ko visada 
troškai. 

Tačiau žinok ir tai, kad tobulo vyro nėra visame pasaulyje... 
kad kiekvienas tavo sutiktas vyras bus netobulas... įvairiais as- 
pektais. 

Žinok, kad įei vyrui tu neatrodysi tobulai tinkanti būti myli- 
ma, tai bus įrodymas, jog jis nėra tobulas... bent jau tau. 

Kitaip tariant, visada žinok, kad kalta ne tu... kad kaltas jis! 


Bet kaip dėl tų vaikinų, kurie mano, jog tu tobulai tinki 
būti mylima tokia, kokia esi? Galbūt tu nesi tikra, ar vaikinas 
yra toks, kokio tu trokšti. Galbūt tu svarstai, ar kažkur nėra 
geresnio kandidato. Galbūt tu nori žinoti, ar tau reikėtų su- 
stoti, ar žengti toliau. Ar surengti santykių išbandymą, ar į 
juos numoti ranka. Visa tai nėra taip sunku, tereikia pasi- 
stengti. 

Nes egzistuoja ženklai ir signalai, parodantys kelią. 

Egzistuoja patikimi testai, suteikiantys informacijos, ku- 
rios mums reikia. 

Egzistuoja taisyklės, padedančios atsirinkti. 

Tad ar nori žinoti, kada yra laikas pademonstruoti nulinę 
toleranciją? Kada yra laikas sau suteikti daugiau laiko? Kada 
pokštauti ir kada sprukti? Skaityk toliau! 


Žinok, 
kad esi 
tobula 


Tu — vieniša. Tavo motina sako, jog tau sunku įtikti. Tavo se- 
serys sako, kad esi per daug užsispyrusi. Tavo draugai sako, 
jog turėtum būti ne tokia kovinga santykiaudama su kitais. Tu 
jiems prieštarauji, tačiau jauti, kad jie gali būti teisūs. Ir pra- 
dedi tikėti, jog esi pernelyg išranki, pernelyg įžūli, pernelyg 
„princesiška“. Tai tiesa? Tada išgirsk tokią žinią: net jeigu jie 
yra teisūs, tai nieko nereiškia. Mat tu gali likti vieniša net ir 
būdama tobula! 

Tikroji problema yra visai ne tu. Ir ne tavo plaukai, tavo 
svoris, tavo darbas, tavo pomėgiai, tavo akcentas, tavo šeima 
ar tavo kvepalai. Tu nesi nei per daug išranki, nei per daug 
atsargi, nei per daug kovinga. Tu taip pat nesi nei pernelyg 
drovi ar pernelyg lipšni, nei pernelyg išpaikinta ar pernelyg 
kandi. Tu nesi pamišusi dėl karjeros ir nesi pamišusi dėl san- 
tuokos. Kažkur yra tau skirtas vaikinas... tiesą sakant, daug 

vaikinų. Bet tau tereikia vieno. Ir jis tave įsimylės tokią, kokia 
esi. Jam tu būsi tobula mylimoji. Štai kaip atsitiko Marianai: 


Mariana ką tik susižadėjo. Jos draugė man papasako- 
jo, jog Mariana viename vakarėlyje sutiko savo seną mei- 
le ir juodu vėl pradėjo susitikinėti, regis, jau ketvirtą kar- 
tą. Toks Marianos sprendimas jos draugę labai nuvylė. 
Bet klausykite toliau! 

Juodu išvyko atostogauti į prabangų kurortą. Mariana 
nusprendė šį kartą taip uoliai nesistengti įtikti savo my- 
limajam. Ji nutarė daryti tai, kas jai patinka - ilgai mie- 
goti, vaikščioti į spa salonus. Jei mylimasis anksti ryte 
eina žaisti golfą, ką gi, tegul. Mariana buvo pasirengusi 
tam, kad ją vėl paliks, ir leido įvykiams tekėti savo vaga. 
Bet užuot ją dar kartą įskaudinęs, jis pasipiršo! 


Gal Marianos mylimasis šį kartą pasipiršo dėl to, jog anks- 
čiau ji buvo per daug nuolanki, o dabar tapo labiau nepriklau- 
soma? Gal reikalai pasikeitė todėl, kad anksčiau ji pernelyg 
stengėsi, o dabar elgėsi laisviau? Gal anksčiau mylimajam ji 
atrodė per lengvai prieinama, o dabar tapo sunkiai pasiekia- 
ma? Apie šiuos santykius Marianos draugės turėjo daugybę 
teorijų, tačiau nė viena iš jų nebuvo teisinga. Mariana myli- 
mojo paklausė: „Kodėl dabar?“ Jis atsakė: „Na, man jau per 
keturiasdešimt ir aš esu pasirengęs vesti ir surimtėti.“ Jis taip 
pat pareiškė, kad ją visada mylėjo, bet tiesiog nesijautė pri- 
brendęs santuokai. Taigi problema buvo ne Mariana - proble- 
ma buvo jis! 

Tai pribloškė Marianos draugę. Kodėl? Nes ji suprato, jog 
elgėsi taip, kaip dauguma vienišų moterų kaltino Marianą dėl 

jos mylimojo nenorėjimo vystyti santykius, nors iš tikrųjų tai 
nuo Marianos labai mažai priklausė. Ji tobulai tiko būti my- 
lima, tiesiog susitikinėjo su asmeniu, kuris nebuvo visiškai pa- 
sirengęs. 


Pagrindinis principas 


Tiesa ta, jog visi Žmonės turi jiems skirtas „antrąsias pu- 
ses“, ir kiekviena iš mūsų anksčiau ar vėliau surasime savo 
princą. Ir, kad ši svajonė išsipildytų, mums nereikia savęs keis- 
Li. Užtat mums reikia keisti požiūrį į savo draugystes, į vyrus, 
o svarbiausia — į save. Privalome išmokti suprasti, kada pro- 
blema esame tiesiog ne mes. Privalome išmokti suprasti, ko- 
dėl problema esame tiesiog ne mes. Bet nustoti kaltinti save 
nėra lengva. Metų metus klaidingai vertinus savo santykius ir 
svarstant kodėl jie pašlyja, tam, kad pradėtum suprasti teisin- 
gai, reikia nemažai pastangų. Tačiau tu tai sugebėsi, nes šioje 
knygoje pateikiami tikslūs nurodymai, pratimai, testai ir pro- 
cedūros tau padės realiame gyvenime pasiekti pasakiškos san- 
tykių pabaigos. Tai tie patys psichologiniai „vaistai“, kuriuos 
aš jau daugiau kaip du dešimtmečius skiriu savo pacientėms... 
ir jie yra tikrai veiksmingi! 

Klaidingas požiūris į santykius mus verčia save „išradinė- 
ti“ iš naujo. Mes vis įnirtingiau bandome pasikeisti. Kai tiek 
daug laiko ir pastangų skiriame sau - kaltindamos save ir jaus- 
damos nusivylimą savimi — tai mus labai sekina. Todėl priva- 
lome tapti praktiškomis ir realistiškomis. 

Tavo santykiai neįtikėtinai palengvės, kai sau pasakysi, jog 
esi tobula ir kad joks vyras niekada nebus toks tobulas. Pasa- 

kiusi, jog esi tobula, tu suprasi, kad 90 procentų tavo pastan- 
gų, skirtų santykių gerinimui — tam nuolatiniam savęs išradi- 
nėjimui iš naujo siekiant prilygti antrai pusei - tebuvo laiko 
ir dvasinių jėgų švaistymas. Tu niekada nebuvai problema. Pro- 
blema buvo jis. 

Užrašyk šį principą lapeliuose ir priklijuok ant veidrodžio, 
šaldytuvo, darbo stalo, darbo knygos. Padaryk tą užrašą kom- 
piuterio ekrano užsklanda. 


Kalta ne tu - kaltas jis. 


Tai turi tapti tavo mantra ir tavo šūkiu. Kartok jį sau bent 
penkis kartus per dieną. Kodėl? Nes kaip mes galvojame, taip 
pradedame jaustis ir elgtis. Ar tai tave stebina? 


Galvok, ką galvoji 


Dauguma mūsų užaugome tikėdamos, jog mus valdo emo- 
cijos. Mums teigė, kad kai jaučiamės prislėgtos, prislėgtos bū- 
na ir mūsų mintys, o tada atitinkamai pasikeičia ir mūsų elg- 
sena. O kai jaučiamės pakylėtos, tada pakylėtai mąstome ir 
veikiame. Bet didžiausias kelių pastarųjų dešimtmečių psicho- 
logijos atradimas yra tas, kad egzistuoja ir atvirkštinis ryšys. 
Mes galime rinktis, ką galvoti, o kaip galvojame, taip jaučia- 
mės ir elgiamės! Pakartosiu dar sykį: Tu gali pakeisti savo 
savijautą ir elgseną pakeisdama savo mintis. 

Tai nuostabi žinia. Ji reiškia, kad tavo savijauta, sąlygota 
santykių, gali pasikeisti tą pačią akimirką, kai pasikeis tavo 
požiūris į juos. Tai taip pat reiškia, kad tavo emocijos savo 

atžvilgiu gali pasikeisti tą pačią akimirką, kai pasikeis tavo 
požiūris į save. Ir tam tau nereikės metų metus trunkančios 
psichoterapijos, psichologinės konsultacijos ar psichoanalizės. 
Tau nereikės iš pradžių įsigilinti į visas savo „problemas“, iš- 
aiškinti savitarpio santykius šeimoje ar sutvarkyti vidinį „ba- 
gažą“. Viskas gali pasikeisti tuoj pat. 

Kai kitaip galvoji, kitaip ir jautiesi. Kai kitaip jautiesi, 
kitaip veiki. Skamba per daug paprastai? Bet tu tiesiog paban- 
dyk. Mokslo tyrimai rodo, kad tai tiesa. Kognityvinės elgesio 
terapijos specialistai žino, kad tai tiesa. Priklausomybės ligų 
reabilitacijos centrų darbuotojai žino, kad tai tiesa. Fiziotera- 
peutai žino, kad tai tiesa. Pastoriai, kunigai, rabinai ir dvasi- 
niai vadovai žino, kad tai tiesa. Mano pacientai, klientai ir aš 
žinome, kad tai tiesa. 


Apversk santykius aukštyn kojomis 


Dabar pasitelk šį naują metodą ir jį pritaikyk savo santy- 
kiams. Bet kaip jau sakiau, prieš tai... 


Žinok, kad tu esi tobula tokia, kokia esi... tobulai tinkanti 
būti mylima - būtent! 

Žinok, kad dėl to tu esi verta tobulo vyro meilės... ko visada 
troškai. 

Tačiau žinok ir tai, kad tobulo vyro nėra visame pasaulyje... 
kad kiekvienas tavo sutiktas vyras bus netobulas... įvairiais as- 
pektais. 

Žinok, kad įei vyrui tu neatrodysi tobulai tinkanti būti myli- 
ma, tai bus įrodymas, įog jis nėra tobulas... bent jau tau. 

Kitaip tariant, visada žinok, kad kalta ne tu... kad kaltas jis! 

Kai imsi suprasti, jog tobulai tinki būti mylima tokia, ko- 
kia esi, viskas pasikeis, nes tavo mąstymas pakeis tavo savi- 
jautą, o tai savo ruožtu pakeis tavo veiksmus. 

Tu pradėsi į kiekvieną naują vyrą žiūrėti savo akimis, užuot 
žiūrėjusi į save jo akimis. Santykius su juo tu laikysi proga 
įsitikinti, ar jis yra asmuo, galintis tau tapti ypatingu, ar as- 
muo, kuriam turėtum pasakyti lik sveikas. 

Bet ir tokiu atveju tau gali kilti pagunda grįžti prie anks- 
tesnių dvejonių savo atžvilgiu, ypač jei neseniai turėjai kokių 
nors problemų artimų santykių srityje. Tačiau tu gali įtvirtinti 
savo naują mąstymą nuolat sąmoningai prisimindama pagrin- 


dinį principą: 
Kalta ne tu, kaltas jis. 


Laikykis tokios nuostatos ir viskas, ką sakys ir darys vyrai, 
bus informacija apie juos, o ne apie tave! Jei vaikinas su ta- 
vimi nesielgs kaip su moterimi, tobulai tinkančia būti mylima, 
tu, užuot svarsčiusi, ką padarei blogai, jausiesi taip, tarsi bū- 
tum smalsi stebėtoja, griežta teisėja ar pašaipus pašalinis as- 
muo. Tu galvosi apie tai, kas blogai jam, o ne kas blogai tau. 

Laikykis tokios nuostatos ir tada, jei vaikinas su tavimi 
elgsis kaip su moterimi, tobulai tinkančia būti mylima, tu į tai 
reaguosi ramiai. Ir niekaip nereaguosi į galimą jo nuomonės 
pasikeitimą ar jo įsitikinimą, kad jis yra tavo vienintelis šansas 
ištekėti. 

Laikykis tokios nuostatos ir tu nustosi save kaltinti dėl to, 
jog esi vieniša! Tai niekados nebuvo tavo kaltė. Tai visada bu- 
vo jo kaltė. Jei jis nesiekia, kad būtum jo gyvenimo draugė, 
tai yra jo problema. 

Jei jis tavęs nebrangina, tai yra jo problema. 

Jei jis tau neįsipareigoja, tai yra jo problema. 

Tu liausiesi savęs klausinėjusi, kodėl jis taip pasielgė. Tai 
palėjo lemti netinkamas laikas, ankstesnis įsipareigojimas ar 
nesaugumo jausmas. Šito tu gali niekada nesužinoti. Tu tiesiog 
suprasi, jog visa tai yra loterija ir kad tau laikas eiti toliau. Jei 
jam nepatinka tavo humoras, tu susirasi, kam jis patinka. Jei 
jam nepatinka tavo draugai, tu susirasi, kam jie patinka. Jei 
jam nepatinka tavo šeima, būk tikra - kitam vaikinui ji patiks. 
Kai santykiai nutrūks, tu nebandysi dar kartą savęs keisti. 
Geriau pakeisi partnerį. Tu nuspręsi pamilti tą, kuris tave be- 
protiškai įsimylės. 


Jei sulauksi nulinio dėmesio, 
tavo atsakymas bus nulinė tolerancija 


Tai gali būti priešinga viskam, ką darei nuo tada, kai pra- 
dėjai susitikinėti su vyrais. Tačiau tai ir yra svarbiausia. Laikas 
pradėti elgtis kitaip — ir tas laikas yra dabar! 


Daryk, ką nori, 
renkis, kaip nori, 
eik, kur nori 


Galbūt esi girdėjusi iš motinos ir draugių arba skaitei tam 
tikrose knygose, kad norint susirasti vaikiną reikia „eiti ten, 
kur būna vaikinų“. Kitaip tariant, dažnai lankytis sporto ba- 
ruose, užsirašyti į vyno degustatorių kursus ar užsiimti buria- 
vimu. Visa tai puiku, jei tau patinka sirgti už vietinę koman- 
dą, siurbčioti vyną ar buriuoti atviroje jūroje. Antraip pamiršk 
tai. Kažkur yra tau skirtas vaikinas, tačiau jo neturėtum ieš- 
koti sporto klube, jei neapkenti mankštintis. Nutarusi užsii- 
minėti tuo, ko nemėgsti, bet ką, tavo manymu, mėgsta vaiki- 
nai, tu tarsi pripažinsi, jog nesi tobulai tinkanti būti mylima 
tokia, kokia esi — tai yra su savo dabartiniais pomėgiais ar 
interesais. Tu greitai įsitikinsi, kad ne tavo pomėgiai ar inte- 
resai tau trukdo susipažinti su vyrais. 

Apsimetinėjimas nepadeda 


Kas atsitiks, jei į vyno degustatorių kursus užsirašysi vien 
tam, kad susirastum vaikiną, nors nepažiūrėjusi raudonojo vy- 
no neatskiri nuo baltojo ir tau tai nėra problema? Arba jei 
sutiktam vaikinui pasakysi, jog tavo hobis sutampa su jo ho- 
biu — tik tam, kad su juo užmegztum pažintį? Na, tokiu atveju 
tu neparodysi tikrosios — ir tobulai tinkančios būti mylima — 
savęs. Tu tiesiog apsimetinėsi. Maža to, šitaip elgdamasi pri- 
pažinsi, jog nesi jo verta. (Nepamatysi vyrų, kurie lankytų 
knygų klubus ar verpimo kursus tik tam, kad susipažintų su 
moterimi.) 

Tarkime, pradėjai su tuo vaikinu susitikinėti. Tau arba teks 
amžinai vaidinti, jog „dievini vyną“, o tai bus nelengva, arba 
prisipažinti. Toks pavėluotas tiesos sakymas irgi yra blogas sig- 
nalas, rodantis, kad netiki, jog esi tiesiog puiki. O koks geras 
signalas? „Aš galiu būti savimi.“ 

Gali nutikti dar blogiau. Galbūt po tam tikro laiko paaiš- 
kės, jog tikras ryšys taip ir neužsimezgė, nes tas bendras pa- 
grindas, kuriuo pradėjai pažintį, tavo buvo tik suvaidintas. 

Štai kas atsitiko Odrei, kuri apsimetinėjo. 


Odrė pradėjo susitikinėti su Džo. Jis mėgo žvejoti ir 
viską, kas susiję su vandeniu, o Odrė galėdavo susirgti 
jūros liga paprasčiausiai žiūrėdama televizijos serialą 
„Meilės laivas“ („The Love Boat“). Tačiau tam, kad jos 
„meilės laivas“ plauktų, Odrė apsimetinėjo, jog jai patin- 
ka vanduo ir su juo susijusios pramogos. Po kelių mėnesių 
Džo suorganizavo jų bendras atostogas. Tai buvo kelionė 
į atokią Bahamų salą. Odrę siaubingai kankino ne vien 
jūros liga jiems plaukiant žvejoti (tai vyko kiekvieną die- 

ną), bet ir nuobodulys. Išskyrus vandens pramogas, dau- 
giau toje saloje nebuvo ką veikti. Ne, Odrei tai visiškai 
nepanėšėjo į atostogas. Tą brangią atvangą nuo darbo ji 
praleido vemdama į vandenyną. 


Prisimink, ką tau kalbėjo tavo (laimingai) ištekėjusios drau- 
gės, kai jos sutiko Tą Vienintelį: „Mudu kalbame ta pačia 
kalba“; „Man su juo taip komfortiška“; „Jis mane iš tiesų su- 
pranta“; „Aš jam patinku tiesiog tokia, kokia esu.“ Štai toks 
ir yra tavo uždavinys, o vienintelis būdas surasti vaikiną, kuris 
tave mylės tokią, kokia esi... tiesiog būti tokia, kokia esi. 

Jei tu vaikinui iš tiesų patinki ir jei jis mano, jog esi to- 
bulai tinkanti būti mylima, tau nėra reikalo tapti jo kopija. Jis 
gali būti jis. Tu gali būti tu. Ir jis vis tiek gali tave beprotiškai 
įsimylėti, net jei jam patinka žvejoti, o tau patinka vaikščioti 
po parduotuves. 

Daryk, kas jam patinka, jei jis tau svarbus ir jei nori jį 
pamaloninti — dėl to jūs abu gerai jausitės. 

Daryk, kas jam patinka, jei jis tau svarbus ir jei jis tavęs 
prašo jam parodyti palankumą - šitaip pelnysi ATS („Aš Tau 
Skolingas“) taškų ir parodysi, jog esi šaunuolė. 

Daryk, kas jam patinka, jei jūs abu einate į kompromisus: 
jis kartu su tavimi važinėjasi dviračiu, o tu jį lydi, kai jis vyks- 
ta žvejoti. Tai tau parodys, ar jis sugeba eiti į kompromisus ir 
ar vertina tavo lankstumą. 

Daryk, kas jam patinka, jei jauti, jog gali iš tikrųjų pa- 
mėgti naują dalyką arba pakeisti požiūrį į savo senąjį pomėgį. 
Bet leisk savo vaikinui suprasti, kad tą dalyką vis dar tikrini 
— tada tavo vaikinas uoliai stengsis jį paversti puikia pramoga 
ir žinos, jog tai nebūtinai darysi amžinai (nebent tas dalykas 
tave pakerėtų). 


20 Dr. Georgia Witkins 


Daryk, kas jam patinka, jei vaikiną laikai taip tobulai tin- 
kančių būti mylimu, jog tau norisi jam rodyti palankumą, ir 
jei jis tave laiko taip tobulai tinkančia būti mylima, kad tu 
žinai, jog tau nėra būtina jam rodyti palankumą. 


Daryk, kas jam patinka, įei tau tai malonu arba jei 


šitaip įam rodai savo palankumą. Bet tai jokiu būdu 
negali būti apsimetinėjimas. 


Malonūs mažmožiai 


Kiek laiko praėjo nuo tada, kai pirmą kartą pajutai, jog esi 
pasirengusi sutikti Tą Vienintelį? Dveji metai? Penkeri metai? 
Dešimt metų? Yra dar viena priežastis daryti tai, ką tau norisi 
daryti, užuot bandžius save „tobulinti“. Kai tik sutiksi Tą Vie- 
nintelį, gali paaiškėti, jog tie tavo vienišavimo metai buvo pas- 
kutiniai, kai galėjai daryti tai, ką nori! 


Karla gulėjo lovoje šalia Meto ir klausėsi visų tų gar- 
sų, kuriuos jis skleidė miegodamas. Jo nykštys tebelietė 
nuotolinio valdymo pultelio mygtuką, ir jei Karla paban- 
dytų pultelį paimti arba išjungti televizorių, Metas pabus- 
tų ir pasakytų, jog dar nebaigė žiūrėti. Rytojaus dieną ji 
turėjo sulaukti kilimų valytojų, parengti straipsnį žurna- 
lui, kurio redakcijoje dirbo, tada iškepti ir užšaldyti šve- 
diškus mėsos kukulius savaitgalį vyksiančiai brolienės gim- 
tadienio šventei. Karla prisiminė, kaip gyveno iki Meto. Ji 
krimsdavo sausainius „Oreo“ kažkelintą kartą žiūrėdama 

„Seksą ir miestą“, miegodavo išsidrėbusi skersai lovos, per 
pietų pertraukas pirkdavo nukainotus batus, o šeštadie- 
niais dukart eidavo į kino teatrą. Ir kodėl tada jai vis 
atrodė, kad jos gyvenimas dar neprasidėjo? Dabar anas 
gyvenimas panėšėjo į atostogas! Ne, ji neiškeistų Meto į 
tuos šeštadienius, nors retsykiais tokia mintis jai tikrai 
sukirbėdavo. 


Pamąstyk apie Karlos atvejį ir nė akimirką netikėk tuo, 
jog tavo viengungiškas gyvenimas tėra laiko švaistymas ar ant- 
rarūšis gyvenimas. Užuot vis galvojusi apie tai, ko dabar ne- 
turi — tai yra partnerio, galvok apie tai, ką šiuo metu turi, tai 
yra laisvę daryti tai, kas tau patinka. Prisimink, kad tavo sa- 
vijautą lemia tavo mąstymas, o tu gali rinktis, kaip mąstyti. 
Tad apie savo viengungišką gyvenimą mąstyk kaip apie malo- 
nių mažmožių metą ir mėgaukis kiekviena akimirka. Tai nėra 
laukimo laikas, tai tavo laikas. Moteris, tobulai tinkanti būti 
mylima, gali visada turėti tobulai nuostabių valandų. 


Būk ištikima savo pomėgiams 


Užsirašyk į teniso tobulinimosi kursus ar įstok į kino mė- 
gėjų draugiją, apie ką seniai svajojai, arba savaitgalius skirk 
muziejų lankymui... ir tai, žinoma, yra proga sutikti vaikiną. 
Jei taip įvyktų, tu pradėtum tuos santykius žinodama, jog jus 
sieja bent vienas tikrai bendras pomėgis. Bet jei to neįvyks, 
nieko baisaus. Viengungiškas gyvenimas — tai ieškojimo, kas 
tau iš tiesų patinka, metas. Tai savo tapatybės gryninimo me- 

tas. Pats efektyviausias būdas rasti asmenį, kuris tave mylės 
tokią, kokia esi — tai būti tokia, kokia esi. 


Džudė buvo sportiška moteris ir norėjo užmegzti san- 
tykius su vyru, kuris irgi turėtų stiprią sveikatą ir būtų 
geros fizinės būklės. Siekdama pasirengti Naujųjų Metų 
maratonui, ji įstojo į bėgikų klubą. Taip, Džudė šitaip pa- 
sielgė tikėdamasi sutikti vaikiną, bet tai nebuvo vienintelė 
priežastis. Jai patiko rūpintis savo kūnu ir sveikata, pati- 
ko bėgioti, ji taip pat seniai svajojo įveikti maratono dis- 
tanciją. Po kelių savaičių treniruočių su bėgikų klubo na- 
riais Džudė įsimylėjo vaikiną, kuris svajojo apie tą patį: 
dalyvauti maratone. Ir tai nebuvo vienintelis juos siejan- 
tis dalykas. Jie abu siekė būti stiprūs ir sveiki, abu buvo 
vegetarai, abu kultivavo kitas sporto šakas. 


Ar esi pastebėjusi, kaip dažnai prie pirminio pomėgio ar 
polinkio šliejasi kiti panašūs pomėgiai ar polinkiai? Tai dar 
viena svari priežastis daryti tai, kas tau patinka. 

Bet net jeigu Džudė nebūtų susipažinusi su tuo vaikinu, 
bėgimo treniruotės jai vis tiek daug davė. Ji galėjo atsiduoti 
vienai iš savo aistrų ir įgyvendinti ilgai puoselėtą svajonę. Tai 
būtų buvę verta padaryti bet kokiu atveju. 

Kai mes ieškome pažinčių, elgiamės kaip ieškančios pa- 
žinčių ir sutinkame vyrus, ieškančius pažinčių. Kai lankomės 
viengungių baruose, elgiamės viengungiškai ir sutinkame vien- 
gungius vyrus. Kai einame savo keliu, sutinkame vyrus, einan- 
čius tuo pačiu keliu. Kitaip tariant, kai gyvename savo gyve- 
nimą, sutinkame gyvenimo partnerius. Tad nebūk užsisklen- 
dusi, eik ten, kur tau patinka eiti, renkis taip, kaip tau patin- 
ka rengtis, daryk tai, ką tau patinka daryti — ir vyrai tave 
susiras. O tada galėsi iš jų išsirinkti Tą Vienintelį. 


Neklausk 
kodėl 


Prisimeni Marianos atvejį? Ji praleido ne vienerius metus sau 
vis užduodama tą patį klausimą: kodėl, kodėl, kodėl vyras, 
kurį ji myli, jai neatsako meile? Gal ji pernelyg išranki, per- 
nelyg įžūli ar pernelyg „princesiška“? Taip, mano nuomone, 
Mariana yra „princesiška“, tačiau vis tiek surado tą, kuris ją 
pamilo. Bet ieškoti tikrosios priežasties neverta, nes tai ne 
tavo atvejis. Be abejo, tu gali turėti mažyčių trūkumų, tačiau 
ne dėl jų vis dar viengungiauji. Tokia, kokia esi, tu tobulai 
tinki būti mylima daugelio vyrų. (Juolab kad mes, žinoma, 
taip pat pasirenkame ne tobulus vyrus, o tokius, kokie jie 
yra!) Jei vyrukas, su kuriuo susipažinai praėjusį vakarą, nėra 
vienas iš tų daugelio vyrų, tai tik jo problema. Pakartosiu: 
kalta ne tu, kaltas jis. 

Kodėl jaučiame poreikį klausinėti kodėl? Tai ypač būdinga 
mums, moterims. Mes nuolat ieškome paaiškinimų savo gyve- 
nime, taip pat santykių srityje. Keisti žmones, taisyti dalykus 
ir spręsti potencialias problemas — tai mums yra tarsi mūsų 
darbas. Natūralu, kad jį dirbame ir susitikinėdamos su vyrais. 
Kai santykiai nesusiklosto sėkmingai, kai jie, atrodo, nesiklos- 
to sėkmingai, ar kai bijome, kad jie nesusiklostys sėkmingai, 
mes bandome suvaldyti situaciją galvodamos, jog mums kaž- 
kas negerai. Tai mums suteikia tam tikrą stiprybės jausmą. 
Kadangi iš tikrųjų mes negalime pakeisti vaikino, pradedame 
keisti save. (Tai yra akivaizdus nusižengimas nuostatai, jog to- 
bulai tinkame būti mylimos... tiesiog tokios, kokios esame.) 

Bet jei santykiai iš tiesų nutrūko arba net neprasidėjo, 
tikrai neverta eikvoti laiko klausinėjant savęs kodėl. Jei vaiki- 
nas tau nieko neduoda, svarbu į tai atsakyti nuline tolerancija, 
bet dar svarbiau nuline tolerancija reaguoti į bandymus kal- 
tinti save. Savęs kaltinimas mus gali sužlugdyti fiziškai ir dva- 
siškai. Jis mums trukdo eiti į priekį ir ieškoti vaikino, kuriam 
atrodysime tobulai tinkamos būti mylimos. Ir kiekvienas nau- 
jas mėginimas bus vis lengvesnis. 


Kaip ir daugelio mūsų, Dženės kelias santykių srityje 
buvo skausmingas. Vidurinėje mokykloje ją netikėtai pa- 
liko jos pirma rimta meilė. Tas atsitikimas Dženę pribloš- 
kė. Ji vis galvojo ir galvojo apie tai. Ėmė kamuoti nemiga, 
buvo sunku susikaupti per pamokas ir darbe (Dženė dirbo 
nepilną darbo dieną). Galop, kai ji motinos dvidešimtą 
kartą paklausė, ką jai reikėtų daryti, susierzinusi motina 
išrėžė: „Tu negali to vaikino priversti tave mylėti. Susi- 
rask kitą. Visada bus dar nors.“ 

Motinos šoko terapija padėjo. Jos žodžiai gali atrodyti 
priežti, bet neveltui sakoma, kad reikia klausyti savo motinų. 
Motina buvo teisi! Tu negali ką nors priversti tave mylėti - ir 
neturėtum to daryti. Niekada negali žinoti, kas bus. Negali 
numanyti. Dženei motinos patarimas nepatiko, tačiau ji visgi 
pripažino, kad jai reikia naujo vaikino. Tad ji susirado vieną, 
paskui kitą. Dabar Dženė yra ištekėjusi, bet savo vienišoms 
draugėms nepamiršta priminti: „Visada bus kitas — nesustoki- 
te. Negaiškite laiko klausinėdamos kodėl.“ 


Klausk ko 


Neklausk kodėl. Klausk ko. Ko tu nori iš tave mylinčio 
vyro? Ir ką gauni iš tikrųjų? Tai viskas, ką tau reikia Žinoti. 
Pagalvok apie tai. Kai svajojai apie Tą Vienintelį, ar jis tavo 
svajonėse pamiršo tau paskambinti kelias savaites iš eilės? Ar 
susitikinėjo su kita moterimi? Ar daugiau laiko praleido ne su 
tavimi, o su savo draugužiais pliumpindamas alų ir žaisdamas 
biliardą? Žinoma, ne. Tavo svajonių vyras niekada nesielgtų 
taip blogai. Vadinasi, tu ir realiame gyvenime niekada neturė- 
tum vyrui leisti šitaip elgtis. 

Dabar laikas pamatyti, koks jis yra iš tikrųjų, o ne norė- 
tum, kad jis būtų. Nepamiršk jo elgesį vertinti kaip informa- 
ciją apie jį, bet ne apie save. Ką tas elgesys pasako apie jo 
nuostatas, sumetimus ar intelektą? Ar jis yra toks „idealus“, 
kokį įsivaizdavai? Jei nebūtum suinteresuotas asmuo, ką gal- 
votum apie jo elgesį? 


Prabėgus kelioms savaitėms po to, kai Džordana, neap- 
sikentusi Rendžio elgesio, nutraukė su juo santykius, ji 

ėmė abejoti savo sprendimu. O tuo metu Džordanos drau- 
gės kaip tik džiaugėsi tokiu jos žingsniu. Kartu su ja gurkš- 
nodamos „Margaritos“ kokteilius pamėgtame meksikiečių 
restorane, jos garsiai stebėjosi, kodėl ji vis dar kamuojasi 
dėl išsiskyrimo su Rendžiu. „Bet tai nebuvo jau taip blo- 
gai, - priešinosi Džordana. - Jis yra karštas. Tačiau ga- 
lėdavo būti labai mielas. Gal man reikėjo jam duoti dau- 
giau laiko...“ „Pamiršk tai, — kalbėjo draugės. — Geriau 
mums papasakok, kokie jo poelgiai tau ypač nepatiko.“ Iš 
pradžių Džordana nesiryžo to daryti, tad draugės pačios 
priminė apie tai, kaip Rendis jai nepaskambindavo, kaip 
vieną savaitgalį su draugais praleido Las Vegase jai net 
nepasakęs, jog išvyksta, ir kaip ji, Džordana, įtarinėjo, 
kad jis yra jai neištikimas. „Paklausk savęs, ar šito tu 
norėjai iš jūsų santykių“, - paragino geriausia Džordanos 
draugė. Džordana, žinoma, norėjo ne šito. Niekas nepra- 
deda artimų santykių tikėdamasis, jog bus įskaudintas. 
„Kalta ne tu, kaltas jis, - aiškino Džordanai draugės. — 
Tu viską darei tinkamai. Tai jis nesielgė pagarbiai nei ta- 
vo, nei jūsų santykių atžvilgiu.“ Akistata su nepaneigia- 
mais faktais privertė Džordaną liautis gražintis. Apmąs- 
čiusi, kaip viskas vyko iš tikrųjų, ji pripažino, kad be 
Rendžio jai bus geriau. „Kitą kartą paklausk savęs, ko tu 
nori iš santykių“, — pridūrė draugės. Džordana taip ir 
padarė. Ji norėjo pasitikėti vyru, nuspėti jo elgesį ir nauji 
santykiai leido tai patirti. 


Prieš užmegzdama naujus santykius, nuspręsk, ko tu nori. 
Nesiūlau tokių pageidavimų sąrašo, juk judu esate susitikinė- 
jantys žmonės, o ne būdvardžiai. Aš siūlau daug dėmesio skir- 
ti savižinai — kuo daugiau, tuo geriau. Jei nori tiesiog maloniai 

lvisti laiką be jokių išankstinių sąlygų, ką gi, tavo valia. Tačiau 
įci ieškai rimto pretendento į Tą Vienintelį, tada turi žinoti, 
ko tau norėtųsi. Primink sau: 


Tu esi tobulai tinkanti būti mylima 
(net jei šiuo metu taip nesijauti). 


Dėl to tu esi verta mylinčio (ir tobulai tinkančio būti my- 
limu) vyro... ko visada troškai. 
Ir galop - pagrindinis principas: 

Kodėl mes klausiame kodėl? 


Mes klausiame kodėl, nes tai natūralu. Regis, moterys turi 
ypatingą empatijos dovaną - gebėjimą įlįsti į kitų žmonių gal- 
vas. Paprastai šį gebėjimą naudojame kilniais tikslais. Kai 
mums brangus asmuo nuliūsta, mes savęs klausiame: „Ką jis 
išgyvena? Kaip galėčiau jam padėti?“ Arba: „Ką norėčiau, kad 
kitas asmuo padarytų, jei jausčiausi blogai?“ Tačiau kai kada 
šį gebėjimą atgręžiame prieš save. Mes įlendame į kito žmo- 
paus galvą ir stengiamės pažvelgti į save jo akimis. Ir nors 
žiūrėdamos į save „iš šalies“ niekada iš tikrųjų nežinome, ko- 
kios atrodome kitam asmeniui, mes tai nuolat bandome dary- 
ti. Ir paprastai būname labai kritiškos. Gana greitai mūsų po- 
žiūris į pasaulį tampa „iš išorės — vidun“, užuot buvęs „iš vi- 
daus — išorėn“, tai yra, kai į pasaulį žiūrime savo akimis. 

Beje, mokslo tyrimai rodo, jog skirtumai tarp vyrų ir mo- 
terų pradeda formuotis labai anksti. Apie vienuoliktus gyve- 
nimo metus berniukai ima automatiškai priskirti sau nuopel- 
nus dėl sėkmingai susiklosčiusių dalykų, tuo tarpu mergaitės 
tokiais atvejais galvoja, kad joms tiesiog „pasisekė“. Kai kas 
nors vyksta blogai, berniukai dėl to kaltina „nepalankias ap- 
linkybes“, o mergaitės prisiima atsakomybę ir savęs klausia: 
„Ką aš padariau ne taip?“ 

Sulaukusios dvidešimt vienerių gyvenimo metų, tampame 
šių skirtumų aukomis. Jei patinkame vaikinams, mes jaučia- 
mės pamalonintos, užuot maniusios, kad tam turime teisę, 
nes esame tobulai tinkančios būti mylimos. O tuo tarpu dau- 
guma vyrų, regis, visą laiką jaučiasi verti būti beatodairiškai 
mylimi. Jei santykiai nesiklosto sklandžiai, tai ne jų kaltė. 
Kažkas buvo negerai moterims, bet ne jiems. (Gal būtent dėl 
to vyrai taip dažnai savo buvusias merginas vaidina psichopa- 
tėmis. Jiems atrodo, kad tik beprotės merginos gali jų nemy- 
lėti.) Mums, moterims, reikia dažniau šitaip mąstyti. Bent jau 
šito tobulos moterys gali pasimokyti iš netobulų vyrų! 

Ar visa tai reiškia, jog mums išvis nereikia stengtis tobu- 
lėti? Žinoma, nereiškia. Tačiau būtina laikytis tokios taisyklės: 
keiskis tik tam, kad jaustumeisi laiminga, o ne tam, kad įsi- 
gytum vaikiną. Ir ne tam, kad naujam vaikinui atrodytum la- 
biau verta meilės. O svarbiausia yra kaskart, kai koks nors 
vyras tavęs nepamils, pačiai mylėti save. Būk sau itin dėme- 
singa, kol atgausi savitvardą ir energiją. Elkis su savimi taip, 
kaip norėtum, kad su tavimi elgtųsi vyras. Vėl įtikink save, 
jog esi šaunuolė. Ir neklausinėk kodėl. Vienintelis paaiškini- 
mas, kurio tau reikia, yra tas pats: kalta ne tu, kaltas jis. 


Neatsiprašinėk 


Tai blogiausia savybė, būdinga daugumai moterų. Mes perne- 
lyg dažnai kartojame „Aš atsiprašau“, „Aš apgailestauju dėl 
to, kad...“, o savo nuomonę pradedame reikšti žodžiais „Aš 
galiu klysti, bet...“ Mes šitaip kreipiamės į padavėją, sujauku- 
sią mūsų užsakymą („Atsiprašau, kad trukdau, bet...“). Mes 
šitaip ištariame kirpėjai, kuri mus košmariškai apkirpo („Man 
nemalonu jums tai sakyti, bet...“). Mes šitaip teisinamės vai- 
kinui dėl neįdomaus filmo („Apgailestauju, kad tau nepatiko, 
bet recenzijos...“). Mes nuolat atsiprašinėjame —- atsiprašinė- 
jame net tada, kai visiškai neturime dėl ko atsiprašinėti. At- 
siprašinėjame dėl to, kad nenumatėme problemos, kad neiš- 
vengėme problemos, kad neišsprendėme problemos. Mes atsi- 
prašinėjame už tai, ką darome, ką kalbame ar net už tai, kas 

esame. Jei bent savaitę užsirašinėtum kiekvieną atvejį, kai iš- 
tarei „Aš atsiprašau“, galiu lažintis, kad suskaičiavus, kiek kartų 
tai iš tikrųjų padarei, tau iš nuostabos atimtų žadą. O dar 
pridėk tuos atvejus, kada „Aš atsiprašau“ pasakai netiesiogiai. 
Kad išreikštume savo atsiprašymą, nebūtinai turime ištarti „Aš“ 
atsiprašau.“ Mes galime atsiprašyti savo balso tonu, klausimu | 
užbaigdamos sakinį ar nesiryždamos prabilti. | 
Tačiau atėjo laikas baigti sakyti atsiprašau. Ypač dėl to, 
kad esi vieniša. Kaltinti save dėl viengungystės — tai tikrų 
tikriausias savęs užgauliojimas. Tai kenkia tavo savijautai. Tai 
kenkia tavo elgesiui su vyrais. Tavo požiūris į save nėra tavo 
savivertės rezultatas. Tavo savivertė yra tavo požiūrio į save 
rezultatas. Tad pradėk su savimi elgtis pagarbiai — kaip su 
asmeniu, -kuris tobulai tinka būti mylimas. 


Krista, diplomuota medicinos sesuo, dirbanti didžiu- 
lėje Manhatano ligoninėje, susitikinėjo su ugniagesiu Se- 
mu ir tikėjosi su juo susituokti. Ji visą laiką uoliai sten- 
gėsi jam įtikti ir būti tokia moterimi, kokios, jos nuomone, 
jis norėjo. Jei kas nors jos skrupulingai parengtame plane 
užstrigdavo, Krista kuo nuoširdžiausiai Semo atsiprašinė- 
davo. Jai atrodė, jog Semui patinka moterys, kurios yra 
pokylių siela, nes kai juodu pirmą kartą susitiko ligoninės 
šventėje (Krista ją vedė), ji buvo dėmesio centre. Tad jiems 
pradėjus susitikinėti, Krista rūpinosi, kad juodu dažnai 
vyktų poilsiauti kartu su didele kompanija ar dalyvautų 
kassavaitiniuose pokerio vakarėliuose... nors jai iš tiesų 
norėjosi kuo daugiau laiko praleisti vien tik su Semu. Kai 
skyriaus vedėjas Kristai pasiūlė dirbti ilgesnę pamainą, ji 
nežinojo, ką daryti, nes bijojo, kad tai nepatiks Semui. 
Visgi Krista priėmė pasiūlymą, tada iškart paskambino 

Semui ir atsiprašė dėl tokio savo sprendimo. Kai juodu 
susitikę tai aptarė, Semas pasakė, jog jis kaip niekas kitas 
gerai žino, ką reiškia ilgos ir įtemptos darbo valandos, ir 
kad jai nereikia dėl to atsiprašinėti. Jis taip pat pareiškė, 
jog pavargo nuo visų tų kompanijų ir vakarėlių ir nori 
daugiau laiko praleisti vienu du su ja. Pirmoji Kristos 
reakcija buvo pradėti atsiprašinėti už tai, kad neteisingai 
suprato Semą, tačiau susilaikė. Ji tik pabučiavo Semą ir 
šūktelėjo: „Puiku!“ 


Krista ir toliau stengėsi įtikti Semui, bet prieš tai jo pa- 
siklausdavo, ar jam to reikia. Ji liovėsi atsiprašinėti, kai jai kas 
nors nepavykdavo, be to, įtraukė save į sąrašą tų žmonių, ku- 
riems norėjo įtikti. O šauniausias dalykas buvo štai koks: kuo 
labiau Krista stengėsi įtikti sau, tuo geriau Semas žinojo, kas 
jai patinka. Ir stengėsi suteikti savo mylimajai tokių malo- 
numų. 


Laikas liautis kartojus atsiprašau. Tu tobulai tinki būti 
mylima, todėl nereikia jokių „jeigu“ ar „bet“. Tu esi verta 
meilės, nesvarbu, kiek sveri ar ką užsisakai restorane. Tu esi 
verta meilės, nesvarbu, ar nešioji nukainotus drabužius, ar vai- 
kaisi naujausių madų. Tu esi verta meilės, nesvarbu, kad skai- 
tai populiarius žurnalus, o ne rimtus laikraščius, ir teiki pir- 
menybę ne baltymams, bet angliavandeniams. 


Merei buvo būdinga Bruklino tarsena ir draugės, ki- 
lusios iš Los Andželo, ją mėgdžiodavo. Jos šlaunys buvo 
stambesnės negu bet kurios kitos viešųjų ryšių stažuotojos 
kino studijoje. Merė pagalvodavo, kad tokių stambių šlau- 
nų tikriausiai neturi jokia kita dvidešimt trejų metų mo- 

teris visoje Kalifornijoje. Ji žinojo, jog nėra stora, ir nie- 
kada nesijautė stora iki tada, kai prieš dvejus metus at- 
vyko į JAV Vakarinę pakrantę. Visgi Merė suprato, kad 
mini sijonai ir bikiniai - ne jai. Ir jos plaukai buvo rusvi, 
o ne šviesūs. Rusvaplaukė, apkūni ir ne blondinė, tačiau 
Krisas, rodės, vis tiek norėjo su ja draugauti. Kai Merė 
pradėjo rengti jo gastroles, skirtas populiarinti kino fil- 
mui, kuriame jis ką tik suvaidino vieną iš pagrindinių 
vaidmenų, Krisas galėjo ją nukreipti pas savo vadybinin- 
ką, bet to nepadarė. Ji nesuprato kodėl. Jis asmeniškai 
aptarinėjo su Mere gastrolių maršrutą iš pradžių per pie- 
tus, paskui per vakarienes, o galiausiai studijos vadovų 
paprašė ją pasiųsti į tą turnė kartu su juo. Kai Merė pa- 
bandė pasišaipyti iš savo užpakalio, Bruklino tarsenos ir 
rusvų plaukų, Krisas pasakė: „Liaukis save žeminti - tai 
sukelia negerų minčių.“ Merė žinojo, kad jis teisus. Ir ji 
liovėsi. Jų kelionė buvo šauni. Juodu iki šiol yra kartu. 


Neatsiprašinėk dėl to, kad esi vieniša 


Argi nekeista tai, kad kai esi vieniša, visiems — pradedant 


tėvu, stomatologe ir baigiant cheminės valyklos darbuotoja — 


atrodo, jog nėra nieko bloga tavęs klausinėti, kodėl tu neturi 
poros? Staiga šis tavo gyvenimo aspektas pavirsta lengvu puo- 
limo objektu. Žmonės įsivaizduoja galį apie tai kamantinėti 
kiek panorėję. Per Padėkos dieną susėdus prie stalo, dėdė Džo 
garsiai pareiškia tikėjęsis, kad šį kartą šventėje jau dalyvaus ir 
tavo vaikinas. Geriausios draugės mama pažvelgia į tave gai- 
lesčio kupinomis akimis ir ištaria: „Nejaugi taip sunku susi- 

iasti vaikiną?“ Ir net tavo biuro sekretorė jaučiasi turinti teisę 
paklausti, kodėl tu tiesiog nesusitvarkai savo asmeninio gyve- 
nimo. Neatsiprašinėk. 


Į savo viengungystę žiūrėk kaip į faktą, 
o ne kaip į trūkumą. 


"Tu neprivalai niekam nieko aiškinti. Atsiprašinėjimas ar 


niškinimasis siunčia žinią, jog nėra blogai knaisiotis tavo asme- 
niniame gyvenime. Bet iš tiesų tai blogai. Tik papasakok klau- 
sinėtojams, kas tavo gyvenime vyksta artimų santykių srityje, 
ir jie pradės manyti, jog tai yra ir jų reikalas. Be to, tokie 
klausinėjimai tave tik verčia blogiau apie save galvoti ir ska- 
tina pamiršti, kaip tobulai tu tinki būti mylima tokia, kokia 
csi. Netrukus tau ims atrodyti, kad galbūt tau iš tiesų kažkas 
negerai, nes tu neatsivedei vaikino į Padėkos dienos šventimą 
ar net neužmezgei jokios pažinties. Tada tavo savivertė staiga 
kris ir su kuo nors susipažinti tau taps dusyk sunkiau. Kai 
girdi tokio pobūdžio klausimus, tu gali naudoti įvairią strate- 
giją. 


Pakeisk tą temą be jokių emocijų 

Pavyzdžiui, kai teta teiraujasi „Ar tu vis dar nesutikai vai- 
kino?“, gali atsakyti šitaip: „Ne, bet pasiklausyk apie didelį 
šuolį, kurį padariau savo karjeroje, apie megztinį, kurį nusi- 
mezgiau, apie melioną, kurį nusipirkau, apie kelionę, kurioje 
buvau ir t. t.“ Kitaip tariant, atsainiai pakeisk temą į tokią, 
kokia tau iš tiesų norisi kalbėtis. Šitaip tetai pademonstruosi, 
kad esi patenkinta savo dabartiniu gyvenimu, kad tau, kitaip 

negu tavo kamantinėtojams, viengungystė nėra toks jau svar- 
bus dalykas, kad tu turi kitų interesų ir kad tavo gyvenimas 
nėra vien vyro ieškojimas. 


Reaguok į tą temą emocingai 

Pavyzdžiui, jei burnos higienistė, išrašydama sąskaitą, ima 
taves klausinėti apie asmeninį gyvenimą girdint odontologo 
cientams (tau jau atrodo, kad jų - šimtai), trumpam sulaikyk 
kvėpavimą, nudelbk akis tarsi iš visų jėgų stengtumeisi nepra- 
virkti ir tiesiog papurtyk galvą nieko nesakydama. Jei burnos 
higienistė turi smegenų ir širdį, ji daugiau tavęs niekada ne- 
klausinės. Šį spektaklį pravartu vaidinti ilgėliau. 


Naudok mažiausio pasipriešinimo būdą 

Pavyzdžiui, jei kaimynė tau pradeda aiškinti, kaip svarbu 
susirasti gyvenimo draugą, kol dar sugebi keisti savo įpročius 
ar pažiūras, linksėk galvą, karštai pritark ir pasistenk ją netgi 
pranokti. Sutik su viskuo, ką ji kalba, ir paminėk dar tris 
priežastis, kodėl ji yra teisi. Sakyk jai, kad ji nežino nė pusės, 
kaip tai baisu. Pasakok siaubingas istorijas apie moteris, kurios 
neišsprendė šios problemos ir todėl nesusitvarkė asmeninio gy- 
venimo. Tai veiksmingas metodas. Jei tu pasakysi jai viską, ką ji 
ketino tau pasakyti — ir dar daugiau — ką beliks jai kalbėti? 


Neatsiprašinėk draugių 


Kartais draugės nuoširdžiai pažada tau padėti, bet vėliau 
tai tarsi pamiršta. Nesakyk „Atsiprašau, kad esu įkyri, bet tu 

žadėjai mane supažindinti su savo žaviu pusbroliu.“ Neatsi- 
prašinėk. Ji pirma pasiūlė. Tiesiog jai primink. Net jei žinai, 
kad tavo asmeninis gyvenimas draugei nėra ir niekada nebus 
pats svarbiausias dalykas, galbūt jai tereikia tavo paraginimo. 

O jei draugė visgi supažindino su vaikinu, bet jis tau ne- 
patiko, neatsiprašinėk jos dėl to. Tu turi teisę laikyti patrauk- 
liu tą vaikiną, kuris tau iš tiesų patrauklus, susitikinėti su tuo 
vaikinu, su kuriuo nori susitikinėti, ir nesusitikinėti su vaiki- 
nu, su kuriuo nenori susitikinėti. Su tokiu vaikinu nebūk nė 
akimirkos ilgiau negu būtina vien dėl to, kad kitaip elgtis tau 
atrodo nepadoru arba kad gali įskaudinti savo draugę. Net jei 
viskas tarsi ir gerai, bet tave kamuoja keista nuojauta, pasiti- 
kėk savo vidiniu radaru. Ir nesvarbu, kas yra tas asmuo, su 
kuriuo tave supažindino tavo draugė — jos geriausias bičiulis, 
viršininkas ar brolis. Kiekvienas iš jų ištvers tavo nepalankumą. 

Jei susipažinai su tau labai patinkančiu vaikinu ir pradėjai 
su juo susitikinėti, neatsiprašinėk savo draugių dėl to, kad su 
juo praleidi daug laiko. Žinoma, neturėtum jų visiškai igno- 
ruoti ar atsisakyti mergvakarių, bet nesijausk kalta ir neatsi- 
prašinėk. Gal dabar jos ir neturi su kuo susitikinėti, tačiau 
gyvenimas yra tarsi supynės. Netrukus jos vėl bus viršuje. Svar- 
bu, kad tu neatsidurtum apačioje. 


Neatsiprašinėk to, su kuriuo susitikinėji 


Jei vyras, su kuriuo pradėjai susitikinėti, tavęs klausia, 
kodėl tau jau trisdešimt penkeri, o tu vis dar esi vieniša, ne- 
pradėk gintis, atsikirtinėti ar apmaudauti. Nepulk jam smul- 
kiai pasakoti, kas tavo asmeniniame gyvenime vyko pastarai- 

siais metais, ir išvis nekalbėk apie savo paskutinius santykius. 
Tegul dalis tavęs išlieka paslaptyje, net jeigu jis klausinės. Tie- 
siog meiliai šypsokis ir prisimink, jog tu neprivalai visko išklo- 
ti nei per pirmą, nei per dešimtą pasimatymą. Jeigu jam pa- 
tinki, o jis patinka tau, jūs dar ilgai susitikinėsite ir daug as- 
meninio gyvenimo dalykų atsiskleis savaime. Bet jeigu jam 
atrodo „nenormalu“, kad tau trisdešimt penkeri ir tu vis dar 
vieniša, galbūt turėtum pakeisti savo nuomonę apie jį. Antra 
vertus, jei jis su tavimi susitikinėja, tai tikriausiai taip pat yra 
panašaus amžiaus ir vienišas! Vyrai dėl nieko neatsiprašinėja — 
nei dėl antsvorio, nei dėl nuplikimo, nei dėl netvarkingos ap- 
rangos, nei dėl savo viengungystės. Atkreipk į tai dėmesį ir 
daryk išvadas. 

Neatsiprašinėk vyro ir dėl to, kad jis tau nepatiko. Kai tik 
pasimatymas baigiasi, tu turi visą teisę pasakyti „lik sveikas“ 
ir nueiti. Jei jis paskambins ir pakvies į antrą pasimatymą, o 
tavęs tai nedomina, nepradėk aiškintis ir ilgai kalbėti apie tai, 
kaip tu dėl to apgailestauji, kaip tau nepatogu ar kad jau su- 
sitikinėji su kitu vyru. Tai nėra būtina. Patikėk manimi, išgir- 
dęs trumpą ir aiškų atsisakymą, jis gražiai atsisveikins ir dings 
iš tavo gyvenimo. 


Svarbiausia - neatsiprašinėk dėl to, kokia esi 


Dažnai tie žmonės, kurie įsivaizduoja turį teisę tave ka- 
mantinėti apie tavo viengungystę, taip pat būna linkę nepra- 
šomi dalyti patarimus: jei tik tu numestum svorio, jei mažiau 
dirbtum, jei būtum atkaklesnė, jei apsikirptum, jei vaikščio- 
tum į muziejus... tai nebūtum vieniša. Tokiais atvejais tau bū- 

tina sau priminti, jog esi tobula tokia, kokia esi. Nieko ne- 
keisk. Keisdamos save dėl kitų, mes tarsi atsiprašinėjame už 
tai, kokios iš tikrųjų esame. Mes tarsi sakome: „Tu kalbi tie- 
są. Aš nesu pakankamai šauni turėdama šiuos plaukus, šį kū- 
ną, šį darbą ir t. t.“ Jei pasikeisi dėl kitų, tada jau nebebūsi 
tikroji tu. Kaip manai, ar ilgai šitaip ištversi? Tiesa ta, jog 
daugybė moterų turi tobulus kūnus, dailias šukuosenas ir be- 
galę laisvo laiko, bet vis tiek yra vienišos. Tau viskas gerai ir 
tu neprivalai savęs keisti vien dėl to, kad susirastum vaikiną. 
Jei save myli ir jautiesi laiminga būdama tokia, kokia esi, tada 
nieko nekeisk. 


Elena yra viena iš tų merginų, apie kurias sakoma: 
„Koks dailus veidelis... būtų gražuolė, jei tik numestų šiek 
tiek svorio“. Elenai žmonės patarinėjo atsikratyti antsvo- 
rio ir tada „vaikinai kris po kojomis“. Ji tą patarimą gir- 
dėjo tiek daug kartų, jog galiausiai patikėjo. Taigi mergi- 
na numetė vienuolika kilogramų ir tapo liesa. Tačiau vai- 
kinai nekrito jai po kojomis. Užuot jautusis nuostabiai, 
Elena jautė susierzinimą ir apmaudą. Ji taip pat pyko ant 
savęs už patiklumą. Netrukus mergina savo noru priaugo 
puspenkto kilogramo. Jai patiko tai, kaip ji atrodė — ji 
tapo panaši į save. Daugiau jai niekada nekilo noras su- 
liesėti. Elena vijo šalin kiekvieną vaikiną, leisdavusį su- 
prasti, kad jam patinka liesos merginos. Paskui susirado 
liekną vaikiną, kuriam labai patiko jos išvaizda. 


Elena metė svorį dėl vaikinų, kurių dar net nebuvo suti- 
kusi, o kai jų išvis nesutiko, ji pasijuto praradusi — praradusi 
maistą i7 praradusi savo svajonę. Kitaip tariant, Elena metė 
svorį ne dėl savęs. Ji bandė pakeisti savo kūną ir tapti „gra- 

žuole“, nes taip norėjosi kitiems. Paklausiusi „gera linkinčių“ 
patarėjų ir pradėjusi maitintis greipfrutais bei kopūstų sriuba 
tam, kad suliesėtų, ji tarsi atsiprašinėjo jų dėl to, kokia yra. 
Būtent todėl taip dažnai žlunga pastangos laikytis dietos: žmo- 
nės keičia mitybą ne dėl savęs. Kad dieta būtų sėkminga, tu 
turi jaustis taip, jog kai ką sau duodi (sveikesnį kūną), o ne 
kai ką prarandi (maistą, maistą, maistą). 

Kiti žmonės nežino stebuklingų atsakymų į tavo gyvenimo 
klausimus. Net jeigu jie sugebėtų tave pakeisti į tobulą tavo 
versiją, yra dar kai kas, ko net jie negali valdyti: jis! Tegul jie 
turi savo nuomones. Tu laikysis savosios. 


X 


Ką sa 
skai 


0 


2) 
2 


Iškalbingi statistikos duomenys — tai dar viena priežastis 
neatsiprašinėti dėl savo viengungystės. 


+ Pastaruoju metu vienišų amerikiečių skaičius smarkiai 
pašoko ir dabar nevedę vyrai ir netekėjusios moterys 
sudaro beveik 40 procentų JAV gyventojų. Tarp anks- 
tesnės kartos amerikiečių viengungiai sudarė 28 pro- 
centus. 

+ Nuo 1970 m. iki 2003 m. padvigubėjo netekėjusių 
20-24 metų moterų procentas (nuo 36 iki 75 procen- 
tų). 

+ Nuo 1970 m. patrigubėjo netekėjusių 30-34 metų mo- 
terų procentas (nuo 6 iki 23 procentų). 

+ "2003 m. Jungtinėse Valstijose ištekėjusios moterys su- 
darė 52 procentus, mažiau negu 1970 m., kai tokių 
buvo 60 procentų. 


Taigi tu toli gražu ne vienintelė esi vieniša. Tu tiesiog įsi- 
traukei į tą stiprėjančią tendenciją, kai moterys išteka vis bran- 
desnio amžiaus. O dabar — geros naujienos. Skaityk toliau. 


+ 2003 m. JAV dauguma moterų ištekėjo būdamos 30- 
34 metų amžiaus (/2 pocentai)! 

+ Net 96 procentai šešiasdešimt penkerių metų ir vy- 
resnių žmonių kada nors gyvenime buvo sukūrę šeimą. 

+ Vyrai dažniau negu moterys ilgiau išlieka vieniši (re- 
miantis 2002 m. JAV gyventojų surašymo duomeni- 
mis). 

+ "Maždaug 62 procentai 18-34 metų amžiaus vyrų yra 
nevedę, taigi laisvi (moterų atveju šis rodiklis — 51 


procentas). 


Štai dar geresnė žinia: šiais laikais už jaunesnių vyrų ište- 
ka daugiau moterų negu kada nors Žmonijos istorijoje. Paly- 
ginti su praėjusio šimtmečio aštuntuoju dešimtmečiu, dabar 
taip pat yra daugiau jaunų vienišų vyrų, su kuriais galima 
susitikinėti. Tai didelis privalumas tavo naudai. Dar yra 35-— 
50 metų vyrų grupė. Daugelis jų anksti vedė, bet tada pasi- 
nėrė į karjerą, o jų žmonos augino vaikus. Dabar jos nori grįžti 
į gyvenimą. Vyrai nori turėti šeimą. Žmonos juos palieka, to- 
dėl vyrai siekia sukurti naują šeimą. Tai vėlgi privalumas tavo 
naudai. Galop dar yra ir vyresnių vyrų — tų, kuriems per pen- 
kiasdešimt. Daugelis jų tebeturi jauną širdį, jauną dvasią ir 
netgi jauną kūną. Dauguma jų nori vėl vesti ir nori vesti jau- 


Kalta ne tu, kaltas jis! 4] 


nesnę moterį. Šiaip ar taip, jei tau dabar daugiau negu trisde- 
šimt penkeri, tai jie pagal savo brandą yra maždaug tavo am- 
žiaus. 

Kitaip sakant, iš esmės kiekviena moteris gali ištekėti, jei 
to nori. Tiesiog dažnai prireikia laiko siekiant rasti Tą Vienin- 
telį „padėvėtų“ kandidatų pasaulyje. Įsidėmėk: tai yra skaičių 
žaidimas. Tu nežinai, ar būsi tarp tų 72 procentų moterų, 
kurios išteka iki trisdešimt ketverių metų, ar tau teks laukti 
iki keturiasdešimt dvejų — laikrodžiui tiksint taip garsiai, kad 
tu net neįstengsi galvoti. Tai ne tu... tai gyvenimas. Tiesiog 
nesiliauk ieškojusi. 


- 


Tai skaičių žaidimas - ir persvara 
yra tavo pusėje 


Erina negalėjo patikėti tuo, ką jai pasakė vyresnysis 
brolis. Ji mėgavosi Padėkos dienos šventimu jo namuose, 
bet dabar jautėsi tiesiog priblokšta. Brolis ją pasikvietė į 
savo kabinetą, paprašė sėstis, o tada pasiūlė apsvarstyti 
jos persikėlimo iš Vermonto į Aliaską galimybę. „Kam to 
reikia?“ — paklausė Erina iš pradžių pamaniusi, jog brolis 
juokauja. „Nes tau reikia ištekėti, o Aliaskoje vyrų kur 
kas daugiau negu moterų, - visiškai rimtai ėmė aiškinti 
jis. - Neseniai apie tai rašė žurnalas Newsweek. Žinok, 
kad sutuoktinio radimas - tai yra skaičių žaidimas.“ „Va- 
dinasi, tau atrodo, jog esu tokia beviltiška, kad čia nega- 
liu susirasti vyro, kuris mane mylėtų? — nusistebėjo Eri- 
na. — Tu manai, jog aš turėčiau šansų tik tada, jei aplink 
būtų dešimt meilės ištroškusių, vienišų vyrų vienai mote- 

riai?“ Į tai brolis atsakė: „Ne, aš manau, kad tu esi nuo- 
stabi ir tobula, bet kai tavęs paklausiu apie vyrus, tu at- 
rodai ir elgiesi taip beviltiškai, tarsi tau šito iš tiesų rei- 
kėtų. Jei būtų dešimt kartų daugiau vyrų, gal tu susiras- 
tum tą, su kuriuo susituoktum.“ 


Erina apstulbo. Ar ji iš tikrųjų atrodo tokia beviltiška? Ar 
ji tikrai pasidavė? Jai reikėjo būti sau atvirai ir pasakyti: „Gal- 
būt.“ Brolio žodžiai ją paveikė tarsi šoko terapija. Ne, ji ne- 
išvyko į Aliaską, užtat nusprendė, jog privalo elgtis kitaip. 

Potencialių partnerių skaičių Vermonte Erina nutarė ver- 
tinti kaip didžiulį, o ne kaip mažą. Tai jai suteikė vilties. Ji 
nutarė galvoti, jog tie vyrai jaučiasi vieniši ir trokšta susirasti 
antrąją pusę. Tai jai suteikė drąsos. Ji taip pat nutarė įsivaiz- 
duoti, kad jos misija yra surasti tik vieną mielą vyrą, kuriam 
ji irgi atrodys miela. Tai jai suteikė įkvėpimo. Per kitą Padė- 
kos dienos šventimą ji pasikvietė brolį į tą patį kabinetą ir 
pasakė: „Ačiū.“ 


Žinojimas, kad persvara yra tavo pusėje, 
suteikia ir įkvėpimo 


Bet jei nori būti tikra, jog susirasi Tą Vienintelį, įsitikink, 
ar aplinkui yra pakankamai pretendentų. 

Labai dažnai vienintelis skirtumas tarp ištekėjusios mo- 
ters ir vis dar ieškančios moters yra tas, kad pirmoji iki ve- 
dybų pasistengė susipažinti su didesniu skaičiumi vyrų. Pa- 
klausk pažįstamų ištekėjusių moterų, kaip jos sutiko savo su- 
tuoktinius, ir pasimokyk iš jų lankstumo. Neatmesk vyrų, tu- 

rinčių prastesnį išsilavinimą — jie gali būti mažiau dėmesingi, 
užtat genialiai planuoja ar išsirenka vertybinius popierius, be 
to, būna linksmesni už profesorius. Profesorių irgi neatmesk, 
net jei po vidurinės mokyklos daugiau nesimokei nė vienos 
dienos. Jiems gali patikti, jog gali prieš tave pasirodyti, jie 
taip pat gali gerbti tavo sunkų darbą „realiame“ pasaulyje ir 
jausti palengvėjimą dėl to, kad jiems nereikia su tavimi kon- 
kuruoti jų profesinėse srityse. 

Taip pat pakeisk savo požiūrį į mums būdingą nuostatą 
ieškoti partnerio, kuris uždirba daugiau už mus ar turi aukš- 
tesnį statusą. Tai pasenusi tendencija. Per pastaruosius de- 
šimtmečius moterys pasiekė didžiulių laimėjimų. Būdamos vie- 
nišos, jos siekia karjeros aukštumų, didina savo pajamas, dir- 
ba viršvalandžius ir netgi perkasi namus. Statistika rodo, jog 
dabar Jungtinėse Valstijose vienišos moterys turi per 14 mi- 
lijonų nuosavų namų — daugiau negu dvigubai negu prie dvi- 
dešimt penkerius metus. Tai reiškia, kad kone kas ketvirto 
namo savininkas yra vieniša moteris (nuosavus namus turi tik 
12,6 procento vienišų vyrų). Ir tai nėra vien paveldėjimo ar 
pelningų skyrybų rezultatas. Moterys lenkia vyrus ir perkant 
naujus namus, nors mūsų pajamų vidurkis vis dar yra žemes- 
nis už jų. Trumpiau tariant, iš tikrųjų mums jau nebereikia, 
kad mumis rūpintųsi taip, kaip buvome įpratusios, tad kodėl 
turėtume ieškoti tik tokių vyrų, kuriems tai pagal kišenę? 

O kaip dėl vyrų, kurie artėja prie keturiasdešimties ir pen- 
kiasdešimties metų ir kurie niekada nebuvo vedę? Bent trum- 
pam nuslopink savo įtarimus ir įsitikink, ar tavo didžiausios 
baimės iš tikrųjų pagrįstos. Tai yra nustok kurti dirbtinius bar- 
jerus santykiams dar net neprasidėjus. Užuot skirsčiausi vyrus 
į kategorijas, į kiekvieną iš jų žiūrėk kaip į atskirą asmenybę. 
Gal jis visai ne gėjus, o tik drovus. Gal jis lėtai bręsta, gal 

grąžina skolas, gal abejoja savo seksualiniais gebėjimas, gal bi- 
jo būti įskaudintas, gal nerimauja dėl to, ar įstengs išlaikyti 
šeimą ar užauginti vaikus. Tegul tavo „medžioklės plotai“ iš- 


lieka dideli. 


Nepainiok vyrų su moterimis 


Nors dauguma mūsų vyrų nepainiojame su moterimis, visgi 
tai yra gana dažnas atvejis. Mes sakome, jog norime sutikti 
vyrą, kuris mokėtų užjausti, būtų jautrus ir turėtų gerą humo- 
ro jausmą. Kuriam patiktų kalbėtis, liesti ir išbandyti naujus 
potyrius.. Kuris gebėtų įsijausti į mūsų būseną ir užbėgti už 
akių mūsų blogoms emocijoms. Kuris pirmas pradėtų atsipra- 
Šinėti, prisimintų mūsų gimimo dienos datą, mūsų patarimus 
ir Mūsų nuogąstavimus. 

Bet tai yra mūsų draugių apibūdinimas! Mūsų motinų api- 
būdinimas! Savęs apibūdinimas! Visa tai niekai. Nes „dvily- 
čių“ vyrų nebūna. Jei toks egzistuotų, jis būtų tobulas — tu- 
rėtų visas geriausias moters savybes ir kartu vyrišką žavesį — 
bet nė vienas vyras nėra toks tobulas. Tad nustok vyrus pai- 
nioti su moterimis, antraip tau niekada netiks nė vienas iš jų. 


Lilė paliko Adamą, nes jis gimtadienio proga jai pa- 
dovanojo puošnią, rankomis raižytą papuošalų dėžutę. „Tai 
ne man, - visiems aiškino Lilė. - Jeigu jis galėjo pamany- 
ti, kad toks mano skonis, vadinasi, jis manęs paprasčiau- 
siai nepažįsta. O jeigu jo toks skonis, aš nenoriu su juo 
turėti nieko bendra.“ Paskui ji nutraukė santykius su Pa- 
triku, mat jam nepasirodė, kad kino filmai „Arčiau“ („Clo- 

ser“) ir „Mergina, verta milijono“ („Million Dollar Ba- 
by“) yra liūdni. „Jis galvojo, jog tai tiesiog gražios istori- 
jos, - kalbėjo Lilė savo seseriai. - Jis nesuprato metaforos, 
prasmės, pagrindinės minties.“ „Ir ką tai reiškia?“ — pa- 
klausė sesuo. „Tai reiškia, kad jis — ne man, - atsakė Li- 
lė.— Man reikia tokio, su kuo galėčiau pasikalbėti.“ „Kal- 
"bėkis su manimi“, — pasiūlė jai jaunesnė, bet išmintinges- 
nė sesuo. Bet Lilė paliko Patriką. Paskui ji atstūmė ir Se- 
tą, kadangi jis nepasisiūlė dalyvauti jos senelės sesers šer- 
menyse — jai teko jį pakviesti. 


Lilė ieškojo vaikino, kuris būtų jos alter ego, jos tobulas 
atitikmuo — vienu žodžiu, toks, kokia yra ji. O jos jaunesnioji 
sesuo ieškojo ne tobulo vaikino, bet tobulai tinkančio būti 
mylimu. Ji dabar yra ištekėjusi. Lilė — ne. 


Ieškok ne tobulo vaikino, bet tobulai tinkančio 


būti mylimu. Tai vienintelis būdas turėti 
vaikiną, kuris būtų toks kaip tu. 


Be abejo, ne visi vyrai atitinka įsigalėjusius stereotipus. 
Pavyzdžiui, daugelis jų didesnį dėmesį skiria ne karjerai, bet 
santykių su šeimos nariais ar draugais — tiek vyriškos, tiek 
moteriškos lyties —- puoselėjimui. Bet tai nereiškia, kad jie to 
siekia mums, moterims, įprastu būdu. Dauguma jų tai tebe- 
daro vyriškai: mažiau kalbų, daugiau darbų; užuot graudinusis 
ir verkšlenus, istorijų pasakojimas prie alaus bokalų. Jų irgi 
neišmeskite iš žaidimo. Tokie vyrai gali dažnai skambinti į 
namus tarsi būtų mamyčių vaikeliai, bet gal jie tiesiog myli 


46 Dr. Georgia Witkins 


savo motinas. Tokie vyrai gali mažiau laiko praleisti biuruose 
ir panėšėti į žmones, neatskleidžiančius visų savo gebėjimų, 
tačiau galbūt jie paprasčiausiai kitaip supranta sėkmę. Tokie 
vyrai gali nesužavėti tavo tėvų ar atrodyti „nepakankamai ge- 
ri“ tavo draugėms, bet nepamiršk, kad tavo tėvai ar tavo drau- 
gės turi savo gyvenimus, O šis gyvenimas — tai tavo gyvenimas. 


Atsisakyk 
kontrolinio 
savybių sąrašo 


Paklausk vienišų moterų, kokius partnerius jos nori susirasti, 
ir kone kiekviena tau mintinai išvardins visas tas savybes, 
kuriomis turi pasižymėti jos idealus mylimasis — nuo jo akių 
spalvos iki profesijos. Šią privalomų savybių suvestinę mo- 
terys vadina savuoju „tipu“ ir dažnai gražiausius gyvenimo 
metus praleidžia ieškodamos būtent jo, susitikinėdamos tik 
su „tokiu“ ir visaip vengdamos vyrų, neatitinkančių jų pradi- 
nių reikalavimų. Bet tu vis dar vieniša. Gal taip yra dėl to, 
kad tavo tipo vaikinas nėra vienintelis tau tinkantis vaikinas. 
O gal tavo įsivaizduojamas vaikino tipas net nėra tavo tikrasis 
tipas. 


48 Dr. Georgia Witkins 


Kai Džerė buvo dar paauglė, ji jau žinojo, koks turės 
būti jos vyras. Mažiausiai 183 cm ūgio. Vešliais plau- 
kais - būtinai šviesiais. Turintis šaunų humoro jausmą ir, 
be abejo, besižavintis jos humoro jausmu. Tiesą sakant, 
jis gaudys kiekvieną jos žodį ir neatitrauks nuo jos akių. 
Jis, žinoma, turės puikų darbą ir uždirbs krūvas pinigų, 
taip pat mėgs jai daryti malonias staigmenas - tokias kaip 
brangių papuošalų dovanojimas ir romantiški savaitgaliai 
ne namuose. 


Ar reikia pasakyti, kad Džerė taip ir nesurado vyro, ati- 
tinkančio visus tuos reikalavimus? Ir ar apskritai būna juos 
atitinkančių vyrų? Būna, bet išties labai retai. 

Džerės problema buvo ta, kad ji neprisiminė visų būtinų 
nuostatų: 


1. Ji iš tikrųjų tikėjo, jog yra tobulai tinkanti būti my- 
lima. 


2. Ji taip pat tikėjo, kad dėl to yra verta tobulo vyro 
(tokio, kokio visada norėjo). 


Bet tada ji padarė kelias klaidas: 


3. Ji tikėjo, jog būna tobulų vyrų (tokių nebūna, yra tik 
vyrai, tobulai tinkantys būti mylimi). 


4. "Todėl ji tikėjo, kad kiekvienas jos sutiktas vyras gali 
būti „tobulas“ (popieriuje, taip sakant). 

Dėl to Džerė buvo ne tik vieniša, bet ir jautėsi labai pri- 
slėgta. Jos nedžiugino net susitikinėjimai su vaikinais. Užuot 
į tai žiūrėjusi kaip į naujų, įdomių žmonių pažinimą, Džerė 
buvo taip įsikibusi į reikalavimų sąrašą, jog jei tik vaikinas jo 
neatitikdavo, jis nedomindavo jos. Džerė retai susitikinėjo su 
vidutinio ar žemo ūgio vaikinais ir beveik niekada nesižvalgė 
į pradėjusius plikti. „Tai ne mano tipas“, - pareiškė ji, kai 
bendradarbės stebėjosi, kodėl jos nedomina žavus finansinin- 
kas, kuris buvo šmaikštus, bet retėjančiais plaukais. 

Aš esu ne ta moteris, kuri galėtų keisti savo požiūrį į vy- 
rus, sakydavo sau Džerė. Jai atrodė, kad ji rūpinasi savimi ir 
didina pasisekimo šansus. Bet iš tiesų tie šansai mažėjo. Tu 
irgi gali šitaip klysti. Jei tave domina tik vienas vyrų tipas — 
pavyzdžiui, kūrybingi blondinai, turintys tą patį pomėgį, kurį 
turi tu — tu ne tik apriboji pasirinkimo galimybes, bet ir su- 
kuri tris papildomas problemas. Jos yra tokios: 


1. Susitikinėdama su vyrais, tu būsi tarsi užsidėjusi aki- 
dangčius (skubėsi tuos vyrus lyginti su savuoju reika- 
lavimų sąrašu ir kaipmat atmesi jo neatitinkančius). 


2. Žmonėms bus sunkiau tave supažindinti su vyrais. Ka- 
dangi tu nuolat kalbi apie savo „tipą“ kitiems asme- 
nims, tarkime, draugėms ar bendradarbėms, jų tau 
skirtas „kandidatų katalogas“ neišvengiamai susitrauks. 


3. Tu neteksi draugijos. Kuo detalesnis bus tavo „kontro- 
linis sąrašas“ arba kuo tobulesnio atitikimo sieksi tarp 
vyrų, su kuriais susitikinėji, ir to „kontrolinio sąrašo“, 
tuo sunkiau tau bus ką nors rasti ir tuo ilgiau tai truks. 
Ir kas tada, klausi tu. Ar pasiruošusi laukti? Čia ir visa 

esmė. Kai baigi mokyklą, kai dauguma tavo draugių 
išteka, kai išvyksti iš bendruomenės, kurioje visi žino- 
jo, kas yra tie tavo vaikinai — tu lieki viena. Patikėk 
manimi. Daug lengviau mišką šukuoti būriu! 


„Neužrašytas sąrašas“ 


Net jei mes sakome, jog neturime „kontrolinio sąrašo“, 
tyrimai rodo, kad jį visgi turime. Aš jį vadinu „neužrašytu 
sąrašu“. Mūsų, moterų, potraukiams ir susižavėjimams nuo 
jaunų dienų poveikį daro kino filmai, kuriuos matome, kny- 
gos, kurias skaitome, ir poros, kurias pažįstame. Poveikį daro 
ir tai, kuo mums patinka mūsų tėvai, seneliai, broliai, dėdės, 
mokytojai, gydytojai ir net klasės draugai. O dar egzistuoja 
universalūs bruožai, kurie, kaip rodo Žmonijos istorija, visais 
amžiais viliojo moteris: ryžtingumas ir gebėjimas rizikuoti, o 
kartu — švelnumas ir humoro jausmas. Štai ko iš vyrų pagei- 


dauja šiuolaikinės amerikietės: 


Puikaus humoro jausmo (ar bent jau prilygstančio jų, mo- 
terų, humoro jausmui). 

Panašių į jų, moterų, ateities siekių. 

Geros išvaizdos. 

Aukšto intelekto. 

Finansinio stabilumo arba didelio potencialo pajamų sri- 
tyje. 

Geriausių bičiuliškų savybių. 

Romantiško elgesio. 

Troškimo sukurti šeimą. 
Seksualinio suderinamumo arba seksualinės ištikimybės. 


Pasirengimo prisiimti atsakomybę. 


Sudėk visa tai ir tu turėsi teigiamą herojų iš meilės roma- 
no. Jis yra toks partneris, kokį mes visos sukurtume, jei tik 
galėtume sukurti. Bet tai neįmanoma, antraip turėtume pa- 
keisti tai, ką sukūrė Dievas. Ir tai puiku, kadangi ta pati tai- 
syklė galioja ir vyrams. Kai sakau, kad mes esame tobulos 
tokios, kokios esame, ir tobulai tinkame būti mylimos tokios, 
kokios esame, tai nereiškia, jog visos esame tiksliai tokios, 
kokias mus sukurtų vyrai, jei savo sąrašą galėtų paversti tik- 
rove. Aš tik stengiuosi pabrėžti, kad mes nė neturime tokios 
būti! Tereikia žvilgtelėti į vyrų sąrašą. Štai ko jie pageidauja 
iš moterų: 


Dorumo. 

Patrauklumo. 

Geros fizinės būklės. 

Intelekto. 

Seksualinio aktyvumo (bet tik su jais). 

Meilios ir rūpestingos asmenybės. 

Gero humoro jausmo (kas reiškia jų humoro jausmo ver- 
tinimą). 


Zvalaus — ne niūraus ar nepastovaus —- nusiteikimo. 


Be abejo, vyrai nori visų šių dalykų, tačiau juos paskatina 
sukurti šeimą ne „sąrašas“, bet meilė. Tyrinėtojams vyrai aiš- 
kina, jog veda todėl, kad įsimyli, kad jiems patinka ir norisi 
būti su tam tikra moterimi, kad nori vaikų, kad nori dalytis 

įsipareigojimais, kad mano, jog santuokinis gyvenimas yra leng- 
vesnis negu vienišiaus. Pagal svarbą tos priežastys rikiuojasi 
būtent šitaip! Tad būk savimi ir leisk jiems irgi būti savimi. 


Nukopijuotas sąrašas 


Kartais mes, pačios to nesuvokdamos, ieškome vyro, kuris 
būtų lygiai toks pats kaip tam tikras vyras iš mūsų praeities. 
Kitaip sakant, ieškome „kopijos“. Jei tas vyras tavo praeityje 
buvo šiltas, meilus ir tau palankus, tada tai yra geras suma- 
nymas — jei tik tu nesitiki rasti klono. Ieškok tokių pačių 
savybių, o ne identiškos asmenybės. Prisimink: tobulo atitik- 
mens nebūna. Taigi nėra „tobulo“ atitikmens nei tau, nei kam 
nors iš tavo praeities. 

Tačiau kai kada tas asmuo iš mūsų praeities nėra labai 
tinkamas būti mylimas, bet mus vis tiek traukia į jį panašūs 
vyrai. Pavyzdžiui, jei turėjome šaltą tėvą, agresyvų brolį ar 
vaidingą šeimą, užaugusios galime siekti tokio tipo vyrų arba 
kurti analogiškas situacijas tam, kad šį kartą jas priverstume 
rutuliotis kitaip. Atrodytų, gera mintis, tiesa? Tačiau tai tikrai 
nėra gera mintis! Nei jei „sušildysi“ tą šaltą vaikiną ar „prisi- 
jaukinsi“ agresyvų, tau vis tiek reikės spręsti pirminę proble- 
mą. Toks „perdirbinys“ nepagražins tavo gyvenimo. Suprask, 
kad tai bus tokia pati situacija, kurios negalėjai valdyti vaikys- 
tėje ar kai buvai jauna. Todėl dabar geriau visomis galiomis 
stenkis išdildyti iš atminties savo „nukopijuotą sąrašą“. 

Tapk realiste 


Bet tu, kaip ir daugelis moterų, gali pasakyti: „Mano są- 
rašas yra geras. Tai nėra nei nukopijuotas, nei pagražintas są- 
rašas. Jei jo atsisakysiu, aš Žeminsiu savo standartus.“ O iš 
tiesų tu sumažinsi savo lūkesčius. Jei dėl to tapsi realiste, 
užuot puolusi į neviltį, tuo geriau. Moterys, įsikibusios ro- 
mantiškų užgaidų, kartais turi Pelenės kompleksą. Jos laukia, 
kol žavusis princas jas išgelbės iš pramanyto pragaro ir pakeis 
jų gyvenimus. Bet ši svajonė niekada neišsipildo, nes tik tu 
gali pakeisti savo gyvenimą. Kaip tai reikėtų daryti? Savo sva- 
jonių sąrašą iškeisk į tikroviškų siekių sąrašą, o būtent: 


Tikėk, kad kažkur pasaulyje egzistuoja vyras, labiau tinkantis 
tapti tobulu partneriu negu tas vyras, su kuriuo dabar susitikinėji. 

Tačiau pripažink, jog įei tau prireikė daugybės Metų, kol 
radai tą netobulą vyrą, su kuriuo dabar susitikinėji, gali prireikti 
tiek pat ar daugiau Metų, kad susirastum geresnį. 


Ar vis dar nori jį mesti ir būti ištikima savo sąrašui? 

Tapti realiste — tai suprasti, kad vyrai yra tikri, o ne įsi- 
vaizduojami: tobulai tinkami būti mylimi, bet anaiptol ne to- 
buli. Zinoma, jei tau būtų duota galimybė susikurti sau part- 
nerį, tada būtų galima kalbėti apie idealų vyrą. Tačiau tu ne- 
gali to padaryti (bent jau kol kas). Ir nežeminsi savo standar- 
tų, jei pripažinsi šią tiesą ir telksi dėmesį į tai, koks vyras yra 
iš tikrųjų, o ne koks norėtum, kad jis būtų. Ta proga paskai- 
tyk apie Melisą. 


Melisos reikalavimų sąrašas skambėjo šitaip: jos vai- 
kinas privalo būti atletiškas, tokio paties amžiaus kaip ji, 

iš glaudžiai susijusios žydų šeimos, teisininkas (arba pri- 
valo turėti kitą prestižinę profesiją), tamsių plaukų ir tam- 
sių akių. Kone visi vaikinai, su kuriais ji susitikinėjo, ati- 
tiko šį tipą, tačiau santykiai niekada netrukdavo ilgai. 
Tada ji sutiko Džeiką, penkiolika metų už ją vyresnį dai- 
lininką visada dažais aptaškytomis kelnėmis. Maža to, jis 
buvo katalikas, gerokai nuplikes, nors tos dar išlikusios 
plaukų sruogos rodė, kad Džeikas visgi rudaplaukis. Jis 
telefonu šiurkščiai kalbėdavosi su savo tėvais, gyvenan- 
čiais už trijų tūkstančių mylių. Melisa su juo suartėjo aki- 
mirksniu. Vos po kelių nerūpestingų pasikalbėjimų ją apė- 
mė tas ypatingas jausmas, jog ji pažįsta Džeką visą gyve- 
nimą. Nors per kelis kitus mėnesius jų ryšys tik stiprėjo 
ir buvo akivaizdu, kad juodu yra pora, Melisa tvirtino — 
bent jau sau — jog šis vyras nėra Tas Vienintelis. Juk jis 
visiškai neatitiko jos „kontrolinio sąrašo“, tad kaip galėtų 
būti Tas Vienintelis? Melisa netgi nerodė jo savo tėvams 
šešis mėnesius. Jis nėra mano tipas, todėl visa tai ilgai 
netruks, vis pagalvodavo ji. Tačiau bėgo mėnesiai ir jų 
santykiai tapo rimtesni. Galop viena Melisos draugė jai 
pasakė: „Tu ketini ištekėti už šio vyro.“ Tai Melisą pri- 
bloškė, bet ji žinojo, jog draugė yra teisi. Ji prisiminė, kad 
ankstesnis vaikinas idealiai atitiko jos tipą, tačiau jis įky- 
rėdavo jai iki gyvo kaulo. Melisa suprato, jog būti laimin- 
gai su žmogumi yra svarbiau už to žmogaus amžių, ūgį ar 
pajamas. 


Ko moko ši istorija? Jog iš tiesų tu gali suartėti su vyru, 
neatitinkančiu tavo reikalavimų sąrašo. Žinoma, yra dalykų, 
kurių tu neturėtum iš to sąrašo išbraukti, pavyzdžiui, pagei- 
davimo, kad jis būtų sąžiningas ar norėtų sukurti šeimą. Išsi- 

rink privalomas savybes, o kitoms leisk būti staigmena. Tas 
vyro tipas, kuriam tu pasirodysi tobulai tinkanti būti mylima, 
nėra vienintelis. Jų yra daugybė! Taigi tikriausiai egzistuoja 
daug daugiau tave galinčių sudominti vyrų tipų negu įsivaiz- 
duoji. 

Galvok šitaip: tai tarsi visą gyvenimą valgyti vien vanili- 
nius ledus su šokolado gabaliukais. Taip, tau patinka vaniliniai 
ledai, patinka šokolado gabaliukai — tai skanu ir malonu. Bet 
yra ir daugiau skanumynų, kurių tu niekada nebandei, nes 
apie juos nežinojai. Jei jų paragautum, gal jie tau patiktų ly- 
giai taip pat ar netgi labiau. 


Atsiverk naujoms galimybėms užsisakydama 


patiekalų iš kitokio meilės meniu. 


Taigi tokia yra tavo užduotis. Šį mėnesį suteik šansą bent 
dviejų skirtingų tipų vaikinams ir liaukis kartojusi: „Jis nėra 
mano tipas.“ Tarkime, tau patinka ekstravagantiški vyrai, o 
tave kviečia į pasimatymą kuklus tavo draugės pusbrolis. Su- 
tik, juk tai tik pasimatymas. Ir prisimink visus tuos „tobulus“ 
vaikinus, kurie buvo mirtinai nuobodūs arba tave įskaudino. 

Tu visą gyvenimą susitikinėjai tik su vieno tipo vaikinais, 
tad dabar išbandyk kelis naujus tipus. Ir būk teigiamai nusi- 
teikusi jų atžvilgiu. Jei tavo dėmesys bus sutelktas vien į sa- 
vąjį reikalavimų sąrašą ir į tai, ko stinga asmeniui, su kuriuo 
susitikinėji, jis pajus tavo nusivylimą. 

Jei susitikinėjimas tik su tavo tipo vaikinais 


būtų buvęs problemos sprendimas, dabar 
nebūtum vis dar vieniša. 


Žinoma, galiausiai tau gali pavykti suartėti su vaikinu, tu- 
rinčiu daugumą savybių, įtrauktų į tavo sąrašą, ir tai būtų 
puiku. Tačiau taip gali ir neatsitikti. O jei įsimylėsi vaikiną, 
neatitinkantį tavo sąrašo, nežiūrėk į tai kaip į pralaimėjimą. 
Jei jis priverčia tavo širdį džiaugsmingai spurdėti ir mano, kad 
esi tobulai tinkanti būti mylima, tai nėra joks pralaimėjimas. 
Tai laiminga pabaiga. 


Priešybės gali traukti viena kitą 


Taip pat nepamišk atsisakyti „viskas arba nieko“ nuosta- 
tos, apie kurią jau kalbėjome. Pavyzdžiui, nepulk šaukti „Ne, 
ne, ne!“, jei tave į pasimatymą pakvies vyrukas, kuris pasiro- 
dys esąs jaunesnis už tave. Daugybę metų moterys paprastai 
susitikinėdavo su vyresniais vyrais, bet dabar jos mano, jog 
yra priimtina — ir netgi madinga — susitikinėti su jaunesniais 
vyrais. Jei tai tinka Holivudo garsenybėms, kodėl galėtų ne- 
tikti tau? 

Tu taip pat neturėtum vengti susitikinėti su tau patinkan- 
čiu vyru, kurio pajamų šaltinis yra visiškai kitoks negu tavo. 
Kai kurios moterys atsisako susitikinėti su vyrais, jei tie nėra 
diplomuoti specialistai. Bet šitaip jos atskiria save nuo daugy- 
bės potencialių partnerių, kurie galbūt nebaigė didelių moks- 

lų, bet vis tiek sugeba gerai uždirbti. Svarbiausia — ar yra 
ryšys. Be to, daugelyje sričių kvalifikuoti darbininkai gali už- 
dirbti daugiau už diplomuotus specialistus. 

O štai religija gali sukelti kur kas daugiau keblumų, ypač 
jei romanas išsirutulioja į rimtus santykius. Viena mano pažįs- 
tama moteris, Rebeka, net nesusitikinėja su ne žydų tautybės 
vyrais, nes žino, jog niekada netekės už to, kuris yra ne jos 
tikėjimo. Tai skamba radikaliai, bet Rebeka šitaip elgiasi ne- 
norėdama nei kam nors suteikti tuščių vilčių, nei pati skau- 
džiai nudegti. Antra vertus, daug skirtingų tikėjimų porų lai- 
mingai gyvena susituokusios, o kai kada moterys ar vyrai dėl 
savo mylimųjų netgi atsiverčia į kitą tikėjimą. 


Neturėk išankstinio nusistatymo dėl skirtumų. 


Neveltui sakoma, kad priešybės traukia viena kitą. 


Tik tu pati Žinai, kaip elgtis, ypač kai situacija būna su- 
sijusi su tokiu labai asmenišku dalyku kaip religija. Tačiau au- 
tomatiškai neatsiribok nuo vyro vien dėl to, kad jis, spren- 
džiant iš pirmo žvilgsnio, atrodo kitoks negu tu. 


Nekreipk dėmesio į kitų žmonių tau 
parengtus „kontrolinius sąrašus“ 


Net jei tu nuspręsi atsisakyti savo „kontrolinio sąrašo“, jį 
tau vis tiek yra parengę šeimos nariai ir draugės. Ir tavo mo- 
tinos sąrašas kur kas ilgesnis už buvusį tavąjį! Ji gali tau šito 

tiesiai nepasakyti, tačiau turi susikūrusi kuo aiškiausią jos bū- 
simo žento vaizdinį. Ar tai problema? Juk tas asmuo tėra tik 
motinos galvoje. Jos tobulas žentas neegzistuoja lygiai taip pat, 
kaip neegzistavo tavo tobulas vaikinas. Tad jei tave kviečia į 
pasimatymą vaikinas, neatitinkantis tavo motinos, geriausios 
draugės ar dar kieno tau numatyto vaikino tipo, ir tau galvoje 
skamba jų perspėjantis balsas, liepk tam balsui nutilti ir eik 
į pasimatymą. Nes niekada nežinai, kas gali nutikti. 

Gal tu, nerimaudama dėl to, ką pagalvos tavo draugės, 
atstumsi vaikiną, kuris tobulai tiko pasimatymams, o paskui 
graušiesi, kai jis pradės susitikinėti su viena iš tavo draugių. 
Arba atsisakysi susitikinėti su vaikinu, nes tau pasirodys, kad jis 
neprilygsta tavo geriausios draugės vaikinui, o paskui pyksi ant 
savęs pamačiusi, su kuo pradėjo susitikinėti draugės vaikinas. 

Jei pernelyg nerimausi dėl to, kaip patenkinti kitų asme- 
nų lūkesčius arba padaryti įspūdį draugėms ar savo šeimai, 
gali lengvai pražiopsoti išties puikų vyruką. Antra vertus, jei 
susirasi vaikiną, kuris su tavimi gerai elgsis ir padarys tave 
laimingą, tikriausiai patenkinti bus ir tavo artimieji bei drau- 
gės, nesvarbu, ar jis atitiks jų tipą, ar ne. 


Išmesk ir poros santykiams skirtą 
„kontrolinį sąrašą“ 


Tarkime, taip ir atsitiko — tu susiradai mielą vaikiną, ku- 
riam irgi atrodai tobulai tinkanti būti mylima. Jei taps aki- 
vaizdu, jog esate pora ir jūsų santykiai gali išsirutulioti į kai 
ką daugiau, nesielk taip kaip elgiasi daugelis moterų, kurios 
šiame etape išsitraukia „kontrolinį sąrašą“ Nr. 2. Jame smul- 

kiai surašyta, kokie turėtų būti tobuli santykiai. Tokiu atveju 
neišvengiamai pradėtum abejoti, ar tavo vaikinas tikrai yra 
Tas Vienintelis, nes vis žvilgčiotum į tą „kontrolinį sąrašą“, 
numatantį, kaip turėtų būti ar neturėtų būti tobulų santykių 
atveju. O tokie dalykai niekada ilgai nevyksta idealiai. Tu im- 
tum galvoti, kad Jei jis būtų Tas Vienintelis, tada visada su- 
gebėtų skaityti mano mintis, mūsų seksas visuomet būtų stul- 
binantis, mes niekada nesikivirčytume. Netiesa! Gal tokios 
poros egzistuoja kino filmuose, bet čia ne filmas. Čia realus, 
o ne išgalvotas gyvenimas. Parodyk man porą, kurioje vienas 
kitam bent jau retsykiais nekeltų susierzinimo, kurioje nieka- 
da nebūtų kivirčų. Tokios poros paprasčiausiai neegzistuoja. 


Kai reikia apsispręsti dėl santykių su vyrais, išjunk 


savyje autopilotą ir sąmoningai rinkis savo kursą. 


Pamiršk mitą apie Tobulą Porą. Jūs nesugebėsite visą laiką 
skaityti vienas kito minčių, visada puikiai sutarti ar visuomet 
tobulai derėti lovoje. Jums nesinorės visą gyvenimą būti kartu 
dvidešimt keturias valandas kiekvieną dieną, jis ne visada tau 
gimimo dienos proga nupirks tobulą dovaną, o kai kada tave 
erzins jam būdingi mažmožiai (arba atvirkščiai). Jokia pora 
nėra tobula. Nei tavo tėvų, nei tavo geriausios draugės ir jos 
partnerio, nei juo labiau Holivudo garsenybių. 

Tau gali pasirodyti, jog kai kurių porų santykiai yra idea- 
lūs, tačiau tu esi stebėtoja iš šalies. Nesvarbu, kokia artima 
būtum savo draugei ar seseriai, tu negali žinoti visko, kas jos 
gyvenime vyksta už uždarų durų. Tu gali manyti, kad tavo 
draugės vaikinas yra „auksinis“, tačiau jiems išsiskyrus draugė 

gali tau papasakoti, jog jis buvo paniuręs, irzlus ir tingus lovoje. 
Tad tiesiog suprask, kad daugelis vyrų tik atrodo tokie šaunūs. 

Nes gyvenimas su Tuo Vieninteliu gali tapti rutina — ir tai 
yra normalu. Tai parodo, kokį komforto lygį esate pasiekę. Tai 
taip pat reiškia, kad tu gali būti savimi. Keista, bet kol esame 
vienišos, mes norime partnerio, su kuriuo būtų komfortiška, 
su kuriuo penktadienio vakarus galėtume leisti namuose vil- 
kėdamos treningo kelnes, žiūrėdamos kino filmus ir krimsda- 
mos į namus pristatytą kinišką maistą, tačiau kai galiausiai 
turime tokį partnerį ir tokius santykius, imame nerimauti, jog 
tai yra rutina. Tai ne rutina, tai tikrovė. 

Kai iš tikrųjų nuspręsi kurti artimus santykius su kokiu 
nors vaikinu, suteik jiems šansą. Liaukis savęs klausinėti, ar 
nepaskubėjai, liaukis mąstyti apie tai, ką turėjai, galėjai ar 
turėtum padaryti. Ir nepamiršk šių esminių tezių: 


Tikėk, kad kažkur pasaulyje egzistuoja tobulesnis tavo 
atitikmuo negu tas vyras, su kuriuo dabar susitikinėji. 

Tačiau pripažink, jog jei tau prireikė daugybės metų, kol 
radai tą netobulą vyrą, su kuriuo dabar susitikinėji, gali prireikti 
tiek pat ar daugiau Metų, kad susirastum geresnį. 


Nes labai gali būti, jog tu niekada nerasi geresnio — tik 


kitokį. 


Tobulumo mitą pakeisk tikimybių teorija. 


Tobulo partnerio nebūna. Gali būti tik vyras, kuris tave 
myli. 


Daryk 
įam nuolaidų 


Atsižvelgiant į tai, kad joks vyras nėra tobulas, mūsų pareiga 
yra būti gailiaširdėms. Jei vyras toks netobulas, jog nesupran- 
ta, kad mes esame vertos būti mylimos, tada su juo gražiai 
atsisveikinkime. Bet jeigu jis mano, jog mes esame vertos būti 
mylimos arba jeigu apie jo nusistatymą dar per anksti spręsti, 
privalome elgtis kilniai ir jam daryti nuolaidų. 

Tai daryti gali būti taip pat lengva kaip sutikti pavakarie- 
niauti. Nors tau gali pasirodyti, kad vakarieniauti per pirmą 
pasimatymą yra tiesiog klaiku, nes tu pusę laiko praleisi spok- 
sodama į salotą, įstrigusią jo tarpdantyje, visgi neatmesk jo 
pasiūlymo akimirksniu. Jei jis nori tau parodyti geriausią na- 

minio maisto restoraną, leisk jam. Jis gali išrinkti vietą, kuri 
jam yra pažįstama arba kurioje jis patogiai jaučiasi. Jis taip 
pat gali bandyti sumažinti tavo lūkesčius, kad per kitą pasi- 
matymą nesijaustų nesugebąs pasirodyti geriau. Antra vertus, 
vieta, į kurią jis tave nusives, gali būti išties ypatinga ir tau 
net negirdėta. Bet paskaityk, kas nutiko Betei. 


Vaikinas, su kuriuo Betė susipažino darbe ir kuris su 
ja flirtavo kelias savaites, galiausiai ją pakvietė į pasima- 
tymą. Betė gyveno užmiestyje, jis gyveno mieste, tačiau 
kalbėdamiesi telefonu juodu tikrai jautė abipusį ryšį. Jis 
pasiūlė kartu pavakarieniauti jo rajone. Kupina jaudulio, 
Betė kelias valandas praleido rinkdamasi drabužius ir sva- 
jodama. apie romantišką vakarą mieste. Ji pasipuošė gra- 
žiausiū suknele, madingais auskarais ir netgi pasidarė šu- 
kuoseną. Įsivaizduok jos nuostabą, kai jis nusivežė ją va- 
karieniauti į piceriją. Į piceriją! Tai buvo picerija, kur tu 
negali iš anksto užsisakyti vietos, bet turi laukti eilėje, kol 
tave pakvies. Kur popierinės staltiesės ir lipnūs plastiki- 
niai puodeliai. Kur lankytojai gainiojami vidun ir laukan 
tarsi karvių banda. O Betė, pasidabinusi geriausiais dra- 
bužiais, tobulu makiažu ir prabangiais papuošalais, turė- 
jo prakaituodama sėdėti vos už pusantro metro nuo svili- 
nančios plytų krosnies, prie kurios, itališkai keikdamasis, 
pilvotas vyras svaidė į odą apskritus picos tešlos lakštus. 
Ji buvo pasibaisėjusi ir nekantraudama laukė pasimatymo 
pabaigos. Tikriausiai aš nelabai jam svarbi, jei per pirmą 
pasimatymą jis nusivedė mane į tokią vietą, galvojo Betė. 
Po to ji daugiau niekada nežiūrėjo į jo puse ir neatsaki- 
nėjo į jo skambučius. 

Tik po kelerių metų Betė suprato, kad tas vaikinas tada 
ją nusivedė į geriausią piceriją Niujorke. Į piceriją, kuri dėl 
joje kepamos itin plonos ir traškios picos garsėjo visame pa- 
saulyje. Į kurią iš visur plūdo žmonės tikėdamiesi įsisprausti 
į vidų ir prakaituodami sėdėti prie plytų krosnies. Prie kurios 
dėl to skanėsto gabalėlio nesidrovėdavo laukti eilėje turtingi 
ir garsūs asmenys. 

Regis, šios istorijos moralas yra akivaizdus. Nespręsk apie 
knygą iš jos viršelio. Neturėk išankstinės nuostatos nei apie 
pasimatymą, nei apie restoraną, nei apie vaikino planus. Net 
kai jis neturi planų, neskubėk jo smerkti. Tu gali tiesiog ne- 
žinoti, kokia iš tikrųjų yra ta vieta, į kurią jis tave pakvietė 
per pirmą pasimatymą, ar ką tau numatė. Žinoma, kai kada 
vaikino pasirinkimas bus prastas ir tuo požiūriu tu galbūt ne 
kartą jausiesi už jį pranašesnė, bet prisimink: jis nėra tobulas, 
tad privalai elgtis kilniai ir gailestingai. Ką gali žinoti, gal jūsų 
santykiai taps artimi ir vėliau jūs abu iš viso to skaniai pasi- 
juoksite. 

Bendraujant labai svarbu būti lanksčiai, ypač santykių pra- 
džioje, kai judu dar tik bandote pažinti vienas kitą. Stenkis 
žiūrėti į dalykus vaikino akimis. Tarkime, tau pasirodė, kad jis 
buvo nuobodus ir nekalbus, tačiau gal jis tiesiog taip stipriai 
nervinosi, jog sunkiai suregzdavo sakinius. Gal jis susigėdo 
pagalvojęs, kad per pirmą pasimatymą tave turėjo nusivesti 
ne į piceriją, o į restoraną, ir nerimavo dėl tavo reakcijos. 
Nepamiršk — visa tai, ką jis gali pasakyti ar padaryti, yra 
informacija ne apie tave, bet apie jį. 

Palauk, palauk, gali paprieštarauti tu: kaip tada, kai iš 
vyruko nieko negauni? Argi tokiu atveju nereikia reaguoti itin 
kategoriškai? Argi nereikia nuline tolerancija atsakyti į nulinį 
rezultatą? Bet mes kalbame ne apie nulinį rezultatą, o nulinė 

tolerancija nereiškia, jog privalome mylėti vien tobulą vyrą 
(tokio dalyko nėra!). Tiesiog tau reikia palikti vyrą, kuris ta- 
vęs nemyli. Jei vyras tave myli arba jei tau atrodo, kad greitai 
gali pamilti, tavo atlaidumas ir kilnumas tik padės meilei augti. 

Be to, jei jam darysi nuolaidų, padidės tikimybė, kad tu- 
rėsi daugiau malonumo. Kodėl? Nes tu sutikai pasidalyti at- 
sakomybe už situaciją. Tau vienai prisiėmus visą atsakomybę 
už tai, kad pasimatymas. taptų ypatingas, arba perleidus visą 
atsakomybę vaikinui ir dėl to praradus bet kokią pasirinkimo 
galimybe, abu būtumėte įsitempę — o štai pasidalinote atsako- 
mybę ir dabar galite smagiai jaustis ir mėgautis vakaru. Net 
jei restoranas iš tiesų ne aukščiausio lygio arba jei kino filmas, 
švelniai tariant, ne šedevras, dėl to nėra ko kaltinti, nes jūs 
abu esate įvykio dalyviai. 


Vystydama santykius, pasinaudok penkiasdešimčia 
procentų progų, pridėk penkiasdešimt procentų 


pasirinkimų ir tavo pastangos pavirs 
šimtaprocentiniu bandymu. 


Kai kuriose santykių puoselėjimui skirtose knygose teigia- 
ma, jog tu turi leisti vyrui vadovauti. Arba kad vyras mylės 
tave tik tada, kai turės tave medžioti kaip grobį. Tačiau galbūt 
pastebėjai, jog realiame gyvenime dauguma tavo susituokusių 
pažįstamų suartėjo kur kas labiau kasdieniškomis aplinkybė- 
mis. Jie iš pradžių buvo tiesiog draugai arba kartu dirbo, o 
paskui jų bendravimas išsirutuliojo į meilę - šiek tiek pasi- 
stengus abiems pusėms. 

Eiti į kompromisus: taip ar nė už ką? 


Kadangi tobulų vyrų nebūna, tam, kad santykiai su vyru 
bent jau nenutrūktų, tu turi norėti susitaikyti su daugeliu da- 
lykų. Paskui galėsi nuspręsti, ar vyras tau tinka, bet iš pradžių 
duok jam laiko. 

Pavyzdžiui, tu neišvengiamai vertinsi tai, kaip jis rengiasi. 
Iš pradžių visada būna sunku įžvelgti, kokia asmenybė slypi 
po vaikino drabužiais, kadangi tuo metu jo apranga yra viskas, 
kuo tu gali remtis. Užtat kaip lengva pastebėti jo paprastas 
kelnes ir megztinį su pynėmis — ir kaipmat į tą vaikiną nuo- 
moti ranka, nes jis, šitaip rengdamasis, netinka prie tavo ul- 
tramadingų aukštakulnių batelių! Suteik jam šansą ir nepaisyk 
jo aprangos. Pažvelk po drabužiais (žinoma, kalbant perkelti- 
ne prasme!). Neatstumk vaikino dėl to, kad jo stilius nedera 
su tavuoju. Pamąstyk apie tai. Jei sužinotum, jog vaikinas ta- 
vęs nepakvietė į antrą pasimatimą vien todėl, kad jam nepa- 
tiko tavo stiliaus jausmas, pagalvotum, jog jis visiškas buka- 
galvis. Tad nebūk bukagalvė. 

Taip pat nepulk menkinti jo pomėgių. Ne, tu neturi įsi- 
minti jo mylimos futbolo komandos žaidėjų pavardžių ir jų 
numerių. Tu netgi neprivalai žinoti tos komandos pavadinimo. 
Bet retkarčiais galėtum jam nusileisti ir su juo nueiti į varžy- 
bas arba kartu pasėdėti sporto bare. Pabandyk tai. Juk nieka- 
da negali žinoti. Gal iš tiesų tau tie dalykai patinka. Juk tai 
yra kai kas nauja, tai, ko niekada nedarei, tad nesilaikyk ka- 
tegoriško požiūrio. Bet net jei tokių dalykų nemėgsti, neužsi- 
spirk. Tavo kompromisai dėl jo pomėgių jam daug pasakys 
apie tave. Aš nesiūlau tau apsimesti, jog domiesi, tarkime, 
kelionėmis pėsčiomis, kurių galbūt negali pakęsti, bet jei ret- 
sykiais tai pabandytum, vaikinui parodytum, jog jis tau yra 

ganėtinai svarbus, kadangi tu nori daugiau sužinoti apie jo po- 
mėgius, apie tai, kuo jis gyvena. Vaikinas bus sujaudintas. Jis 
gali tau atsakyti tuo pačiu eidamas į kompromisus dėl tavo 
pomėgių. Taigi daryti nuolaidų apsimoka. 

Jei judu kartu atostogaujate, taip pat eik į kompromisus. 
Galbūt tau geriausios atostogos — drybsoti paplūdimyje, gurkš- 
noti „Margaritą“ ir pagaliau iki soties prisiskaityti mėgstamų 
žurnalų ar knygų. O vaikinui gali patikti aktyvus poilsis: nar- 
dyti su akvalangu, čiuožinėti vandens slidėmis ir sklandyti ka- 
terio traukiamu parašiutu. Tokiu atveju puikus kompromisas 
galėtų būti „viskas įskaičiuota“ tipo kurortas, kur jūs abu gau- 
tumėte tai, ko norite. Tačiau jei tau iš tikrųjų rūpi stiprinti 
santykius, bent kelis kartus pakilk nuo savo paplūdimio gulto 
ir prisidėk prie vaikino pramogų. Jei tavęs netraukia nardy- 
mas su akvalangu, galbūt jis sutiks kartu su tavimi paplaukioti 
po vandeniu kitaip — kai naudojamas kvėpavimo vamzdelis. 

Daryk nuolaidų ir vaikino bičiuliavimuisi. Jo draugai gali 
būti būrelis nemalonių vyrukų arba paprasčiausiai jie tave ner- 
vina, tačiau dėl to nepulk priekaištauti vaikinui. Leisk jam 
pabūti su savo draugais. Nekritikuok jų ir nemenkink. Jie tau 
gali nepatikti, bet jei apie tai vis kalbėsi, skaudinsi vaikiną. 
Dėl to jis netgi gali pakeisti savo nuomonę apie tave. Be to, 
jei būsi pakanti jo draugams, tikėtina, jog ir jis bus tolerantiš- 
kas tavo draugams (nors aš neabejoju, kad jie visi yra puikūs 
žmonės!). Vien dėl vaikino retsykiais pabendrauk su jo drau- 
gužiais. Pasistenk su jais būti draugiška, ypač su moterimis, 
jei tokių tarp jų yra. Tada tu atrodysi ne kaip įsibrovėlė, o 
kaip asmuo, nevengiantis bendravimo. 

Laikykis tokio požiūrio ir į vaikino šeimą. Jo motina gali 
būti košmariškai valdinga, o sesuo — neįtikėtina snobė, bet tai 
dar nereiškia, kad jis tau netinka. Dėl jūsų tolesnių santykių 

suteik tai šeimai šansą. Antra vertus, pažįstu daugybę moterų, 
kurios pamilo savo vaikinų šeimas, nes jose vyravo glaudūs 
tarpusavio santykiai... tačiau laikui bėgant paaiškėjo, jog iš 
tikrųjų tie santykiai buvo grindžiami siekiu primesti savo va- 
lią. Kuo ilgiau susitikinėsi su vaikinu, kuo stipresnis bus jud- 
viejų ryšys, tuo daugiau sužinosi apie jo šeimą. Tu pažvelgsi už 
širmos ir tai, ką ten pamatysi, tau gali nepatikti. (Beje, jiems 
irgi gali nepatikti tai, ką jie sužinos apie tave.) Tačiau gali 
atsitikti ir taip — kai vaikino šeimą geriau pažinsi, atrasi tave 
žavinčių dalykų. 

Kalbant apie šeimą ir draugus, tai bus atvejų, kai tu ir 
tavo vaikinas tiesiog privalėsite eiti į kompromisą ir susitarti 
ignoruoti vienam ir antram brangių Žmonių nuomones. Ne- 
kreipk dėmesio, jei draugės tavęs klausinėja, ką tu, vienintelė 
iš jų visų, įžvelgi savo vaikine, kurio laisvalaikio literatūra tėra 
sporto žurnalai. Nekreipk dėmesio į tėvus, besistebinčius, ko- 
dėl tu susitikinėji su statybos darbų vykdytoju, užuot kaip ir 
anksčiau susitikinėjusi su gydytoju. Jei būdami kartu abu esa- 
te laimingi, tada vienas kitam pasižadėkite nepaisyti skeptikų 
ir mėgautis savo laime. Galbūt dėl išryškėjusių skirtumų tu 
galiausiai nutarsi išsiskirti, bet tai bus tavo sprendimas, o ne 
pasidavimas kitų asmenų spaudimui. Tu jau nesi mokinukė ir 
gali susitikinėti su kuo nori, jei tai tave daro laimingą. 


Sutik nesutarti 


Sociologai teigia, kad viena iš absoliučiai būtinų sąlygų 
bet kokios žmonių grupės išgyvenimui yra jų gebėjimas susi- 
tarti dėl to, ką daryti tada, kai jie nesutaria. Tai tinka ir vi- 

soms poroms: geriausia strategija — eiti į kompromisą ir sutik- 
ti nesutarti. Ką tai reiškia? Pavyzdžiui, jei per vieną iš pirmų- 
jų pasimatymų iš vaikino išgirsti dalyką, su kuriuo tu visiškai 
nesutinki, užuot pasimatymą pavertusi diskusija, tiesiog pa- 
siūlyk abiem likti prie savo nuomonės. Arba nustok aklai ginti 
savo požiūrį ir pabandyk į dalyką pažvelgti jo akimis — vien 
tam, kad geriau suprastum antrosios pusės argumentus. Arba 
atkreipk jo dėmesį į tuos aspektus, kur jūs galvojate panašiai, 
nes visada net aršiausių oponentų nuostatos tam tikrose vie- 
tose šiek tiek persipina. 

Žinoma, tu gali leisti vaikinui suprasti, jog neketini su juo 
būti, kadangi jūs esate tokie skirtingi... bet priešybės gali trauk- 
ti (ypač daug tokių pavyzdžių garsenybių pasaulyje). Šiaip ar 
taip, jei jūsų santykiai taptų ilgalaikiai ir visa kita būtų puiku, 
tačiau nesutartumėte, pavyzdžiui, dėl politikos, tada jums rei- 
kėtų pasižadėti, jog ta tema nekalbėsite, bet gerbsite vienas 
kito nuomonę. Antra vertus, gal tokius beprasmius ginčus jūs 
sugebėsite paversti smagia pramoga. 


Pasakyk įam, ko nori 


Tu turėsi daugiau šansų gauti tai, ko nori, jeigu jam pasa- 
kysi, ko nori. Moterys yra geros minčių skaitytojos. Mes, mo- 
terys, mokame įsijausti į kito asmens padėtį, jo emocinę bū- 
seną ir norus. Vyrai paprastai nėra geri minčių skaitytojai. 
Tyrimai rodo, kad vyrai įsivaizduoja kitus žmones esant tokio- 
je pačioje padėtyje, kokioje yra jie patys. Jie gali užjausti, bet 
nesugeba įsijausti į kito asmens emocinę būseną, o svetimi 
norai ar poreikiai jiems dažniausiai tampa netikėtumu. Tad 

palengvink savo vaikinui gyvenimą - pasikalbėk su juo. Jei tau 
kas nors nepatinka, pasakyk jam. Ir pasistenk padėti jam su- 
prasti, ką turi omenyje. 

Gal tau atrodo, kad santykiai neturėtų būti tokie keblūs, 
kad bendravimas turėtų vykti automatiškai ir kad nuolaidų 
darymas reiškia savo principų išdavimą? Jei taip, galvok iš 
naujo. Juk mes nesitikime, jog mūsų draugės bus mūsų pačių 
„kosminė klonė“, netgi nesitikime, kad mūsų šeima idealiai 
derės su mumis, tai kodėl turėtume tikėtis tokio tobulo su- 
derinamumo iš vyruko, su kuriuo ką tik susipažinome? 


Ėjimas į kompromisus nėra nei pasidavimas, 


nei išdavimas. Tai tėra davimas. 


Duok savo vaikinui ar bičiuliui bent tiek kantrumo ir lanks- 
tumo, kiek duodi net atsitiktiniams pažįstamiems, ir tu su- 
teiksi meilei šansą. 


Sinchroniškumas 
yra visagalis 


Kartais vienintelis blogas dalykas, kuriuo pasižymi „tobu- 
las“ vyras (kitaip sakant, atitinkantis visus tavo „sąrašo“ punk- 
tus) būna tas, kad jis nenori tavęs vesti. Bet tai pats didžiau- 
sias netobulumas! Jei vyras yra nepasirengęs būti su tavimi, 
tada jis nėra tobulas vyras. Bent jau ne dabar. O gal ir apskri- 
tai. Nelauk. Nesistenk pakeisti jo nuomonės. Paleisk jį. Tu 
turi savo laiką skirti ieškojimui to, kuriam atrodys, jog tobulai 
tinki būti mylima — ir kuris bus pasirengęs tau įsipareigoti. 

Žinau, kad tai sunku pripažinti, tačiau jei tarp jūsų keti- 
nimų nėra sinchroniškumo, tu niekaip negali pakeisti galuti- 
nio rezultato. Sinchroniškumas yra dalykas, kurio negalime 
valdyti, ir tai mus, moteris, varo iš proto. Mes esame įpratu- 

sios prie valdomų dalykų. Mes lengvai suprantame, kas yra ne 
taip, ir meistriškai taisome padėtį. Tik pasakyk mums, kas 
tave graužia, ir mes pasistengsime rasti išeitį. Todėl, žinoma, 
bandome spręsti ir sinchroniškumo problemą. Tačiau tai yra 
jo problema ir tik laikas ją gali išspręsti. 

Siekdamos bent šiokio tokio situacijos valdymo jausmo, 
mes paprastai imame kaltinti save. Mes įtikinėjame save, jog 
jūsų ketinimų sinchroniškumas nieko nereikštų, jeigu jis tikrai 
mylėtų. O kodėl jis nemyli? Kadangi mes esame nepakanka- 
mai tobulos. Jei tai mūsų kaltė, vadinasi, dar turime šansą 
viską atitaisyti. Ar tau pažįstama tokia situacija? „Tai aš kalta! 
Per daug jį graužiau“ arba „Buvau pernelyg pavydi ir jį atbai- 
džiau.“ Iš tikrųjų mums labai sunku patikėti, jog toks neap- 
čiuopiamas dalykas kaip ketinimų nesinchroniškumas gali tapti 
neįveikiama kliūtimi, todėl vienos kitoms sakome, kad tai tė- 
ra nevykęs pasiteisinimas, kurį vaikinai naudoja siekdami at- 
sikratyti merginų. Bet tai netiesa. Sinchroniškumas yra realus 
ir svarbus veiksnys. Vaikinas gali net nesuprasti, kad jį stabdo 
būtent šis veiksnys, tačiau jei jis nesijaučia galįs žengti atsa- 
kingą žingsnį, tu niekaip negali jo priversti apsigalvoti. | 

Štai kas nutiko Terezai: 


Tereza daugiau kaip metus susitikinėjo su Marku, o 
tada jis pasakė, jog nėra pasirengęs įsipareigoti ir nori 
laisvės. Terezai tai buvo siaubingas smūgis. Ji iš tikrųjų 
galvojo, kad Markas yra Tas Vienintelis - jis atrodė toks 
atsidavęs, toks ištikimas, toks mylintis. Tereza savo šei- 
mai ir draugėms netgi sakydavo galinti įsivaizduoti, kaip 
juodu susituokia. Tad santykių nutrūkimas ją ne tik įskau- 
dino, bet ir sutrikdė, mat paaiškėjo, kad ji neteisingai 
suprato Marko ketinimus ir nė nenujautė tokio staigaus jo 

pasitraukimo. Draugės jai leido kelis mėnesius pasielvar- 
tauti dėl nutrūkusių santykių, bet laikas bėgo ir jos ėmė 
vis labiau nerimauti, nes Tereza tebesvajojo atkurti santy- 
kius su Marku. „Ji tiesiog negalėjo suprasti, jog laikas jai 
ir Markui buvo nepalankus ir kad viskas baigėsi negrįž- 
tamai, - pasakojo man Džina, geriausia Terezos draugė. — 
Aš bandžiau atkreipti jos dėmesį į vaikinus iš darbo. Jie 
jos nedomino. Raginau flirtuoti su šauniais vyrukais, ku- 
rių mes sutinkame klubuose, bet ji net nenori ten lankytis. 
Laikas eiti į priekį, o ji niekaip negali liautis galvojusi 
apie Marką. 


Tereza pamiršo trečią nuostatą: 


Žinok ir tai, kad tobulo vyro nėra visame pasaulyje... kad 
kiekvienas tavo sutiktas vyras bus netobulas... įvairiais aspektais. 


Tereza norėjo matyti Marką tobulą ir tikėjo, kad jis yra 
jos vienintelis tikros meilės šansas. Bet neegzistavo jokio to- 
bulo Marko. Vaikinas, su kuriuo ji įsivaizdavo susitikinėjanti, 
nebuvo tikrasis Markas. Tobulas Markas atrodė ištikimas, at- 
sidavęs ir mylintis. Tikrasis Markas nebuvo pasirengęs įsipa- 
reigoti, todėl negalėjo būti nei ištikimas, nei atsidavęs, nei 
mylintis. Tiesą sakant, po kelių savaičių jis jau susitikinėjo su 
kita mergina. Be abejo, joks vyras nėra tobulas, tačiau Markas 
netgi nebuvo tobulai tinkantis būti mylimas. 

Tereza nėra išimtis. Mes visos šitaip elgiamės: per ilgai 
stengiamės išsaugoti santykius, atsiprašinėjame dėl savo „blo- 
go“ elgesio, tikimės, kad vyras anksčiau ar vėliau pakeis savo 
nuomonę. Mes galvojame: Ką gi, šiuo metu jis nenori manęs 
vesti, bet greitai apsigalvos. Mes bijome, kad jei jį paleisime, 

tai neturėsime galimybės jo nutverti, kai jis bus pasirengęs. 
Bet jei nėra ketinimų sinchroniškumo, laukti gali tekti ilgai, 
patikėk manimi. O šiuo metu jam tiesiog patogu būti su ta- 
vimi. Tai nei meilė, nei tikras artumas. 


Žinok, jei vyrui tu neatrodysi tobulai tinkanti būti mylima, tai 
įrodymas, jog įis nėra tobulas... bent įau tau. 


Jei nesilaikysi šios nuostatos, gali atsitikti taip, kad vieną 
dieną jis tau pasakys: „Aš sutikau kitą.“ Ir galbūt jau bus pa- 
sirengęs įsipareigoti, bet ne tau. 


Jei įausmai nėra abipusiai, eik savo keliu. 


Jeigu įam tavęs trūks, jis seks tau iš paskos. 
Jei neseks, juo geriau, kad jo atsikratei. 


Jeigu jis seks iš paskos, tai dar nereiškia, kad viskas pa- 
sikeis iš esmės. Dabar jis gali į tave žiūrėti kitaip (kaip į savo 
gyvenimo meilę ar į žmogų, būtiną jo emociniam išlikimui), 
bet ar jis kitaip žiūrės į save? Ar jis į save žiūrės kaip į su- 
brendusį asmenį, kuris yra pasirengęs sukurti šeimą ir padėti 
ją išlaikyti, kuris pasižada būti ištikimas ir tartis su tavimi 
priimdamas sprendimus? Jeigu jo požiūris į save nepasikeis, 
visa kita irgi menkai tepasikeis. Kartais net meilės nepakanka. 
Jeigu vyras nebus pasirengęs ar patikimas, jis vis tiek nesku- 
bės tau įsipareigoti, nesvarbu, kad tavo pasitraukimas jį išgąs- 
dino. Tai ne tavo problema, tai jo problema. Jei neturi laiko 
laukti ir nenori gaišti, eik savo keliu. 

Įsipareigojimo baimė 


Kai Tereza galiausiai nustojo ilgėtis Marko, sau ir visiems 
tuo besidomintiems ji pareiškė, jog Marką kamuoja „įsiparei- 
gojimo baimė“. Šio reiškinio esmė ta, kad ilgalaikiai sprendi- 
mai sukelia emocijas, būdingas panikai ir klaustrofobijai. Žmo- 
gui ne tik sunku priimti sprendimą — jam gali pasireikšti ne- 
rimo simptomai net ir laukiant sprendimo priėmimo. Vyrai 
(ir moterys), iš tiesų turintys šią bėdą, didžiąją gyvenimo dalį 
praleidžia nervingai svarstydami, ar jau atėjo „lemiamas mo- 
mentas“, ir vengdami bet kokios realios atsakomybės už savo 
gyvenimo formavimą. Net išsirinkti automobilį tokiam pirkė- 
jui yra skausmingas procesas, kupinas dvejonių, o paskui ir 
graužaties. Tad įsivaizduokite, kaip turėtų būti sunku išsirink- 
ti sutuoktinį! 

Tiesa ta, kad dauguma vyrų (ir moterų), kurie, įkopę į 
ketvirtą ar penktą gyvenimo dešimtmetį vis dar yra vieniši, 
neturi tikros įsipareigojimo baimės. Paprastai jiems nekyla 
jokių problemų įsipareigojant šeimai, karjerai, draugams ar 
net kambariniams gyvulėlaims. Jie įsipareigoja Žaisti ko- 
mandose, priklausyti klubams, padėti tėvams, būti krikšta- 
tėviais ar studijuoti magistrantūroje. Jie tebeskambina savo 
bičiuliams, su kuriais mokėsi pradžios mokykloje, eina tar- 
nauti laivynuose ir ima dvidešimt penkerių metų trukmės 
paskolas. Jie gali vengti santuokos, bet ne todėl, kad ne- 
įstengia apsispręsti ar dėl panikos priepuolių. Dažniausiai juos 
sulaiko nesubrendimas, netikroviški lūkesčiai, nenoras gyventi 
„po vienu stogu“, romantiškos užgaidos, nesuinteresuotumas 
ar karjeros reikalai. Kitaip sakant, jiems tiesiog neatėjo lai- 
kas. Ir tai iš tiesų neturi reikšmės. Tad užuot analizavusi 

keistas diagnozes, ieškok toliau. Jei save įtikinsi, kad vyru- 
kas turi įsipareigojimo baimę, tai veikiausiai pabandysi jam 
„padėti“ išspręsti tą „problemą“. Geriau padėk sau susiras- 
dama kitą. 


Tik draugai? 
Taip nebūna 


Prisimink patį šauniausią vyrą savo gyvenime. Tą, su ku- 
riuo vaikščiodavai į kiną ir restoranus, su kuriuo juokais peš- 
davaisi ir krėsdavai išdaigas. Aš labai dažnai iš moterų girdžiu, 
kad jų pažįstamas pats šauniausias vyras yra „tik draugas“. 
Kartais jis moteriai būna ir „geriausias draugas“. 


Lorena ir Džastinas buvo draugai nuo teisės mokyklos 
laikų. Juodu kartu eidavo į kiną, dažną sekmadienio va- 
karą kartu smaguriaudavo ir vesdavosi vienas kitą į biu- 
70 vakarėlius, kai jiems reikėdavo padaryti įspūdį kole- 
goms. Lorena buvo kritiška daugumos vyrų atžvilgiu, bet 
tik ne Džastino. Žinoma, Lorena manė, kad jis tik atrodo 
esąs pranašesnis už tuos vyrus, su kuriais jai tekdavo 

susipažinti per „aklus“ pasimatymus, nes ji Džastinui bu- 
vo atlaidesnė ir nepuoselėjo su juo susijusių rimtų ketini- 
mų. Tačiau kai Lorena nusprendė jį suvesti su viena savo 
drauge ir išvardino jo geras savybes, jai teko pripažinti, 
kad jis iš tiesų yra ganėtinai įspūdingas, netgi pagal ob- 
jektyvius standartus. Gal aš esu tokia kritiška kitų vyrų 
atžvilgiu, nes juos lyginu su Džastinu, pagalvojo Lorena. Ji 
ėmė svarstyti, ar jų santykiai nebūtų susiklostę kitaip, jei 
juodu būtų susitikę per „aklą“ pasimatymą. Jai netgi pa- 
rūpo, ar Džastinas apie tai irgi kada nors susimąstė. Ka- 
žin ar apskritai yra toks dalykas kaip „tik draugai“, min- 
tyse ištarė Lorena. 


Ar tai tau kai ką primena? Turėtų priminti, nes egzistuoja 
labai didelė tikimybė, jog tu esi viena iš tų daugelio moterų, 
gyvenime turinčių vyrą, kuris yra jų „geriausias draugas“. Jei 
tokį vyrą turi, puiku. Jei ne, pagalvok, gal tu gali jį rasti. Tai 
verta padaryti dėl kelių priežasčių: 


1. Su juo gali įtvirtinti savo naują požiūrį į save 

Nuo šiol kalbėdama su juo laikykis nuostatos, kad tu esi 
tobula. Liaukis reikšti nepasitenkinimą savimi. Liaukis jo aki- 
vaizdoje kaltinti save dėl to, jog esi vieniša. Liaukis jo prašyti 
patarimų, susijusių su vyrais. Tobulos moterys tobulai tinka 
būti mylimos ir joms nereikia, kad jas guostų vyrai, net ir tie, 
kurie yra jų geriausi draugai. Be to, dauguma vyrų vis tiek 
nėra labai geri guodėjai. Jie linkę vertinti vienas kitą ir mus 
nominalia kaina — kaip pasiūlymų paketus. Štai kodėl taip 
lengva bendrauti su vyru, kuris yra „tik draugas“. Tiesą sa- 
kant, tu esi netgi patenkinta dėl to, kad jis nepastebi tavo 
šukuosenos — tau nereikia su ja vargti valandų valandas. 

Nuo šiol laikykis nuostatos, kad jis nėra tobulas — arba 
bent jau ne toks tobulas kaip manei. Tai nereiškia, jog tu turi 
jam rodyti visus jo trūkumus ar pradėti jį „tobulinti“. Tiesiog 
įsitikink, kad jis tau tebeatrodo toks pat mielas kaip anksčiau. 
Tada gerai įsidėmėk: jokie menki trūkumai, kurių tu gali tu- 
rėti, tavęs irgi nedaro mažiau miela. Tu ir toliau esi tobulai 
tinkanti būti mylima! 


2. Su juo tu gali mokytis būti savimi 

Kadangi tu tobulai tinki būti mylima tokia, kokia esi, va- 
dinasi, bendraudama su vyrais visada gali išlikti tikrąja savimi. 
Išbandyk tai su savo „geriausiu draugu“. 


Įsivaizduok, kad jis yra vyras, su kuriuo susitikinėji. Būk 
savimi. 

Įsivaizduok, kad jis yra vyras, su kuriuo susipažįsti per 
„aklą“ pasimatymą. Būk savimi. 

Įsivaizduok, kad jis yra vyras, kuris tau pradeda atrodyti 
žavus. Būk savimi. 

Įsivaizduok, kad jis yra vyras, kurio interesai ir požiūriai 
sutampa su tavaisiais. Būk savimi. 

Įsivaizduok, kad jis yra vyras, su kuriuo tu galbūt norė- 
tum praleisti visą gyvenimą. Būk savimi. 


3. Su juo tu gali mokytis bendravimo per pasimatymus 

Kadangi tu tobulai tinki būti mylima tokia, kokia esi, va- 
dinasi, gali tikėtis, kad jis su tavimi elgsis kaip su tobulai 
tinkama būti mylima. Pažiūrėk, ar taip ir bus. Stebėk jį, o ne 
save. | 

Įsivaizduok, kad esi jo mergina. Stebėk jį. 

Įsivaizduok, kad jis su tavimi susitinka per „aklą“ pasima- 
tymą. Stebėk jį. 

Įsivaizduok, kad esi mergina, kuri jam pradeda atrodyti 
žavi. Stebėk jį. 

Įsivaizduok, kad esi mergina, kurios interesai ir požiūriai 
sutampa su jo. Stebėk jį. 

Įsivaizduok, kad esi ta moteris, su kuria jis galbūt norėtų 
praleisti visą likusį gyvenimą. Stebėk jį. 


Prisimink: viskas, ką jis gali pasakyti ar padaryti 
per pasimatymą (tikrą ar mokomąjį), yra informacija 


ne apie tave, bet apie įj! 


4. Dabar tu gali jį įvertinti iš naujo 
Rezultatas tave gali nustebinti. Po visų tų „mokomųjų“ 


pasimatymų gali paaiškėti, kad jis yra pats šauniausias vyru- 


kas — realiame gyvenime! - lyginant su tais, su kuriais pasta- 
raisiais metais bandei susitikinėti. Ir tai lengva paaiškinti: juk 
tu pati jį patikrinai'! Kad taptų tavo draugu, jis pirmiausiai 


privalėjo turėti gerą humoro jausmą ir gebėti atjausti (visai 
kaip tavo draugės). O kaip rodo viešosios nuomonės apklau- 
sos, mes, moterys, norime, kad vyras turėtų būtent tokias 


savybes! 

Slaptas romanas 


Taigi štai jis prieš tave. Netobulas, bet šaunus vyrukas, 
kuris taip pat gali būti geriausias tavo draugas. Atrodytų, vis- 
kas puiku! Tad kas negerai? Reikalas tas, jog dauguma mūsų 
norime ir romantiškos meilės. Norime žavėtis ir kad žavėtųsi 
mumis. Norime, kad virpėtume, kai mus liečia, kad svaigtu- 
me, kai mus bučiuoja. 

Įvertink savo draugą taip, tarsi būtum su juo ką tik susi- 
pažinusi. Ar jis įdomus, dėmesingas ir šmaikštus? Ar jo pažiū- 
ros ir vertybės sutampa su tavosiomis? Ar jam patinka tie 
patys dalykai, kurie patinka tau? Jei atsakymai yra taip, tada 
paklausk savęs, kaip dažnai gyvenime sutinki vyrų, pasižymin- 
čių tokiu savybių deriniu. Jei nuspręsi, jog nedažnai, įvertink 
savo draugą dar sykį. 

Įsivaizduok, jog su juo esi paskutinį kartą, nes jis sutiko 
moterį, kuri jį dievina ir nori, kad jis priklausytų tik jai. Įsi- 
vaizduok, jog jis perka jai dovanas ir su ja mylisi. Kadangi 
esate „tik draugai“, įsivaizduok, kad jis pasitraukia iš tavo gy- 
venimo ir išeina pas tą moterį. Ar tau nėra šiek tiek pavydu? 
Ar tau neknieti už jį pakovoti, net jei tu nenori to sau pripa- 
žinti? Ar tau nėra truputį pikta, kad jis atiteko tai moteriai? 
Nors tu linki jam laimės, ar širdyje nejauti, kad jo praradimas 
tave padarys nelaimingą? Jei į bent vieną iš šių klausimų at- 
sakysi teigiamai, vadinasi, tu išgyveni slaptą romaną - ir atėjo 
laikas jį atskleisti. 


Pastarąjį pavasarį, praėjus penkeriems metams po teisės 
mokyklos baigimo, Lorena ir Džastinas kartu dalyvavo ben- 
dramokslių susitikime. Paaiškėjo — kol juodu tik draugavo kai 
kurie mokslo draugai jau sukūrė šeimas. Susitikime visi Lore- 

ną ir Džastiną laikė pora, tad jie tą savaitgalį iš tikrųjų pra- 
dėjo jaustis kaip pora. Paskui jie nakvojo viešbutyje, toli nuo 
namų, vieni du... Juodu ir dabar kartu, bet jau yra daugiau 


negu draugai. 


Ar teko girdėti žmones sakant: „Nėra tokio dalyko kaip 
„tik draugai“? Jie paprastai turi omenyje vieną iš šių dalykų: 


1. Kad bent vienas šio vyro ir moters „dueto“ narys tik- 
riausiai yra įsimylėjęs kitą, antraip ta draugystė nebū- 
tų tęsusis. Mes visi gyvename tokius įtemptus gyveni- 
mus — ieškome partnerių, siekiame karjeros aukštu- 
mų, stengiamės neprarasti ryšių su draugais, lankome 
tėvus, sportuojame — jei nebūtų kai ko daugiau, tas 
„tik draugai“ pavirstų „tik istorija“. Tad ar Lorenos ir 
Džastino santykiai visą laiką nepasižymėjo kai kuo dau- 
giau? Džastinas sako, jog jis visada buvo truputį įsi- 
mylėjęs Loreną. Lorena sako, jog ji negali tvirtai pa- 


sakyti. 


2. Kad kiekvienas vyras ir kiekviena moteris gali įskelti 
meilės kibirkštį. Būtent tai aš ir turiu omenyje kalbė- 
dama apie „slaptą romaną“. Tokia yra žmogaus pri- 
gimtis. Mes esame sukurti mylėti. Šitaip gamta mus 
skatina įsipareigoti ir daugintis. Palik bet kurį vyrą ir 
moterį negyvenamoje saloje ir pamatysi, kas atsitiks. 
Pasilik su savo „draugu“ psichologinėje negyvenamoje 
saloje ir pamatysi, kas atsitiks. Liaukis dirsčioti ana- 
pus kiekvienos kalvos ir už kiekvieno kampo ieškoda- 
ma seksualesnio, brandesnio ar išvaizdesnio vyro ir ge- 
rai įsižiūrėk į esantį šalia. Liaukis jį lyginti su vyrais, 

kurių galbūt niekada nesutiksi, ir pagalvok, ką turi. 
Jeigu jis tau sukelia bent menką jaudulį, širdies virpu- 
lį ar tiesiog šilumos plūstelėjimą, tai byloja apie slaptą 
romaną. 


3. Kad kur kas lengviau draugystę papildyti romantiškais 
santykiais negu meilės nuotykį paversti draugyste! Bet 
kokie du žmonės gali praleisti naktį vienoje lovoje, 
bet tai nereiškia, kad jie iš tikrųjų įsimylės ar netgi 
kad ryte vienas kitam patiks. Dažniausiai atsitinka 
priešingai. Įsivaizduok, kaip būtų puiku, jei galėtum iš 
anksto žinoti, jog tu ir tavo naujasis partneris ryte 
būsite kupini šiltų jausmų vienas kitam. Taip būna, 
kai draugai tampa meilužiais. Aš jums papasakosiu apie 
Lulu ir jos gerą draugą Henką. Lai Lulu draugė Aman- 
da ėmė romantiškai kalbėti apie Henką, Lulu suprato, 
jog negali jo paleisti. Ji įvertino Henką iš naujo, tada 
jam pasakė, ką jaučia. Juodu pamėgino labiau suartėti 
ir staiga tarp jų įsiliepsnojo meilė! 


Prieš eidama ieškoti mylimojo tarp svetimų, 


paieškok jo tarp savo draugų. 


Būti geriausiais draugais ir kartu būti geriausiais meilu- 
žiais — tai nėra nesuderinama. Tiesą sakant, gali išeiti puikus 
derinys. Geriausi draugai paprastai būna panašių pažiūrų, o 
kaip rodo tyrinėjimai, tai dažnai yra veiksnys, garantuojantis 
ilgalaikį ryšį. Pagalvok apie tai. Visi tie jaudinantys debatai 

per pasimatymus vėliau, pradėjus gyventi kartu, gali pavirsti 
nuobodžiais ginčais apie šeimą, pinigus ar santuoką. Žavus vai- 
kino šmaikštavimas, mokėjimas groti pianinu ar jo kostiumo 
fasonas gali turėti reikšmės, kai jį atsivedi į Naujųjų Metų 
šventę, tačiau tai nieko nepasako apie jo gebėjimą įsipareigoti 
ar atsakingumą. Papildomi atributai gali būti svarbūs vaizduo- 
tei, bet meilei yra svarbūs pagrindiniai dalykai. O draugai pa- 
prastai gerai pažįsta vienas kitą. Tu stebėjai jo elgesį, matei, 
kaip jis bendrauja su bičiuliais, šeimos nariais ir — svarbiau- 
sia - su tavimi. Tu žinai, kad judu puikiai derate ne tik šokių 
aikštelėje ar miegamojo lovoje. Kitaip negu vaizduotė, meilė 
niekada nebūna visiškai akla! 

Tik nebandyk savo draugystės su vyru paversti romanu 
vien dėl juoko ar norėdama pažiūrėti, ar tau tai pavyks. Tam 
ryžtis verta tik tokiu atveju, jei iš tikrųjų įsitikinai, kad tau jis 
atrodo tobulai tinkamas būti mylimas, ir manai, jog jis apie 
tave galvoja lygiai taip pat. Bet pereiti į romantiškų santykių 
stadiją gali ir nepavykti. Kas tada? Tai ne tragedija. Tiesiog 
tau ir tavo draugui tai bus dar vienas bendras potyris. Tačiau 
nepamiršk, kad jei „slaptas romanas“ nėra abipusis, bandymai 
pakeisti santykių pobūdį gali sukelti nemalonių emocijų ar 
pakenkti draugystei. Kitaip tariant, būk tikra, jog atpildas yra 
vertas rizikos. Tada tu, kad ir kokie būtų rezultatai, žinosi, jog 
pabandyti buvo verta. 


Kada būtina 


10 garsiai rėkiant 


sprukti 


Gerai. Mes esame tobulai tinkamos būti mylimos. Mes jau- 
čiamės supratingos, kantrios ir geraširdiškos. Mes žinome, kas 
yra netinkamas laikas ir skaičių žaidimas. Mes pasirengusios 
eiti į priekį... bet ne taip sparčiai! 

Be visų galbūt, tikėtina ir pažiūrėsime dažnai egzistuoja 
dar ir absoliutūs NE. Ar tu gali su jais susidurti? Taip. Ar gali 
išmokti, kada reikia sprukti, net jei pasimatymas atrodo ma- 
lonus? Taip. Ar gali mąstyti kaip psichiatras? Taip. 

Bet tam reikia žinoti, kokie būna perspėjamieji ženklai, 
mokėti jų sąmoningai ieškoti ir būti budriai juos pastebėjus. 
Jokios tolerancijos! Tu negali apsimesti, kad jų nepastebėjai. 
Negali apsigalvoti. Negali jam suteikti trečią ar ketvirtą šansą, 
nes galbūt tu klysti. Jokių išimčių, jokių pasiteisinimų, jokių 
ypatingų atvejų! 

Smurtas nepateisinamas 


Bėk iš visų jėgų, jei susidursi su psichologiniu smurtu, 
ypač jei tau pasirodys, kad smurtaujama sąmoningai, o ne dėl 
neišmanymo ar nejautrumo. Mūsų psichika netoleruoja nuo- 
latinės kritikos, priekaištų (juolab nepagrįstų), minčių skaity- 
mo, bauginimų, dviprasmiškų užuominų ir netgi erzinimo. Mū- 
sų smegenys visada yra budrios — jos nuolat laukia antpuolio 
ir ruošiasi gynybai. Mūsų kūnas visada pasirengęs kovoti arba 
sprukti. Anksčiau ar vėliau mes psichiškai ir fiziškai išsenka- 
me, nusilpsta mūsų emocinis imunitetas. Sumenksta saviver- 
tė. Užklumpa tokie negalavimai kaip depresija, nemiga, irzlu- 
mas, negebėjimas susikaupti. Apima bejėgiškumo ar beviltiš- 
kumo jausmas dėl ateities. Tikrai neverta šitaip aukotis nei 
dėl meilės, nei dėl pinigų! 

Bėk dar greičiau, jei pastebi bent menkiausią ženklą apie 
galimą fizinį smurtą. Vieną iš trijų moterų užpuola jos part- 
neris. Dvi iš trijų moterų, kurias sumuša sutuoktiniai, jų smur- 
tą patyrė dar iki vedybų. Keturiasdešimt procentų moterų 
prisipažįsta, jog žinojo apie agresyvų partnerio elgesį praeity- 
je. Tiesą sakant, moteriai gresia didesnė rizika būti sužalotai 
savo partnerio negu dėl eismo įvykio, užpuolimo ir išprievar- 
tavimo kartu sudėjus. Nebūk ta moteris! 

Prieš savo partnerę smurtavę vyrai paprastai pateikia la- 
bai tikroviškai skambančių savo elgesio paaiškinimų: ji buvo 
ragana ir pati jį pastūmėjo į smurtą, ji tai skatino, ji sudavė 
pirmoji, ji žemino jį; tuo metu jis buvo alkoholikas ar narko- 
manas (o dabar — nebe); jį kamavo depresija; sekso žaidimas 
tapo nevaldomas; jis užaugo tokioje šeimoje... ir taip toliau. 
Tačiau esmė išlieka ta pati: smurtui nėra pateisinimo. Todėl 

netikėk tokio vyro pasiteisinimu ir pati nesiūlyk jam palan- 
kios versijos. 

Jei vyras nevaldė savo pykčio praeityje, labai tikėtina, jog 
nevaldys ir ateityje. Toks elgsenos modelis reiškiasi maždaug 
taip: kritiški žodžiai pavirsta menkinančiais, piktais užgaulio- 
jimais. Užgauliojimai pavirsta bauginimais panaudoti fizinę jė- 
gą. Bauginimai pavirsta stumtelėjimais ir pliaukštelėjimais. Pas- 
kui ateina eilė kumščiavimui, smaugimui ar net nužudymui. 
Ir šis elgsenos modelis yra toks pats visose socialinėse ir eko- 
nominėse grupėse. Tad neleisk sau patikėti, kad dėl jo gero 
išsilavinimo ar priklausymo turtingai šeimai tu esi saugi. Po- 
licijos statistika mums sako, jog kas penkiolika sekundžių kur 
nors pasaulyje moteris patiria smurtą. Beje, kas penkiolika 
sekundžių moteris kur nors pasaulyje pagimdo... 


Visada įsiklausyk į savo intuiciją. 


Tavieji savigynos instinktai padės išvengti smurto. Vos pa- 
jutusi pavojų, būtinai spruk! 


Pavyduliavimas - mirties nuosprendis meilei 


Spruk lygiai taip pat greitai, jei tavo partneris yra pavy- 
dus. Aš žinau, kad iš pradžių jo pavyduliavimas gali glostyti 
tavo savimeilę ir atrodyti kaip karštos meilės išraiška. Tu net- 
gi gali pradėti įsivaizduoti, jog jį visiškai valdai ir kad jis be 
tavęs negali gyventi. Bet didelis pavydas visada yra didelė pro- 

blema, nes tai, pirma, dažnai reiškia, jog tavo partneris varžo- 
si su visais kitais pasaulio vyrais. Kaip tai turėtų sekinti, tie- 
sa? Antra, jo pavydas paprastai reiškia, kad jis sieks tave at- 
skirti nuo tavo draugų, pažįstamų ir net šeimos. Netrukus 
toks asmuo tavo gyvenimą pavers ne rojumi, o pragaru. Pavy- 
dus mylimasis yra piktas mylimasis, todėl jis, užuot norėjęs 
tau įtikti, norės tave nubausti, net jei tas noras egzistuos tik 
jo galvoje. 

Jei manai, kad gali jam suteikti pakankamą saugumo jaus- 
mą ir dėl to jo pavydas nuslops, tu klysti. Nevaldomas pavy- 
das yra sunkus negalavimas. Dažnai tai būna obsesinio kom- 
pulsinio sutrikimo, o kartais netgi paranojos simptomas. Pa- 
sak mokslininkų, tyrinėjančių smegenų neurotransmiterius, 
persekioti ir liguistai pavyduliauti linkusiems asmenims pa- 
prastai būna sutrikusi biocheminė pusiausvyra. 

Tu turi sprukti ir tuo atveju, jei tavo pavydas taip pat 
tapo nevaldomas, ypač jei paprastai nesi pavydi. Tikriausiai 
partneris tave verčia jaustis nesaugiai, tarkime, flirtuodamas 
su kitomis moterimis, dažnai būdamas nepasiekiamas, pamirš- 
damas svarbias datas ir kitus tau reikšmingus dalykus. Visa 
tai yra mirties nuosprendis meilei. 


Kartą neištikimas - visada neištikimas 


Kuo greičiau bėk, jei partneris tau yra neištikimas. Gerai 
pagalvok, gal jis, būdamas su tavimi, išduoda kitą moterį. Gal 
buvo neištikimas savo ankstesnei partnerei, net jeigu ji jam 
atleido. Kai tai atsitinka po ilgų santuokos metų, moteriai 
tenka apsvarstyti daug dalykų prieš nusprendžiant, ką dary- 

ti — skirtis ar nesiskirti. Tačiau kai tai įvyksta santykiams dar 
tik rutuliojantis, kodėl reikėtų toleruoti išdavystę ar leisti 
suprasti, kad ją toleruosi? Kodėl reikėtų dėti viltis į nežinomą 
ateitį, jei tu turi gerai žinomą praeitį, kuri tau signalizuoja 
garsiai ir aiškiai? Tu gali atleisti... bet tu niekada nepamirši. 

Ir nebandyk kaltinti ne jį, o dar ką nors — ypač kitą mo- 
terį. Apklausos ir kiti tyrimai rodo, jog dauguma vyrų būna 
neištikimi ne todėl, kad turi problemų namuose. Tiesą sakant, 
penkiasdešimt procentų neištikimų vyrų teigia esantys pa- 
tenkinti savo santuokiniu gyvenimu! Per anonimines apklau- 
sas jie prisipažįsta, jog buvo neištikimi todėl, kad norėjo įvai- 
rovės, kad tiesiog pasitaikė proga, kad jų geriausi draugai tu- 
rėjo meilės nuotykių, kad šitaip elgėsi jų tėvai. Bet visa tai 
tėra pasiteisinimai, o ne paaiškinimai. Be to, net jei vyras iš 
tiesų yra nelaimingas namuose, kodėl turėtum nuolankiai lauk- 
ti, kada jis nutrauks vienus santykius tik tam, kad pradėtų 
kitus? 

Tad liaukis save kaltinti, jei partneris tau yra neištikimas. 
Tai ne tavo kaltė, tai kuo tikriausia jo kaltė. Pagrindinė prie- 
žastis, dėl kurios vyrai nebūna neištikimi, yra ne stipresnė 
meilė, bet stipresnis įsipareigojimas. Todėl, kad jie šitaip „pa- 
sižadėjo“. Tad jei vyras neištikimas, tai yra informacija apie jį. 
Vertink tai kaip informaciją apie jo charakterį, gebėjimą įsipa- 
reigoti, gyvenimo būdą. 

Bet jūs, tarkime, dar nepasiekėte tvirto įsipareigojimo sta- 
dijos, o jis tau yra neištikimas. Ar gali jam dėl to priekaištau- 
ti? Taip. Ypač jei turite intymių santykių. Jeigu jam negerai su 
tavimi, jis galės visą likusį gyvenimą susitikinėti su kitomis. 
Jeigu jis netveria be kitų moterų, nieko nelaukusi jį palik. 
Devyniasdešimt procentų amerikiečių vyrų pripažįsta tikin- 


90 Dr. Georgia Witkins 


tys, jog būti neištikimam „visada arba beveik visada yra blo- 
gai“. Vis dėlto vienas iš keturių šitaip elgiasi. Ieškok partnerio 


tarp kitų trijų! 


Palik melagį 


Ar jis meluoja? Mes visi pameluojame — maždaug trylika 
kartų per savaitę. Bet tai yra nekalti pamelavimai, kuriais sie- 
kiama pamaloninti kitą asmenį („Ačiū, man patinka tavo do- 
vanotas megztinis“) arba sudaryti gerą įspūdį apie save („Aš 
esu jautrus vyrukas“). Tačiau jei partneris ar vyras, su kuriuo 
susitikinėji, akiplėšiškai meluoja norėdamas išsisukti iš keb- 
lios situacijos („Kompanija mane siunčia į kitą miestą“) arba 
siekdamas nuslėpti tikrąją padėtį („Aš beveik išsiskyręs, bet 
savaitgaliais turiu būti namuose dėl vaikų“), tada bėk! 

Amžini melagiai paprastai atskiria gėrį nuo blogio, tačiau 
jiems tai mažai rūpi. Jie puikiai moka meilikauti ir gražbyliau- 
ti, bet juos irgi galima demaskuoti. Bene dažniausiai man už- 
duodamas klausimas yra toks: „Kaip man atpažinti melagį? Aš 
pasitikiu vaikinais, nes žinau, kad ir manimi galima pasitikė- 


ti.“ Štai keli patarimai, kaip atpažinti melagį: 


+ Stebėk baimės, nerimo ar kaltės jausmo šmėkštelėji- 
mus veide. 

+ Atkreipk dėmesį į akių kontakto vengimą. 

+ Kartais melagį išduoda aukštesnis nei paprastai balso 
tonas. 

+ Atpažink dirbtinę šypseną: „nesišypso“ akys, lūpos nu- 

krypusios į vieną pusę, šypsomasi per ilgai arba per 
trumpai. 

+ Atkreipk dėmesį į pernelyg dažną mirkčiojimą. Tai ga- 
li reikšti, kad asmuo, užuot buvęs spontaniškas, sten- 
giasi prisiminti išmoktą tekstą. (Klausinėjant apie Mo- 
niką Levinski. Prezidento Bilo Klintono mirkčiojimo 
dažnis nuo 40 kartų per minutę padidėjo iki 120 kar- 
tų per minutę.) 

+ "Taip pat atkreipk dėmesį į greitą kalbėjimą. Jei tai 
panėšėja į ilgai repetuoto melo sakymą, tikriausiai taip 
ir yra. 

+ Pastebėk ilgas pauzes atsakinėjant į tavo klausimus. 
Gali būti, kad pašnekovas atsakinėja viską prasimany- 
damas. 

+  Suklusk, jei labai dažnai žodis žodin kartojamos tos 
pačios frazės. 

+ Būk budri, jei tavęs nuolat atsiprašinėja. Mes automa- 
tiškai jautriai reaguojame į atsiprašymus, tokius kaip 
„Aš atsiprašau, kad taip atsitiko“ arba „Aš atsiprašau, 
kad tau sudariau keblumų.“ Tiesą sakant, mums ten- 
ka netgi kovoti su savimi, kad įstengtume neatleisti 
tiems, kurie mūsų atsiprašinėja... ir melagiai tai žino. 


Išmanyk pavojaus signalus 


Patikėsi ar ne, bet sunkiausiai atpažįstamas melagio tipas 
yra ir pats pavojingiausias melagio tipas. Tai sociopatinė as- 
menybė. Šie žmonės irgi atskiria gėrį nuo blogio, bet jiems tai 
visiškai nesvarbu. Blogai elgdamiesi, jie nejaučia arba beveik 

nejaučia kaltės, o darydami ką nors gera nejaučia arba beveik 
nejaučia pasididžiavimo. Susidaro įspūdis, kad sociopatai turi 
labai mažai priežasčių atidėti pasitenkinimą ar sunkiai dirbti, 
tiesa? Taip ir yra. Tik pagalvok, kaip kitoniškai tu gyventum, 
jei tavęs niekada arba beveik niekada negraužtų sąžinė! Ma- 
nau, tu ieškotum trumpiausių kelių, gyventum šia diena ir 
visaip manipuliuotum, kad gautum tai, ko nori. Būtent tokie 
yra sociopatiški vyrukai — impulsyvūs, ištvirkę ir žavūs. Jie 
prie nieko neprisiriša iš tikrųjų. Jie yra klastingi, tiesiogine ir 
perkeltine prasme. Dauguma sociopatų nėra žmogžudžiai, bet 
dauguma žmogžudžių — sociopatai. Tai išties šiurpą keliantis 
faktas. Ne, tau negresia mirtinas pavojus atėjus į „aklą“ pasi- 
matymą su sociopatiška asmenybe. Labiau tikėtina, kad toks 
vyrukas tave sužalos dvasiškai, o ne fiziškai. Bet tai irgi nėra 
mažai! 


Jei vyrukas atrodo per daug puikus, kad tai būtų 


tiesa, tikriausiai jis nėra toks puikus. 


Tad pagalvok, ar apsimetėlis yra viskas, ko tu visada no- 
rėjai. Ir kai taps akivaizdu, jog tai vaidyba, nemanyk, kad tu 
sugebėsi jį pakeisti. Kaip rodo visi mokslo tyrimai, šiuo atveju 
problema yra ne auklėjimas, bet prigimtis. Jis nejaučia sąžinės 
graužimo ir tikriausiai toks gimė. 

Kai jis pasakos apie savo paauglystę, susirūpink, jei išgirsi 
tokius dalykus: 


jis buvo išmestas iš mokyklos ar laikinai iš jos pašalin- 
tas dėl pamokų nelankymo ar blogo elgesio 

buvo suimtas dėl smulkių nusikaltimų 

daugiau negu vieną kartą buvo pabėgęs iš namų 
vagiliavo parduotuvėse 

vandališkai elgėsi 

provokuodavo muštynes 

girtuokliavo ir vartojo narkotikus 


Apie tuos dalykus jis gali kalbėti linksmai ar patraukliai, 
tačiau tau jie yra kuo tikriausi pavojaus signalai. Jei jis nepa- 
sakoja apie savo paauglystę, paanalizuok jo dabartinį gyveni- 
mą ir pažiūrėk, ar nėra bent keturių tokių pavojaus signalų: 


jis dažnai keičia darbus — tris ar keturis kartus per 
metus 

jis dažnai būna bedarbis 

jis dažnai neatvyksta į pokalbius dėl darbo 

jis meta darbus nenumatęs sau jokio kito darbo 

jis impulsyviai leidžia pinigus 

jis mažai laiko praleidžia su savo vaikais (jeigu jų turi) 
jis negerbia įstatymų ir juos dažnai pažeidžia 

jis turėjo daug meilės nuotykių arba kelis romanus 
vienu metu 

jis turėjo mažai ilgalaikių santykių, mažai artimų 
draugų 

jis negrąžina skolų, neskiria pinigų vaikų išlaikymui, 
nemoka alimentų, nevykdo finansinių įsipareigojimų 
jis vis randa dingstį neapmokėti sąskaitos, kai su juo 
būni restorane 

jis tampa irzlus ar agresyvus, jei jį kritikuoji 

jis meluoja tau, kad išsisuktų iš keblios padėties, ir 
meluoja visiems 

Nors sociopatai sudaro tik kelis procentus vyrų, tačiau 
dauguma jų yra vieniši, nes paprastai neturi ilgalaikių santy- 
kių... tad būk atsargi! 


Venk amžinų bedarbių 


Spruk nuo vyruko, jei jį vis atleidžia ir atleidžia iš darbo. 
Ir ne pinigai čia svarbiausia — svarbiausia gebėjimas gerai su- 
tarti su žmonėmis, būti komandos dalimi, valdyti savo impul- 
sus. Būtent problemos šiose trijose srityse yra trys dažniau- 
sios priežastys, dėl kurių vadovai atleidžia darbuotoją. Kai mo- 
terys nusprendžia skirtis, tos problemos būna viena iš trijų 
pagrindinių priežasčių. 

Ar jo bedarbystė galėjo būti tiesiog nepasisekimas? Žino- 
ma. Ar jis galėjo būti vis neįvertintas? Be abejo. Ar jis galėjo 
būti toks sumanus, kad viršininkas jam pavydėjo ar jo bijojo? 
Taip. Bet jeigu jį atleidžia iš darbo dažnai, į tai nepanašu. 
Skirtingi viršininkai — ta pati reakcija! Kodėl būtų verta jam 


suteikti šansą? 


Nepamiršk, kad šiame žaidime tu bandai siekti 


pranašumo, o ne ieškai sunkumų! 


Be to, visuomet, kai jį atleidžia iš darbo, jis tikriausiai 
būna suglumęs ir prislėgtas, galbūt netgi sumenksta jo lytinis 
potraukis, savivertė ir savitvarda. Gerai pagalvok, ar verta su 
tokiu prasidėti. 

Tau nereikia vargšelio 


Galbūt pasirodys keista, kad šitaip sakau aš, psichotera- 
peutė, tačiau spruk nuo vyruko, jeigu jis yra psichoterapinis 
narkomanas. Asmenys, kurie visą gyvenimą naudojasi psicho- 
terapeuto paslaugomis, paprastai būna pernelyg įnikę į save ir 
labai daug apie save kalba. Trumpalaikė pagalba, kai jis išgy- 
vena krizę, yra geras dalykas. Dvidešimt metų jį vedžioti už 
rankos — ne! Be to, kam norėtųsi konkuruoti su psichotera- 
peutu? Ar man reikia pasakyti daugiau? 


Neignoruok įo buvusios partnerės 


Galop būk pasirengusi sprukti nuo vyro, jei jo vaikai ar 
šeima su juo nepalaiko ryšių — visiškai jokių ryšių. Žinoma, 
patikrink jo išsakomą versiją, bet būk labai atsargi, nes dau- 
guma buvusių žmonų ir toliau bendrauja su buvusiais vyrais 
dėl savo vaikų. Tiesą sakant, motiniška meilė yra tokia stipri, 
kad moterys, nepaisydamos nuoskaudos, pykčio ar nusivyli- 
mo, leidžia buvusiems vyrams dalyvauti auklėjant vaikus arba 
kas antrą savaitgalį su jais pabūti. Tad jei buvusi žmona su juo 
nutraukė bet kokius santykius, tam turėjo būti labai rimta 
priežastis. Ir tau tą priežastį reikia žinoti! Leisk pakartoti: 
geriausias būsimo elgesio pranašautojas yra ankstesnis elgesys. 
Privalai rodyti nulinę toleranciją įtartiniems vyrams. Ir tu čia 
niekuo dėta — kaltas jis! 

Instinktyvios reakcijos 


Ar žinai, kad mes turime smegenis ne tik galvoje, bet ir 
savo viduriuose? Suprask tai ir tiesiogine, ir perkeltine pras- 
me. Tam tikri nervai iš saulės rezginio keliauja į didžiųjų sme- 
genų žievę ir praneša smegenims apie mūsų instinktyvias re- 
akcijas. Pasak mokslininkų, šios instinktyvios reakcijos atlieka 
esminę, gyvybiškai svarbią funkciją — jos mums pasako, kas 
yra tie geri vyrukai. Jos mums pasako, kam simpatizuoti ir 
kuo pasitikėti. Jos pasako, kada verta pabandyti. Bet jos ne 
visada pasako teisingai! Todėl jas turime kuo geriau perprasti. 

Egzistuoja penki vyrų elgsenos modeliai, kurie moterims 
sukelia nevalingą, instinktyvią teigiamą reakciją jau per pirmą 
pasimatymą. Nepaversk šių reakcijų „autopilotu“ — grąžink 
valdymą savo galvai! Tad susipažink su vyrų elgsenos mode- 
liais, kurie atrodo puikūs, bet gali būti apgaulingi, taip pat su 
atitinkamais perspėjimais: 


1. Šiltumas 

Jei vyrukas atvirai reiškia emocijas ir yra greitas nusišyp- 
soti, padėti ir apkabinti, jis pelno taškų simpatingumo skalė- 
je. Kaip rodo tyrimai, mes esame labai linkusios tokiam vy- 
rukui suteikti šansą. 

Perspėjimas: 


Tas įį gaubiantis rožinis debesėlis gali uždengti tikrąjį vaizdą, 
tad neskubėk. Mes esame uUžprogramuotos nuo pat gimimo 
atsakyti į šilitumą, nes tai mums leidžia kaupti gynėjus ir „at- 
sarginius“ globėjus tam atvejui, įei mūsų šeima mus apviltų, 
taip pat padeda ieškoti sąjungininkų tarp priešų. Tačiau ne- 


galime apsigauti. Kai kurie vyrukai atrodo puikūs, kadangi jie 


puikiai slepia blogas savybes. 

Yra vyrukų, kurie išdavinėja moteris, smurtauja prieš mo- 
teris ir išnaudoja moteris. Yra vyrukų, kurie pyksta ant mo- 
terų, nesidomi moterimis ar bijo moterų. Yra vyrukų, kurie 
negali suartėti ar įsipareigoti. Neleisk džiaugsmingiems apka- 
binimams nuslėpti tiesos. Stebėk, kaip jis elgiasi su savo se- 
serimi, su tavo draugais, su kaimynu ar su padavėju, kad su- 
prastum, ar jo šiltumas yra tikras, ar apsimestinis. 


2. Draugiškumas 

Jei vyrukas atrodo draugingas, vidinė nuojauta tau sakys, 
kad jis yra geras vyrukas. Bet būk atsargi, nes tas draugingas 
stilius gali tebūti stilius — tikro įsipareigojimo pakaitalas. 

Perspėjimas: 


Apsimestinai draugiškiems vyrams paprastai nepakanka vie- 
nos Moters. Jiems reikia, kad visi juos mėgtų, todėl jie susi- 


tikinėja su tiek moterų, su kiek gali susitikinėti, ir tampa ar- 


timi kiekvienai iš jų (ir jų šeimoms). Tas artumas, kuris tau 
gali atrodyti ypatingas, jam gali būti visai ne ypatingas. Tai 
paviršutiniškas, o ne nuoširdus draugiškumas. 


Džėjus kiekvieną susibūrimą galėjo paversti šauniu pa- 
silinksminimu. Zoja su juo susitiko per labdaros renginį. 
Juodu sušoko dar tik vieną šokį, o Zoja jau negalėjo liau- 
tis šypsotis. Kai ji kalbėjo, Džėjus žiūrėjo jai į akis, žino- 
jo kiekvieną kiekvienos repo dainos žodį ir pažinojo visus 
susirinkusius. Zoja jautėsi taip tarsi bendrautų su moki- 
nių prezidentu vidurinėje mokykloje, nors jai buvo dvide- 
šimt šešeri. Kitą dieną Džėjus pakvietė ją pabėgioti su juo 
ir jo šunimi, o vakare susipažino su jos broliu, su kuriuo 

iki savaitgalio suspėjo pažaisti futbolą. Jis laisvai ir na- 
tūraliai bendravo su jos tėvais ir Zoja buvo labai laimin- 
ga. Bet paskui ji pamatė Džėjų su Polina ir jos dukrele. 
Jie ėjo žiūrėti filmo. Džėjus nešė mergaitę į kino teatrą 
pasisodinęs sau ant pečių. Polinos ranka buvo užkišta jam 
už rankos, o jos tėvai pirko kukurūzų spragėsius. 


Draugiškumas buvo Džėjaus silpnybė. Jam patiko būti gru- 
pės dalimi — bet kokios grupės, kiekvienos grupės. Jam patiko 
visiems patikti ir jis mokėjo šito siekti. Bet kai Zoja jam pa- 
sakė, kad ją įskaudino tai, ką ji pamatė, Džėjus pažvelgė į ją 
kaip į pamišėlę. „Kaip tu galėjai mane įsimylėti? — nusistebėjo 
jis. - Kokie mano veiksmai tave paskatino manyti, jog turiu 
rimtų ketinimų?“ Zoja įsitikino, kad instinktyviomis reakcijo- 
mis labiau verta pasikliauti kaip perspėjančiais signalais, o ne 
kaip impulsais, raginančiais pasitikėti pirmuoju įspūdžiu. 


3. Optimizmas 

Jei vyrukas yra optimistiškas, teigiamai nusiteikęs ir pa- 
drąsinantis, tau tikriausiai gera būti šalia jo, kadangi tokios 
savybės būna užkrečiančios. 

Perspėjimas: 


Kai gerai įaučiamės, mes nelinkę galvoti kritiškai ar blaiviai. 


Kitaip tariant, svarbu ne tai, kg Manome apie dalykus, ku- 
riuos jis sako - svarbu tai, kaip jo sakomi dalykai mus priver- 


čia jaustis! O tai nelabai gerai. 


Jei vyrukas bėgioja po biurą ir kalba kaip politikas, jei jo 
verslo planas „negali žlugti“, o jo planuojama kelionė bus „stul- 

binanti“, jei jo pažadai neturi pabaigos, būk atsargi. Tu nebe- 
sirūpinsi savo interesais, nes norėsi, kad išsipildytų jo sva- 
jonės. 


Martinas buvo vienišas, niekada nevedęs nekilnoja- 
mojo turto agentas, kuris įsimylėjo Kristiną. Jis sakė jai, 
kad ketina palikti nekilnojamojo turto verslą ir atidaryti 
restoraną. Juodu praleido daug savaitgalių ieškodami pui- 
kios vietos restoranui. Jis taip pat kalbėjo, jog kitas žings- 
nis bus restoranų tinklo steigimas. Martinas įtikinėjo Kris- 
tiną, kad jai daugiau niekada nereikės nerimauti dėl pi- 
nigų, nes jis išvystys verslą, o kai juodu susilauks vaikų, 
ji galės pasirinkti - dirbti ar būti namuose. Martinas jos 
klausinėjo, kur ji norėtų turėti užmiesčio namelį ir kaip jį 
norėtų įrengti. Po dvejų nuostabių kalbų metų Martinas 
vis dar buvo vienišas, niekada nevedęs nekilnojamojo tur- 
to agentas. Kristina patraukė savo keliu. 


Bendraudama su didžiausiu optimistu, labai įdėmiai klau- 
sykis, kai jis nuostabiais žodžiais kalba apie judviejų laimingą 
bendrą ateitį. Taip pat patikrink jo praeitį. Jei jis iš tiesų įgy- 
vendino savo svajones, gali pradėti tikėti, jog įgyvendins ir 
tavąsias. Jei nieko panašaus neįvyko, laikas susirūpinti. Sakyk 
sau „Palaukime ir pažiūrėkime“, užuot sakiusi „Aš negaliu lauk- 
ti, kol pamatysiu.“ Sakyk sau: „Tik laikas parodys“, užuot sa- 
kiusi: „Pagaliau atėjo mano laikas.“ 


4, Humoras 

Jei vyrukas turi humoro jausmą, jis gauna daug taškų sim- 
patingumo skalėje. Patikrink bet kurios „Ko nori moterys“ ap- 
klausos rezultatus ir tu pamatysi, kad mes visos norime vyru- 

turinčio humoro jausmą. O pasak daugumos socialinių 


mokslų atstovų, jei jis sugeba pasijuokti iš savęs, tada yra 
vertas dar daugiau taškų patikimumo skalėje. Mums patinka 


būti šalia žmonių, kurie į save nežiūri pernelyg rimtai, nes tai 


mums leidžia mažiau drovėtis patiems. 


Perspėjimas: 


Humoro jausmas nebūtinai reiškia ir patikimumą. Pagalvok 
apie politikus ir nenaujų automobilių pardavėjus. Kartais tas 


jų žavus gebėjimas pasijuokti iš savęs byloja apie nejautru- 


mą, o sutikimas vaidinti kvailį tėra būdas siekti savo tikslų. 


Tad kaip įau sakiau - laikas parodys. 


Setas nuolat versdavo Džiną juoktis. Jis tarsi vienas 
įkūnijo kelis geriausius komikus. Dauguma kitų vyrukų, 
kuriuos Džina pažinojo, girdavosi, o Setas šaipėsi iš savęs. 
Džinai patiko, kad jis, rodės, nežiūri į save pernelyg rim- 
tai. Ji jautėsi su juo komfortiškai. Nesistengė būti tobula, 
nes jis irgi nebuvo tobulas ir tai žinojo. Įsivaizduok, kaip 
nustebo Džina, kai Setas pirmą kartą ją ėmė atvirai kri- 
tikuoti savo draugų akivaizdoje. Vėliau Džinai pareiškus, 
kad ji nenori būti viešai žeminama, Setas atkirto, jog jis 
visada žemina save, todėl jos žeminimas nebuvo baisus 
dalykas. Jis pridūrė tiesiog juokavęs, 0 ji į tai per daug 
jautriai reagavusi. 

Džina stengėsi būti atlaidesnė, tačiau Setas iš jos šai- 
pėsi vis dažniau. Galop Seto humoro jausmą ji iškeitė į 
labai rimto buhalterio meilę ir ištikimybę. 

Humoro jausmas yra viliojantis. Jis pakeri ir nuginkluoja, 
todėl mus perspėjantys signalai gali „išsijungti“. Tad įsitikink, 
ar tau tinka visas vyruko savybių kompleksas, antraip neilgai 
juoksiesi. Papasakotos istorijos moralas ir vėl yra tas pats: „Lai- 
kas parodys.“ 


5. Nuoširdumas 

Didžiajai daugumai moterų pati svarbiausia vyro savybė 
yra nuoširdumas. Mes norime vyro, kuris sako tiesą. Melų, 
netgi nekaltų melų, narpliojimas išvargina. Ir kaip žinoti, kuo 
gali tikėti, o kuo negali? 

Perspėjimas: 


Apie vyruko nuoširdumą spręsk iš jo darbų, o ne iš žodžių! 
Jei vyrukas tau sako, kad jam patinka karjeros siekiančios 


moterys, palauk ir pažiūrėk, kaip jis reaguos, kai jam paskam- 


binsi ir praneši, jog dirbsi visą vakarą, kurį planavote praleis- 


ti kartu. Jei jis sako, kad yra jautrus ir dėmesingas, įsidėmėk, 
ar dažnai jis tavęs klausia, kaip praėjo tavo diena... ir ar iš 
tiesų klausosi tavo atsakymų! 


Ir įsitikink, ar jis taip gerai pažįsta save, kad galėtų būti 
iš tikrųjų nuoširdus. Jis gali žinoti, koks tau nori atrodyti ar 
kaip nori būti suprastas, bet kol jo kaip reikiant nepažinai, 
sakyk sau, jog jis gali iš tiesų galvoti taip kaip kalba, kai 
kalba šią savaitę... bet pažiūrėkime, ar jis šitaip kalbės ir 
šitaip galvos kitą savaitę. 

Ieškok vyro, kuris norės dėl tavęs gyventi, 


o ne bus pasirengęs dėl tavęs numirti. 


Šį skyrių rašau viešėdama Holivude, todėl pagrindinę mintį 
norėčiau išsakyti kitaip. Štai kaip čia kai kada kalbama apie 
aktorius: „Jie sulaukė pasisekimo, nes moka suvaidinti nuošir- 
dumą.“ Įsitikink, kad tavo nauja simpatija nėra aktorius. 


11 Kada 
sunerimti 


Būna vyrukų, kurie elgiasi taip, jog negali suprasti, ar su juo 
smagiai leisti laiką, ar nuo jo sprukti. Nors jie, atrodytų, ne- 
priklauso nulinės tolerancijos zonai, tačiau jų „statusas“ vis 
tiek nėra visiškai aiškus. Būtent jiems būdingų elgsenos mo- 
delių ieško psichoterapeutai, sprendžiantys porų problemas. 
Jei tokių elgsenos modelių aptinkama, psichoterapeutai porai 
pataria jų atsikratyti naudojant atitinkamus psichoterapinius 
metodus, nes tie seni elgsenos modeliai trukdo kurti naujus 
santykius. Kaip tu turėtum į juos reaguoti? Į paniką pulti ne- 
verta, bet reikėtų išlikti labai budriai. Kadangi tie elgsenos 
modeliai dažnai nusveria privalumus ir juos itin sunku pakeis- 
ti be profesionalios pagalbos. 

Ieškok neužbaigtų reikalų 


Jei iš vyruko girdi kritiškų užuominų apie jo buvusias mer- 


ginas, tau reikėtų įsisąmoninti du dalykus: 


l. Jis vis dar emocionaliai yra susijęs su ankstesniais san- 


tykiais. 


2. Jis sąžiningai neįvertino savo kaltės dėl žlugusių san- 
tykių ir labai tikėtina, jog pasielgs taip pat. 


Tad įdėmiai klausykis, kai vyrukas be paliovos kalba per 


pirmą pasimatymą ar po trijų taurelių. Informacija, kurią iš- 
girsi, yra neįkainojama, nes galbūt jis daugiau niekada nebus 
toks plepus kaip santykių pradžioje. Uždavinėk jam klausi- 
mus, kol jis su tavimi jaučiasi komfortiškai ir yra pasirengęs 
viską atvirai iškloti. 


Kaip reaguoti į palyginimus 


Tu skiriesi nuo visų moterų, kurias jis pažinojo, bet jei 
vyrukas tave nuolat lygina su jomis, vadinasi, jis nesistengia 
tavęs matyti tokios, kokia tu esi iš tikrųjų, ir dar nėra pasi- 
rengęs tave pažinti. Tikriausiai vyrukas siekia „antrosios pro- 

gos“ — situacijos, leidžiančios pabandyti pakartoti ankstesnius 
santykius, tik šį kartą kitaip besirutuliojančius. 


Susirask vyruką, kuris kartu su tavimi spręs 


realias problemas, o ne bandys spręsti senas 
problemas pasinaudodamas tavimi. 


Mes visos esame sukaupusios bagažo, tačiau nesinešioja- 
me savo lagaminų visur, kur einame. Jei vyrukas vis dar ne- 
šiojasi visą ankstesnių santykių palikimą — kiekvieną negandą, 
kiekvieną įdrėskimą ir mėlynę, kiekvieną nuoskaudą ir panie- 
kinimą - jo rankose bus pernelyg daug daiktų, kad galėtų tave 
apkabinti. 

Jei vyrukas nori pabandyti kurti naujus santykius ar bent 
jau pripažįsta savo problemas, jis yra tik vidutiniškai netobu- 
las. Bet jei jis nesupranta (ar nenori pripažinti), jog siekia 
pakartoti situaciją, tai visada labai apsunkina santykius ir reiš- 
kia, kad jis yra labai netobulas. Kodėl? Nes jis nenatūraliai 
vaidins kaskart, kai tave lygins su daugeliu ankstesnių mote- 
rų. Jis kovos prieš moterų pasaulį, užuot sprendęs problemas 
kartu su tavimi. 

Gyvenimas dviese ir taip yra pakankamai sunkus, bet jis 
būna kur kas sunkesnis, kai partneris vedžiojasi pulką vai- 
duoklių iš praeities. Jei visgi norite pabandyti kurti gražius 
santykius, pasiūlyk jam kreiptis į psichoterapeutą. Ir pati at- 
sikratyk savo vaiduoklių! 

Saugokis partizaninio karo 


Jei vyrukas planuoja kokį nors sąmokslą, jei kam nors sie- 
kia atkeršyti, jis neturės pakankamai emocinės energijos kartu 
su tavimi žengti į priekį. 

Iš pradžių gali atrodyti, jog tai nėra problema. Vyrukas 
širsta ant buvusios merginos, bet galvoja, kad tu, kitaip negu 
ji, esi tobulai tinkanti būti mylima. Jis aiškiai mato skirtu- 


mus: 


Tu miela — ji tikra kalė. 
Tu supratinga — ji savimyla. 
Tu lanksti + ji griežta ir reikli. 


Puiku. Tu jautiesi dėkinga jo buvusiai partneriai už tai, 
kad ji tokia bloga. Bet tada prisimeni praėjusią savaitę ir su- 
pranti, jog jis buvo susirūpinęs, kai judu šnekėjotės gurkšno- 
dami gėrimus, nes mąstė apie tą popietę įvykusį susirėmimą 
su ja dėl jų šuns globos. Jis buvo susirūpinęs per pietus, ka- 
dangi ką tik kalbėjosi su savo advokatu apie paskutinį teisinį 
mūšį su jos advokatu. Jis buvo susirūpinęs, kai praėjusį savait- 
galį bendravo su tavo šeima, nes galvojo apie visus tuos me- 
tus, kuriuos sugaišo stengdamasis pažinti ir pamėgti jos šei- 
mą. Ir nors jis turėjo mažai laiko, dar spėjo su ja pasikivirčyti 
kalbėdamasis telefonu. 


Saugokis piktų kovų, nes pateksi į kryžminę ugnį. 

Andrėja tai išmoko skausmingu būdu. 


Kadangi Andrėjai atrodė, kad Benas yra nuostabus, ji 
niekaip nesuprato, kaip jo buvusi žmona galėjo jam leisti 
išeiti. Ji turėjo būti tikra beprotė, galvojo Andrėja. Benas 
kalbėjo tą patį. Pasak jo, namuose viskas buvę gerai, bet 
staiga jo buvusi žmona tarsi išprotėjo ir iš jos lūpų ėmė 
piltis kaltinimų srautai. Valio, man dėl to tik geriau, min- 
tyse ištarė Andrėja. 

Bet netrukus Andrėja pastebėjo, kad ji pati pradėjo 
Benui piktai priekaištauti. Pirmą kartą taip įvyko tada, 
kai jis, rodos, pamiršo viską, ką pažadėjo per jų nuoširdų 
pokalbį - net Andrėjai tai briminus. Antrą kartą taip at- 
sitiko dėl to, kad jis pažemino ją savo draugų akivaizdoje. 
Užuot atsiprašęs, Benas pareiškė, jog ji blogai jį suprato. 
Paskui jis pavadino žavią padavėją „saldainiuku“ - bū- 
tent tokiu mažybiniu vardu jis vadindavo Andrėją. Kai 
Andrėja dėl to pasipiktino, Benas atkirto, kad ji išsigalvo- 
jo problemą. 

Kaip tik tuo metu, kai Andrėja pradėjo abejoti, ar jo 
buvusi žmona iš tiesų galėjo būti tokia bloga, pasipylė jos 
skambučiai. Iš pradžių ji tiesiog padėdavo ragelį nieko 
nepasakiusi, bet paskui ėmė reikalauti nesiartinti prie Be- 
no. Andrėja pasijuto patekusi į kryžminę ugnį. Viena ver- 
tus, ji pradėjo simpatizuoti buvusiai Beno žmonai, nes ret- 
sykiais Benas ją pačią varė iš proto. Antra vertus, dabar 
ji tapo buvusios Beno žmonos pykčio objektu. 


Vienas iš sprendimų — nesusitikinėti su vyru, kurį vis dar 
kamuoja reikšminga permaina jo gyvenime. Kad ir koks susi- 
tvardęs jis atrodytų po nutrūkusių artimų santykių ar bran- 


108 Dr. Georgia Witkins 


gaus asmens praradimo, turės praeiti nemažai laiko, kol jo 
smegenys galutinai apdoros tą ypatingą gyvenimo įvykį. Tiesą 
sakant, tik po dvejų metų ryte nubudusio žmogaus jau nesu- 
krečia prisiminimai apie artimo žmogaus mirtį, skyrybas ar 
skausmingą santykių nutrūkimą. Tad jei turi abejonių, nesku- 
bėk susitikinėti su tokiu vyru — savo pačios labui. 


Atkreipk dėmesį į jo niūrių ir 
šviesių nuotaikų santykį 


Būk budri, jei vyrukas dažniau yra prislėgtos negu pakilios 
nuotaikos. Ir nesvarbu, kas tai lemia: biocheminės pusiausvy- 
ros sutrikimas, potrauminė būsena ar pasaulėjauta. Tai yra ne 
tavo problema, jei tik pati jos neprisiprašysi. Tu gali rinktis, 
kol tavo gyvenimas dar nesusipainiojo. Paskui gali būti per 
vėlu. Gyventi dviese yra nelengva ir be papildomų problemų, 
kurias sukelia mįslingi nuotaikos svyravimai. Todėl stebėk, ar 
tavo partneriui nėra būdingi tokie chroniško niūrumo simp- 


tomai: 


+ Nuolatinis apmaudas ir kritiškumas 
Ypač blogai, jei apmaudas ir kritiškumas yra persmelk- 
ti sarkazmo ar paniekos. Šį nuolatinį nepasitenkinimą 
vyrukas gali bandyti pateikti kaip intelektinį nekan- 
trumą, pranašumą ar vyriškumą, tačiau iš tiesų tai reiš- 
kia, kad jis neturi psichologinės energijos kitiems žmo- 
nėms. Tai klasikinis depresijos požymis. Pagalvok, ar 
daug malonumo turėsi artimai bendraudama su tokiu 


vyrukų. 

+  Pesimizmas 

Jis gali būti pesimistiškai nusiteikęs ne tik ekonomi- 
kos, politinės situacijos ar visuotinio atšilimo atžvil- 
giu, bet ir savo asmeninio gyvenimo atžvilgiu. Jei vy- 
rukas nuolat baiminasi, jog gali būti atleistas iš darbo, 
nerimauja dėl savo sveikatos ir mano, kad jam gyve- 
nime nesiseka, ar verta tikėtis, kad jis ryšis kurti at- 
eitį su tavimi? 


+ "Mitybos ir miego pokyčiai 
Jei jis sunkiai užmiega arba jei jį naktis po nakties 
kamuoja nemiga, jei jis daugiau kaip dvi savaites valgo 
pernelyg daug arba pernelyg mažai, tai gali būti požy- 
mis, jog jam prasideda klinikinė depresija. Paragink jį 
kreiptis į gydytoją — tokiais atvejais vien švelnumo ir 
rūpesčio paprastai nepakanka! 


Reaguok į „atminties netekimą“ 


Saugokis vyruko, kuris nieko neprisimena apie savo pra- 
eitį ar apsimeta, jog neprisimena. „Nežinau“ nėra pasitikėjimą 
keliantis atsakymas į klausimą „Kodėl vis dar esi vienišas?“ 
arba „Kodėl nenusisekė tavo santuoka?“ Jei jis apie tai nieka- 
da nesusimąstė, tikriausiai tau nereikėtų su juo artimai ben- 
drauti. 

Jei jis apie tai mąstė, tačiau nusprendė, jog buvo niekuo 
dėtas, tikriausiai tau nereikėtų su juo artimai bendrauti. Jei 
jis apie tai mąstė ir suvokia savo vaidmenį, tačiau nenori jo 
pripažinti, tikriausiai tau nereikėtų su juo artimai bendrauti. 

Bet jei vyrukas yra pasirengęs suprasti, kas buvo blogai, ir 
nori su tavimi apie tai pasikalbėti, jei prašo tavęs išsakyti savo 
nuomonę ir ją vertina, net kai ta nuomonė jam nepalanki, jis 
tebėra netobulas (visi vyrai tokie!), bet galbūt verta pabandy- 
ti su juo kurti santykius. 


Kada verta 
1 2 pabandyti 


Taigi tau atrodo, jog pagaliau sutikai vyruką, kuris yra pasi- 
rengęs, nori ir gali kurti rimtus santykius. Tačiau tu vis dar 
dvejoji. Kažkur turėtų būti vyras, labiau tinkantis tapti tobu- 
lu partneriu, galvoji tu. Paskui prisimeni šias dvi esmines nuo- 
statas: 


Visada tikėk, kad kažkur pasaulyje egzistuoja vyras, labiau 
tinkantis tapti tobulu partneriu negu tas, su kuriuo dabar 
susitikinėji. 


Tačiau visada pripažink - įei tau prireikė daugybės Metų, 
kol radai tą netobulą vyrą, su kuriuo dabar susitikinėji, gali 
prireikti tiek pat ar daugiau metų, kad susirastum geresnį. 

Gal jis ir nėra toks netobulas, dabar gali pagalvoti tu. 
Bent jau ne toks netobulas kaip daugybė kitų. Be to, jis tiki, 
kad aš tobulai tinku būti mylima ir tai yra pliusas. Kaip man 
žinoti, kada sustoti, o kada eiti toliau? Kada sakyti galbūt, o 
kada sakyti ne? Kada visgi neverta, o kada gyvenimas pernelyg 
trumpas? 

Pradėk užduodama sau tokius klausimus: 


Ar tau iš tiesų būtų geriau gyventi vienai, užuot nubudus 
šalia jo kiekvieną rytą, nesvarbu, kokia tobula tu jam 
atrodai? 

Ar tu geriau žiūrėsi televiziją ir kramsnosi sausainius 
„Oreo“, užuot ėjusi gulti į lovą su juo? 

Ar tu geriau sensi skaitydama knygas ir supdamasi į šiltą 
pledą, užuot sūpavusi jųdviejų vaikus. 


Jei teigiamai atsakei bent į vieną iš šių klausimų, pasi- 
trauk. Nes situacijos nepagerins jokie kontroliniai sąrašai, jo- 
kie socialiniai tyrimai, jokie patarimai, jokie esminiai princi- 
pai, egzistuojantys šioje žemėje. 

Bet įsitikink, ar jo neiškeiti į asmenį, kurio dar nė nepa- 
žįsti. Joks gyvas vyras negali varžytis su tobulu vaizduotės kū- 
riniu - ypač „netobulas“ vyras. Aiškiai suprask, ko savęs klau- 
si: ar tu geriau būsi vieniša iki gyvenimo pabaigos?! Tai tikras 
testas ir apsisaugojimas nuo savęs graužimo už tai, kad atstū- 
mei tą vyrą. Jei sau užduosi šiuos sunkius klausimus ir vis tiek 
pareikši „Aš geriau būsiu vieniša“, tau niekada nereikės sakyti 
„Ką aš sau galvojau“? Tu tiksliai žinosi, ką galvojai. 

Pažiūrėk, kas nutiko Karenai. 

Tomas buvo pirmasis vyras, su kuriuo Karena ėmė su- 
sitikinėti po aistringo romano ir sukrečiančio išsiskyrimo. 
Juodu turėjo panašius temperamentus, nors jų santykiai 
visiškai nepriminė tos širdį gniaužiančios aistros, Kareną 
siejusios su buvusiu mylimuoju. O Tomas abejojo, ar ji 
prilygsta jam savo intelektiniu lygiu. Bet juodu tobulai 
derėjo emociškai. Tomas suprasdavo, kada Karenai būda- 
vo sunki diena, ir nieko neklausinėdamas guldydavo ją į 
karštą vonią. Ji galėdavo su Tomu smagiai, kaip su ge- 
riausia drauge, pasikalbėti apie jų bendrus bičiulius. Kar- 
tais Karena pagalvodavo, kad jis yra tarsi jos geriausias 
vaikystės draugas, antroje klasėje jai visada užimdavęs 
vietą mokykliniame autobusiuke. Tačiau Karenai vis tiek 
atrodė, jog galbūt kažkur egzistuoja jai skirtas šaunesnis 
vyras, kurį ji pamils tokia meile, kokia mylėjo savo buvusį 
vaikiną. Karenai dažnai knietėjo nutraukti santykius, tik 
vis pritrūkdavo ryžto. Bet ji taip pat nebuvo tikra, ar juos 
nori testi. Paskui vieną dieną Tomas jai pasipiršo ir ji 
turėjo apsispręsti. Mintis pasakyti ne pasirodė kur kas 
blogesnė už mintį pasakyti taip. Karena paklausė savo pro- 
to ir dėl to sprendimo niekada nepasigailėjo. 


Ne toks netobulas kaip tau atrodo 


Tad kaip dėl gerų vaikinų, dėl tų „nešlifuotų deimantų“? 
Tu manai, jog tokį suradai, bet tau reikia patvirtinimo. Šiaip 
ar taip, jis nėra tobulas. Tau visi, įskaitant mane, sakė, kad 
būtum atsargi, budri ir kantri priimdama sprendimą dėl kiek- 
vieno vyruko, ir dabar tu nori žinoti, kada tau nereikia neri- 

mauti. Susipažink su trūkumų ir privalumų sąrašu, kurį suda- 
riau remdamasi savo ilgamečiais tyrinėjimais artimų santykių 


srityje. 


+ Jei vyrukas yra tobulai tinkantis būti mylimas, bet 
turi menkų erzinančių įpročių, kurie jam susifor- 
mavo praeityje (pavyzdžiui, tyliai niurnėti valgant 
arba kalbėti ar skleisti garsus žiūrint kino filmą), 
įvertink ji kaip Nelabai Netobulą ir suteik sau šan- 
są pabandyti prieš pasakydama „Lik sveikas.“ 
Erzinantys įpročiai paprastai pamažu išnyksta, kai prie 
jų pripranti (jautrumo sumažėjimas), tampa žavūs, kai 
partneris vertina ir tavo įpročius (abipusis žavėjima- 
sis), arba jų gali būti atsikratyta, kai partneris juos 
įsisąmonina (elgsenos pasikeitimas). Jei vyrukas neža- 
da jų atsikratyti, sumažink jo „reitingą“. Jei jis nori jų 
atsikratyti, palaikydama jį ir tu atsikratyk bent vieno 
savo įpročio. 


+ Jei vyrukas yra pasirengęs retsykiais tave tiesiog 
išklausyti, kai kalbi apie savo problemas, ir nesiū- 
lo jų sprendimo „receptų“, suteik jam Verto Paban- 
dyti „reitingą“ ir kol kas pamiršk žodžius „Lik svei- 
kas.“ 

„Tiesiog“ išklausyti vyrui nėra lengva, tam reikia nuo- 

širdžių pastangų ir tikro dėmesingumo. Tai pasyvus 

veiksmas, o vyrukai paprastai nemėgsta būti pasyvūs, 
taigi toks elgsenos modelis gali nederėti su jo tempe- 
ramentu. Tu gali pabandyti jam pagelbėti. Kuo daž- 
niau sakyk, jog tau padeda jau pats problemų įvardi- 
nimas. Sakyk, kad jis yra puikus klausytojas. Sakyk, 

jog girdėdama savo žodžius tu tarsi kitaip matai tuos 
pačius dalykus, apie kuriuos mąstai tyliai, vieniša, vi- 
durnakčio tamsoje. Sakyk, kaip labai vertini jo gebė- 
jimą tave išklausyti ir palaikyti - be jokių komentarų, 
kurie paprastai sakomi tokiais atvejais. Jei jis tai su- 
pranta, verta pabandyti su juo kurti artimus santy- 
kius. 


Jei vyrukas noriai sutinka kalbėtis apie santykius, 
tai yra geras ženklas. 

Ir jei tu nori, kad jis ir toliau kalbėtų apie tau ramy- 
bės neduodančius dalykus, nepradėk tų pokalbių prie- 
kaištais, o savo sakinį — žodžiu „Tu.“ Skatindama jį 
atvirai diskusijai, savo sakinius pradėk žodžiu „Aš“ (pa- 
vyzdžiui, „Aš gana jautriai reaguoju į tokius dalykus 
kaip...“). Taip pat dalinkis atsakomybe dėl problemos 
(pavyzdžiui, „Mums tai nelabai gerai sekasi.“). 


Kalbėk su juo, o ne jam. 


Jei vyrukas tau padeda tvarkytis namuose, suteik 
jam Nepaprasto „reitingą“. 

Tai yra papildomas pliusas jo reputacijai, nes statisti- 
ka rodo, kad dauguma vyrų nepadeda arba bent jau 
nepakankamai padeda tvarkytis namuose. Tiesą sakant, 
skyrybų advokatai teigia, jog daug dirbančios moterys 
didžiausią nuoskaudą jaučia dėl to, kad jų partneriai 
neprisideda prie namų ruošos. Net jei vyras palaiko 
savo žmoną jos profesinėje srityje, tai dar nereiškia, 

jog jis bus jos pagalbininkas ir namuose. Todėl prieš 
vyrukui ateinant į tavo namus, numesk ant grindų ke- 
lis popiergalius ir pažiūrėk, kaip jis elgsis. Jei pasi- 
lenks ir juos surinks, jis patenka į Antrą Turą. 


Jei vyrukas bent retsykiais sugeba toleruoti tavo 
pyktį, vertink tai. 

Kai vyras jaučiasi kritikuojamas, jis dažniausiai užima 
gynybinę poziciją. Paskui jam nubunda priešinimosi 
refleksas. Tada jį apninka tokios mintys: „Jai niekada 
su manimi nėra gerai. Tikriausiai ji ketina mane palik- 
ti.“ Ir galiausiai jis mintyse ištaria: „Velniop ją!“ Ki- 
taip sakant, paprastai jis į tavo pyktį atsako dar dides- 
niu pykčiu ir labai tikėtina, kad tau teks tiesiog pasi- 
šalinti nelaukiant, kuo visa tai baigsis. Tad jei tavo 
vaikinas sugeba toleruoti tavo pyktį be priešiškumo, 
tai yra didžiulis pliusas. Jei nesugeba, irgi pernelyg 
nesisielok. Tai tipiškas šokis, kurio ritmą tu gali leng- 
vai pakeisti. Štai kaip tai daroma. 

Padaryk save diskusijos objektu. Sakyk: „Aš jau- 
čiuosi įskaudinta, kai...“ Tada jis įstengs klausytis, ką 
kalbi, ir jei tu jam iš tikrųjų svarbi, kai ką pakeis, kad 
tau įtiktų. Jei atrodys, jog jam nesvarbu, kaip tu jau- 
tiesi, skirk jam vieną minusą. Jei jis tavo jautrumą 
panaudos prieš tave, skirk du minusus. Jei jis kitą kar- 
tą pasakys, jog tai „tavo problema“, skirk jam tris mi- 
nusus! 

Taip pat įsitikink, kad esi nuoširdi. Ar iš tiesų jau- 
tiesi įskaudinta, o ne įširdusi? Jei nuolat slepi savo 
pažeidžiamumą nuo jo (ir nuo savęs) piktai elgdamasi, 

užuot rodžiusi nuoskaudą ar sutrikimą, jūs abu pradė- 
site manyti, kad jis tave daro nelaimingą. 

Ir dar vienas dalykas. Aiškiai žinok, ko sieki prieš 
kalbėdama apie tai, kas tave neramina. Jei problema 
tau nėra pernelyg svarbi, taupyk savo kozirius. Jei pro- 
blema tikrai svarbi, pulk problemą, o ne jį. Jei pulsi 
jį, galbūt tau pavyks įrodyti, kad jis neteisus ir laimėti 
mūšį, bet tokiu atveju jį tikriausiai prarasi. Ir kai nori 
dėl ko nors pasiskųsti, visada įtemptai pamąstyk, kaip 
tai padaryti kuo geriau. 


Išsakyk savo susirūpinimą tam, kad būtum 


išgirsta, o ne tam, kad nugalėtum. 


Jei vyrukas tave dažnai priverčia šypsotis, įver- 
tink jį kaip Netobulą, bet Labai Mielą, net jei jis 
turi kitų problemų. 

Pažvelk į jį atidžiau ir įvertink dar kartą. Kai ką nauja 
sužinosi ne tik apie jį, bet ir apie save. Tikriausiai jis 
tau žadina gerus jausmus, nes jei būtum pikta, susier- 
zinusi ar nusivylusi, tai taip dažnai nesišypsotum. 


Jei vyrukas yra ir geras draugas, ir geras meilužis, 
suteik jam aukščiausią „reitingą“. 

Naujausi sėkmingų santykių tyrimai rodo, kad svar- 
biausias veiksnys čia yra jausmas, jog tu savo gyveni- 
mą leidi su asmeniu, kuris visada būna pusėje, kuris 
tave laiko komandos draugu, kuris yra tavo geriausias 
bičiulis. Karenai neteko skaityti šių tyrimų išvadų, ta- 

čiau ji intuityviai jautė, koks patikimas buvo jos „ge- 
riausias vaikystės draugas, antroje klasėje jai visada 
užimdavęs vietą mokykliniame autobusiuke“. 

Gali būti pernelyg anksti spręsti, ar vyrukas tau 
bus geras draugas, tačiau niekada nėra pernelyg anksti 
aiškintis, ar jis buvo geras draugas kitiems. Tai nepa- 
prastai svarbu Žinoti. 


Pats geriausias būsimo elgesio pranašautojas 


yra ankstesnis elgesys. 


Jei vyrukas. turi draugų iš vidurinės mokyklos, iš aukšto- 
sios mokyklos, iš seno rajono, iš ankstesnio darbo, iš vasaros 
stovyklos, net jei jis turi kelias senas drauges, nesijausk skriau- 
džiama. Jei jis randa laiko savo draugams, ras ir tau. Jei jis 
ištikimas jiems, bus ištikimas ir tau. Jei jis rūpinasi savo drau- 
gais, rūpinsis ir tavimi. Ne todėl, kad jie (ir tu) labai ypatingi, 
bet dėl to, kad jis toks yra — matyt, toks jau jo charakteris. 
O tokį charakterį verta branginti. 


Kodėl privalai 
beprotiškai 


įsimylėti 


Taigi tu sužinojai, kad privalai rodyti nulinę toleranciją vyrui, 
netikinčiam, jog esi tobulai tinkanti būti mylima, ir pažadėjai 
daryti nuolaidų tam, kuris mano priešingai. Tačiau tai nereiš- 
kia, kad tave turi tenkinti vyriškas netobulumas. Beprotiškai 
įsimylėti — štai ko iš tikrųjų privalai siekti! 


Kai Lulu pradėjo artimiau bendrauti su Henku, ji 
Henko visai nemylėjo. Tiesą sakant, dėl tokio šaltumo rei- 
kėjo kaltinti jos buvusį vaikiną, Piterį. Henkas buvo tik 
draugas, kuriam ji skambindavo naktimis ir peikdavo sa- 
ve. Jis kantriai klausydavosi, kol ji kūkčiodama užmigda- 
vo. Bet paskui vieną dieną Lulu draugė Amanda ėmė žiū- 

rėti į Henką romantišku žvilgsniu. Lulu akimirksniu su- 
prato, kad negali jo prarasti. Ji pasakė jam, ką jaučia, ir 
juodu nusprendė pamėginti pabūti pora. Ir tarp jų netikė- 
tai įsiplieskė meilė! 


Štai tau pamoka. Santykiai „tik draugai“ gali virsti tavo 
beprotiškų įsimylėjimu tiesiog ėmus kitaip į tą asmenį Žiūrėti. 
Lulu pradėjo matyti Henką taip, kaip jį matė Amanda, ir tai 
jai suteikė naujos informacijos apie jį — ir apie save. Jų san- 
tykiai žaibiškai pasikeitė ir tapo intymūs. 

Tad kas gi įvyko? Henkas prisipažino visą laiką mylėjęs 
Lulu. Bet Lulu taip įnirtingai baudė save už tai, kad nėra 
viskuo Piteriui, jog nesuprato, kad Henkas yra viskas, ko ji 
norėjo. Kitaip tariant, ji buvo taip įnikusi į save, jog net ne- 
matė Henko. Jei Lulu būtų patikėjusi esanti tobulai tinkanti 
būti mylima, ji būtų supratusi, kad problema yra Piteris, o ne 
ji. Būtų supratusi, jog būtent Henkas, o ne Piteris buvo tobu- 
lai tinkantis būti mylimas. 

Lulu ir Henkas jau seniai susituokę. Juodu teigia, kad 
kasdienius sunkumus jiems padeda įveikti tai, jog jie vienas 
kitam — geriausi draugai. Visgi aš manau, jog kiekviena iš mū- 
sų yra verta to, kad iš pradžių pasijustų beprotiškai įsimylė- 
jusi. Ir kaskart, kai Lulu pažvelgia į Henką kitos moters aki- 
mis — o ji tai sąmoningai daro dažnai — jos aistra įsiliepsnoja 
iš naujo. Dabar Lulu žino, kad jei suradome vyrą, kuris yra 
vertas meilės, mes galime jį „beprotiškai įsimylėti“. Tai neat- 
sitinka savaime. Tai yra dalykas, kuriam mes galime padėti 
atsitikti. 

Meilė iš pirmo žvilgsnio? 


Tobulame pasaulyje tobula moteris sutiktų tobulą vyrą ir 
gimtų meilė iš pirmo žvilgsnio. Tikrame pasaulyje moterys, 
tobulai tinkančios būti mylimos, sutinka netobulus vyrus ir 
vis laukia, kada įsimylės iš pirmo žvilgsnio. Ar tai realu? Ir ar 
tai garantuoja amžiną laimę? Atsakymas yra ir taip, ir ne. Taip, 
įsimylėjusioms iš pirmo žvilgsnio viskas gali susiklostyti lai- 
mingai; ne, tai mažai tikėtina ir tai dažnai nėra meilė. Tokio 
susižavėjimo ir meilės ypatybės yra ne tik skirtingos, bet ir 
diametraliai priešingos: 


+  Susižavėjimas gali būti vienašalis; tikras meilės ryšys 
visada sieja du asmenis. 

+  Susižavėjimas mus verčia drovėtis; meilė mums pade- 
da jaustis pasitikinčiai. 

+  Susižavėjimas gali būti pagrįstas išorinėmis ypatybė- 
mis; meilė yra grindžiama vidinėmis savybėmis. 

+  Susižavėjimas gali gimti dėl priešybių traukos; meilės 
pagrindas - mūsų panašumai. 

+  Susižavėjimas mums trukdo susikaupti mokykloje, dar- 
be ar namuose; meilė padeda siekti didesnių laimė- 
jimų. 

+  Susižavėjimas leidžia trumpam atitrūkti nuo kasdie- 
nybės; meilė padeda lengviau susidoroti su kasdienė- 
mis užduotimis. 

+  Susižavėjimas mums leidžia įsivaizduoti, kad galėtu- 
me būti kitokios bendraudamos su vyru, kuris yra ki- 
toks; meilė mums padeda jaustis „tikroviškoms“ ir lei- 
džia būti savimi. 

Išties esminiai skirtumai, tiesa? 


Mėgaukis savo susižavėjimais, bet 


nepainiok jų su meile. 


Taip pat nepainiok sumišimo su meile. Žinoma, ne, pagal- 
vojai tu. Bet mes tai darome nuolat. 

Net šiais išlaisvėjimo laikais vyrai vis tiek dažniau pirmi 
kviečia moteris į pasimatymus ir imasi iniciatyvos. Būtent jie 
dažniau pirmi siūlo viską: kur pietauti, kur apsigyventi, kada 
tuoktis. Todėl mes, moterys, daug laiko praleidžiame laukda- 
mos — laukdamos telefono skambučių, laukdamos, kol paaiš- 
kės, ko tikėtis iš ateities. Kuo ilgiau laukiame, tuo labiau bi- 
jome, kad tapsime neįdomios ar kad mus pames. Kuo labiau 
bijome, tuo dažniau išgyvename nevalingas reakcijas, tokias 
kaip smarkus širdies plakimas, rankų drebėjimas, gumulas ger- 
klėje. Kuo daugiau nevalingų reakcijų pastebime, tuo labiau 
tikime, jog tai meilė! Jei jis mane verčia šitaip nerimauti, 
vadinasi, aš tikrai jį myliu, sakome mes sau. 

Netiesa. Kartais mes sunerimstame dėl to, kad mus su- 
pykdė jo šiurkštumas, kad bijome likti vienos, kad nesame 
tikros, ar jam patinkame, kad jaučiame, jog nevaldome situ- 
acijos. Tokios reakcijos savaime nereiškia, kad mes beprotiš- 
kai mylime. Nors psichologai ir mūsų senelės sako, kad kito 
asmens laikymas nežinioje dažnai sustiprina to asmens aistrin- 
gą prisirišimą, tai yra iliuzija, kuri nebūna ilgalaikė. 

Nepainiok susirūpinimo su meile. 


Meilė turėtų tau leisti gerai jaustis — jei jautiesi blogai, tai 
ne meilė. Lauk tikros meilės. 


Tikra meilė 


Kaip suprasti, kad tavo meilė yra tikra? Pasiklausyk, kas 
sakoma meilei skirtose dainose, eilėraščiuose, istorijose ir my- 
linčių Žmonių laiškuose. Tavo išgyvenimas gali būti unikalus, 
bet meilės jausmas yra toks universalus, kad tai, kaip senovės 
graikai apibūdino erosą, skamba tarsi šių laikų reperio daina 
apie meilę. Štai ką tu išgirsi: 


Meilė tau leidžia jaustis stipria, kilnia ir pasitikinčia -— ir 
atsidavusia vyrui, kuris tavyje pažadino tuos jausmus. 

Meilė tau leidžia jaustis su juo susietai - kūnu, protu ir 
siela. 

Meilė tau leidžia jaustis gražia - vidumi ir išore. 

Meilė tau leidžia jaustis mylima. 


Meilės išgyvenimas toks atpažįstamas būna todėl, kad ge- 
bėjimas mylėti yra įgimtas. Tai mūsų. Meilė — tai žmogiško- 
sios prigimties dalis. Mes galime rinktis, ar ją siūlyti, ar ne. 
Mes galime leisti arba neleisti jai atsirasti. Tai mūsų. Jei vie- 
nas romanas nepasisekė, mes vėl galime pasiūlyti savo meilę. 
Tai mūsų. Jei niekada neišgyvenai tikros meilės, patikėk, tu ją 
atpažinsi, kai ją išgyvensi. 

Ir nors aš sakau, kad mums reikia siekti beprotiškos mei- 
lės, tai nereiškia, jog esame ar turėtume būti beviltiškos ro- 
mantikės. Kaip tik priešingai. Žinoma, mes skaitome daugiau 
romanų apie meilę negu vyrai, dažniau žiūrime melodramas ir 
labiau mėgstame straipsnius apie meilės „įpumpavimą“, bet 
šis mūsų domėjimasis romantiškais santykiais paprastai būna 
pramoginis. Kasdieniame gyvenime mes esame neįtikėtinai 
praktiškos. 

Ne, mes neįsimylime lengviau ar dažniau negu vyrai - yra 
kaip tik priešingai. Atlikdamas tyrimą, socialinės psichologijos 
specialistas filosofijos mokslų daktaras Zikas Rubinas (Zick 
Rubin) šimto koledžo studentų paklausė: „Jei vyras ar mote- 
ris pasižymėtų visomis savybėmis, kurių jūs pageidaujate, ar 
su tuo asmeniu susituoktumėte jo nemylėdami?“ 65 procentai 
vyrukų pareiškė, kad nemylėdami nevestų. 76 procentai mer- 
ginų pareiškė, jog už tokio asmens tekėtų! Manau, jos turėjo 
omenyje štai ką: tam, kad ištekėtų už vaikino, joms nėra bū- 
tina jį karštai pamilti — jei jis yra mielas, to pakanka. 

Vis dėlto moterys neklysta manydamos, kad jų meilė yra 
intensyvesnė negu vyrų. Bet - ir tai svarbu — tik iki tam tikros 
ribos. Proto-kūno-proto meilės ciklas negali tęstis amžinai. Nuo 
aklos meilės galiausiai pervargsta ir kūnas, ir protas. Kaip ir 
visos maksimalaus stiprumo emocijos, akla meilė anksčiau ar 
vėliau išblėsta. Ji gali pamažu susilieti su prisiminimais, triukš- 
mingai pavirsti įniršiu ar tyliai pereiti į neviltį. Ji netgi gali 
palaipsniui išsirutulioti į tikrą meilę. Kad ir kokios būtų pa- 
sekmės, akla meilė visada yra tik jausmų fazė, o ne galutinė 
būsena. Mes tai pripažįstame kartais su liūdesiu, kartais 
džiaugsmingai... bet tik tada, kai ta fazė praeina. 

Turėti viską 


Motina Džinai vis sakė: „Susirask šaunų vyruką, ku- 
ris taip pat gali uždirbti daug pinigų.“ „O kaip dėl mei- 
lės?“ — paklausė Džina. „Susirask šaunų vyruką, kuris pri- 
klauso bažnyčiai, balsuoja už respublikonus, nori šeimos, 
lankys mus per šventes ir gali tave išlaikyti“, — atsakė 
motina. „Bet kaip dėl meilės, mama?“ — neatlyžo Džina. 
„Geriau susirask šaunų vyruką, - pakartojo motina. - Nes 
jei tu nori dar ir meilės, prašai pernelyg daug ir tau teks 
laukti amžinai!“ „Tada aš lauksiu, — tarė Džina. — Aš 
noriu visko.“ 


Tiesą sakant, Džinos motina klydo. Džina gali turėti vis- 
ką. Tyrimai rodo, kad ieškant vyro, kuris būtų panašaus am- 
žiaus, panašaus išsilavinimo ir panašių politinių pažiūrų, „veik- 
los laukas“ sumažėja maždaug 50 procentų. Bet vis tiek dar 
lieka pusė tuo požiūriu perspektyvių gyventojų, kadangi dau- 
guma mūsų gyvename tarp vienaip ar kitaip į mus panašių 
žmonių. Daugeliui tų tinkamų kandidatų Džina pasirodys to- 
bulai tinkanti būti mylima. Viskas, ką reikia padaryti Džinai, 
tai surasti vyrą, kuris jai irgi atrodys vertas meilės. 

Tai yra viskas, ką tu turi padaryti. Surasti meilės vertą 
vyrą, kuriam tu irgi atrodysi verta meilės. Tai skaičių žaidi- 
mas. Tu turi gerbti save ir rodyti nulinę toleranciją tam, kuris 
su tavimi nesielgia pagarbiai. Turi suprasti, kada tu niekuo 
dėta, ir žinoti, ką tada daryti. Turi gebėti pajusti, kada sma- 
giai leisti laiką, o kada sprukti, kada daryti nuolaidų, o kada 
pasakyti „jokiu būdu“. Turi išmokti nekaltinti savęs ir nekelti 
sau dirbtinių kančių. 

Ak, tiesa, dar vienas dalykas, jei nori turėti viską. Kai 
surasi vyrą, kuris bus netobulas, bet tobulai tinkantis būti my- 
limas, mylėk jį. Mylėk, nes mylėti taip gera. Tai natūralus 
žmogaus gebėjimas ir kuo dažniau juo pasinaudosi, tuo jis taps 
brandesnis. Jei jis nėra vertinamas ir neatsakoma tuo pačiu, 
susirask asmenį, kuris mylės tavo meilę. O kol jo ieškai, ne- 
atimk iš savęs mylėjimo džiaugsmo. Sudaryk mylimų žmonių 
sąrašą ir nepamiršk į jį įtraukti save. 


Kaip suprasti, 


1 4 kad jis yra tas 


Vienintelis 


Jei tu, kaip ir kai kurios kitos moterys, daug metų praleidai 
meilę prilygindama ilgesiui, matuodama ją pagal tai, kokią ne- 
laimingą tave padarė tas ar kitas vyras, tau gali būti labai 
sunku susitikinėti su vyrais laikantis „kalta ne tu“ nuostatos. 
Kai lioveisi save kaltinti dėl kiekvieno nenusisekusio pasima- 
tymo, kai nustojai bandyti save keisti dėl kokio nors kito as- 
mens, o ne dėl savęs, kai suradai vaikiną, kuriam atrodai to- 
bulai tinkanti būti mylima tokia, kokia esi, ir nusprendei, kad 
jis irgi tobulai tinka būti mylimas, ir nutarei pabandyti kurti 
artimus santykius, — kaip tau suprasti, ar jį tikrai myli, ar 
tiesiog jautiesi laiminga būdama mylima? 

Kai kurioms tai atrodo visai lengva. Jos tau pasakys: „Aš 
paprasčiausiai žinojau, kad jis yra būtent tas.“ Galbūt šitaip 
atsitiko vienai ar kelioms tavo draugėms. Galbūt tai matei 
kine, televizijos laidoje ar apie tai skaitei knygoje. Tai papras- 
tai reiškia, kad tie asmenys patyrė vieną iš anksčiau minėtų 
instinktyvių reakcijų. Jie išgyveno ypatingą akimirką, kai stai- 
ga suprato, jog žmogus, sėdintis kitoje stalo pusėje, yra tas, 


kurio jie visada norėjo. 


Mano draugė Kolina šventai tiki „ilgos kelionės auto- 
mobiliu“ principu. Ji suprato, kad jos sužadėtinis Zachas 
yra būtent tas vyras per judviejų ilgą kelionę automobiliu 
iš Niujorko į Vašingtoną. Pirma, jog jie nė karto nesusi- 
kivirčijo dėl to, kas valdys radiją. Juodu tai darė paeiliui 
ir dažniausiai išrinkdavo tokią muziką, kurią vis tiek bū- 
tų išrinkęs kitas. Tačiau kelionėje atsitiko dar du svarbūs 
dalykai, vienas susijęs su tyla, kitas — su garsu. Kai jie 
važiavo automobilių prikimštu Naujojo Džersio greitke- 
liu, abu pradėjo garsiai plėšti Briuso Springstyno (Bruce 
Spingsteen) dainą „Born to Run“, kurią tuo metu translia- 
vo jų radijas. Pamatę, jog nesijaučia kvailai garsiai dai- 
nuodami, per tą ilgą kelionę juodu tai darė daugybę kar- 
tų. Bet buvo ir tylos valandėlių, kai nė vienas nedainuo- 
davo ir net nekalbėdavo. Vėliau Kolina sakė: „Tai, kad 
mes abu taip gerai jautėmės nugrimzdę į savo mintis, jog 
mums visai nebuvo būtina be paliovos šnekėtis, mane įti- 
kino, kad jis yra būtent tas vyras, kurio ieškojau visą 
gyvenimą. Aš galėjau įsivaizduoti, kaip mes šitaip keliau- 
jame su savo vaikais ir vaikaičiais.“ 

Kai įvyksta toks „nušvitimas“, tai paprastai reiškia, kad 
tavo galvos smegenys ir instinktyvios reakcijos veikia išvien 
ragindamos priimti teigiamą sprendimą vyro atžvilgiu. Ir jei 
tas pojūtis kyla pakankamai ilgai bendravus su asmeniu, ku- 
riam tu atrodai tobulai tinkanti būti mylima, galbūt tuo po- 
jūčiu reikėtų pasikliauti. 

Panašiai nutiko Endžei. Ji stipriai apsinuodijo maistu (su 
visomis nemaloniomis pasekmėmis), o jos vaikinas Džo visą 
savaitgalį praleido būdamas šalia ir ja rūpindamasis. Juodu 
susitikinėjo vos kelis mėnesius ir tai buvo pirmas kartas, kai 
jis matė ją, švelniai tariant, ne visai tobulą. Džo puikiai valdė 
situaciją. Tą savaitgalį jie abu — ir Džo, ir Endžė -— vienas kitą 
išvydo kitokius ir dėl to suartėjo dar labiau. 

Bet tokie „nušvitimai“ būna reti ir kartais klaidinantys. 
Egzistuoja daugiau būdų išsiaiškinti, ar vyras palenkė tavo šir- 
dį — ar jis tau iš tikrųjų yra tas vienintelis. 


Giminingos sielos testas 


Paklausk dešimties sutuoktinių porų, kaip jie suprato, jog 
yra skirti vienas kitam, ir tikriausiai išgirsi dešimt skirtingų 
atsakymų. Maža to, kiekvienas sutuoktinis gali atsakyti sa- 
vaip' Bet pagrindinis veiksnys visada būna toks pat: kažkas 
juos privertė pajusti, jog kitas asmuo yra gimininga siela. Ką 
tai reiškia? Tai reiškia, kad abu mato, jog tas kitas puoselėja 
tą pačią esminę vertybę, tą patį prioritetą, siekį ar tikėjimą — 
tą subtilų dalyką, kuris jų esybėje glūdi taip giliai, kad yra 
dalis to, kaip jie patys save apibūdina. 

Kad Garis yra jai skirtas vyras, Morganai padėjo su- 
prasti vaikų klausimas. Juodu leido romantišką savaitgalį 
paplūdimyje ir vakare, glamonėdamiesi lovoje, prakalbo 
apie tai, jog savo vaikus auklėtų skiepydami jiems seną- 
sias vertybes. Nors iki tol jie niekada nešnekėjo apie san- 
tuoką, dabar abu suprato, jog šito dalyko nori. Juodu be- 
regint ėmė duoti vardus vaikams, kuriuos vieną dieną tu- 
rės. „Aš pamačiau Garį tokį, kokio dar nebuvau mačiusi, 
ir žinojau, kad jis kalba rimtai, - vėliau sakė Morgana. — 
Tai nebuvo nerūpestingas plepėjimas lovoje. Supratau, jog 
jis nori vaikų lygiai taip pat kaip aš, o tas faktas, kad 
mes taip lengvai sutarėme dėl jų vardų, mane visiškai nu- 
ginklavo.“ 


Jei tau atrodo, kad pamilai giminingą sielą, bet tuo nesi 
tikra, paklausk savęs, ar tu ir tas vyras gyvenate tame pačia- 
me psichologiniame pasaulyje. Ar sutampa jūsų požiūriai į šei- 
mą, draugus, Dievą, naminius gyvulėlius, savaitgalio pramo- 
gas, pinigus, stalo žaidimus, maistą, muziką, seksą, kino fil- 
mus? Ar sutampa visiškai, ar dalinai? Jums nereikia būti tiks- 
liomis vienas kito kopijomis, kad jaustumėtės kaip giminingos 
sielos, bet kuo daugiau turėsite tų dalinių sutapimų, tuo jau- 
kiau bus svetimoje teritorijoje, tuo tvirčiau tikėsi, jog esi mo- 
teris, suradusi savo emocinius namus. Mano draugė Konė tai 
vadina „pažasties“ testu. Kai judu kartu sėdite, kai jis tave 
apkabinęs, o tu tiesiog klausaisi jo kalbėjimo priglaudusi galvą 
jam prie peties, ar tai, ką jis sako, tau sukelia norą šitaip ir 
likti ten, ties jo pažastimi? Jei atsakymas teigiamas, turbūt tu 
suradai giminingą sielą, o tavo meilė tam vyrui veikiausiai 
stiprės. 

Šypsenos testas 


Galbūt prisimeni, kad aš perspėjau susirūpinimo nepai- 
nioti su meile. Kada nors praeityje tu galėjai sau pasakyti: 
„Jei jis mane verčia šitaip nerimauti, tikriausiai aš jį myliu.“ 
Daugiau taip nesakyk. Iš tikrųjų tavo susirūpinimas reiškia tik 
vieną dalyką - kad tas vyrukas yra tavo susirūpinimo šaltinis. 
Jei nori sužinoti, ar jis tau iš tiesų labai patinka, paklausk 
savęs, kaip dažnai jis priverčia tave šypsotis. Ne sąmoningai 
tave linksmindamas, ne pasakodamas anekdotus ir ne kvailio- 
damas tarsi klounas, bet būdamas savimi. Jei būdama su juo 
tu džiugiai šypsaisi, jei klausydama jo džiugiai šypsaisi, jei 
galvodama apie jį džiugiai šypsaisi, tada jis tau iš tiesų patinka 
ir yra svarbus. Labai tikėtina, kad jis tau taip labai patinka, 
jog tai galima vadinti meile. Skirk jam taškų meilės skalėje. 


Petei labai patiko būti su Marku. Jis turėjo tokį neža- 
botą humoro jausmą, kad Petė nuolat plyšdavo juokais. 
Bet buvo ir kitų dalykų, dėl kurių Markas jai patiko. Jis 
rūpestingai elgėsi su savo senyva motina. Jis jodinėdavo 
Petės trejų metukų dukterėčią net ir pavargęs po ilgos dar- 
bo dienos. Jis skambindavo Petei vakarais ir būdavo pas- 
kutinis asmuo, su kuriuo ji kalbėdavosi prieš miegą. Bet 
kaip labai myli Marką, Petė suprato tik draugėms pradė- 
jus ją erzinti, jog ji „švyti“. Vėliau Petė kalbėjo: „Jos sakė, 
kad aš tikriausiai įsimylėjau, nes kaskart, kai mane su- 
tinka, palaimingai šypsausi. Ir jei bendraujant su jomis 
Markas man paskambindavo į mobilyjį telefoną, aš išsišiep- 
davau iki ausų ir šypsena nedingdavo iš mano veido visą 
vakarą. Net mano tėvai tai pastebėjo. Jie sakė neprisime- 
nantys, kad būčiau buvusi tokia laiminga su kitu vyru.“ 

Markas tikriausiai jautė tą patį, nes juodu susituokė ir 
laimingi laukia savo pirmo vaikelio gimimo. Net jei santykiai 
su vyruku, priverčiančio tave šypsotis kiaurą dieną, nesibaigs 


santuoka, tai yra patikimas kriterijus ateičiai. 


Malonumo suteikimo testas 


Tai skamba banaliai, tačiau kai ką nors mylime, mes no- 
rime, kad tas asmuo būtų laimingas. Tiesą sakant, šis siekis 
padaryti jį laimingą tampa toks natūralus ir automatiškas kaip 
siekis padaryti laimingą save. Mes sužinome, kas jam patinka, 
ir pasakojame apie tai visiems, kurie tik klausosi: 


„Aną vakarą ėjome valgyti jūros gėrybių, kadangi Frenkas 
jas dievina.“ 

„Aš esu „Red Sox“ komandos aistruolė, nes Trevisas dėl 
jos pamišęs.“ 

„Mano Metui patinka pramogos paplūdimyje, todėl jo gim- 
tadienio proga išnuomovau vasarnamį pajūryje.“ 


Ar pastebėjai — jei esi dėmesinga dalykams, kuriems vy- 
rūkas teikia pirmenybę, ir jiems skiri daug laiko, tikriausiai jį 
įsimylėjai. Tai nereiškia, kad atsisakai savęs, aukojiesi ar nori 
būti jo šešėlyje. Tai tik reiškia, jog randi progų padaryti jį 
laimingą, nes jis daro laimingą tave. Tai tampa malonumu, o 
ne prievole. Užuot jautusi apmaudą, jautiesi dosni. Jis sutei- 
kia tau džiaugsmo ir tu atsakai tuo pačiu. Tu nori jam įtikti, 
bet ne tuo žmonos stiliumi, kuris vaizduojamas praėjusio am- 

žiaus šeštojo dešimtmečio situacijų komedijose. Siekti jam įtik- 
ti ir daryti laimingą tau dabar yra visai lengva. 


Šitaip atsitiko Elisonai, kai ji suartėjo su Tomu. Eli- 
sona suprato, jog yra giliai įklimpusi, kai ji, išsukusi iš 
kelio, kelis kvartalus kulniavo į Tomo dažnai lankomą ku- 
linarijos parduotuvę, kad nupirktų makaronų salotų, ku- 
rias jis labai mėgo. Stebėdama, koks patenkintas atrodė 
jomis pavaišintas Tomas, Elisona pagalvojo, jog tikrai ver- 
tėjo šitaip pasistengti. Kai jos sesuo Ana pamatė, kaip 
Elisona, norėdama įtikti Tomui, daro jam visokius malo- 
nius mažmožius, ji ėmė ją linksmai erzinti: „Tu lenki net 
mamą. Prisimink, kaip mes šaipydavomės iš jos šokinėji- 
mo apie tėvelį. O kaip ji rūpindavosi, kad arbata, jam 
kiekvieną kartą patiekiama po vakarienės, būtų tinkamai 
užplikyta!“ Elisona nusijuokė, o tada prakalbo apie esmi- 
nį skirtumą: „Mama pildė kiekvieną tėvelio užgaidą, bet 
jis niekada jai nepadėkojo, niekada jos iš tikrųjų neverti- 
no. O Tomas man net tik visada padėkoja, bet ir atsily- 
gina tuo pačiu. Konkrečiais veiksmais. Pavyzdžiui, kai bū- 
nu įsitempusi ar pavargusi po sunkios dienos, jis man ma- 
sažuoja nugarą. Jis taip pat parneša namo gėlių, nes aš 
jas mėgstu, ir geria su manimi baltąjį vyną, nors žinau, 
kad mieliau gurkšnotų alų!“ 


Toks vyrukas kaip Tomas, kuris gerbia ir vertina viską, ką 
dėl jo darai — ir pats visaip stengiasi nudžiuginti tave — tikrai 
yra vertas tavo meilės. 

Dairymosi testas 


Kaip kad žmogaus prigimčiai būdinga įsipareigoti ir po- 
ruotis, pasak etologijos specialistų, žmogaus prigimčiai taip 
pat būdinga ieškoti papildomų ar būsimų partnerių. Pripažin- 
kime, visur yra mielų vaikinų ir galbūt tu ne vienerius metus 
praleidai jų dairydamasi. Jei pastebėjai, jog lioveisi jų dairy- 
tis, tai gali būti rimtas signalas, kad vaikinas, su kuriuo susi- 


tikinėji, yra būtent tas. 


Kad Robertas yra „būtent tas“, Daniela įsitikino su 
draugėmis linksmindamasi vakariniame šokių klube, skir- 
tame merginoms. Ji tiesiog niekaip negalėjo liautis apie jį 
galvojusi.: Tą vakarą Daniela pirmą kartą aiškiai supra- 
to, kaip labai ji ilgisi Roberto, kai jo nebūna šalia. Ji tik 
nesuprato, jog nustojo „dairytis“. Užtat tai pastebėjo jos 
draugės. Jos vertino vyrus, klausinėjo Danielos nuomonės, 
kuris iš jų turi dailiausią užpakalį, didžiausius bicepsus 
ar kerinčią šypseną, 0 jai tai visiškai nerūpėjo. „Ojojoi, - 
šaipėsi draugės. - Daniela, tu esi žuvęs žmogus. Pati su- 
galvojai vertinimo sistemą, kurią taikėme vyrukams, o da- 
bar net nenori į juos žiūrėti.“ Taip, aš esu žuvęs Žmogus, 
pagalvojo Daniela. Iki tol taip mėgusi leisti laiką su drau- 
gėmis, ji pirmąkart gyvenime pasibodėjo jų flirtavimu. 


Iš pradžių meilė mūsų emocinį dėmesio centrą sutelkia 
ties vienu asmeniu, paskui mus pastūmėja to asmens link ir 
galiausiai prie jo „pririša“. Danielai šis procesas, regis, įsibė- 
gėjo. 

Laiko testas 


Nereikia jokių tyrimų, kad įsitikintum, jog įsimylėjus tam- 
pa svarbi ne tik santykių kokybė, bet ir kiekybė. Kitaip sa- 
kant, su mylimu asmeniu norisi praleisti kuo daugiau laiko. 
Jei jo prašai tau padėti nupirkti padangas automobiliui arba 
pastebi, jog mažiau laiko skiri vaikščiojimui po parduotuves, 
kad galėtum su juo dažniau nueiti į kiną, skirk jam taškų mei- 
lės skalėje. 


Taša visada buvo labai nepriklausoma. Susitikinėda- 
ma su vaikinais, ji pati nustatydavo pasimatymo laikus ir 
vietas. Jokiam vaikinui fi neleisdavo iš jos atimti pernelyg 
daug laiko. Kiekvieną savaitę ji skirdavo laiko tik sau, 
kai vaikščiodavo po parduotuves, vykdavo į grožio saloną 
ar bendraudavo su geriausiomis draugėmis. Būtent jos pir- 
mos ir suprato, kad Taša rimtai įsimylėjo, mat pradėjusi 
susitikinėti su Tajumi, ji vis trumpino vakarinius pasi- 
linksminimus su jomis. Taša niekada nebuvo didelė sporto 
mėgėja, bet per beisbolo sezoną ji kelis kartus per savaitę 
eidavo su Tajumi žiūrėti jo mylimos komandos žaidimo. 
Taša ėmė jį kviesti pas savo senelę sekmadienio pietų. Nors 
Taša labai mėgo išsipuošusi pasėdėti gražiuose restoranuo- 
se, per Tajaus apsilankymus ji pradėjo užsakinėti į namus 
picas ar kinų maistą - ir teigė, jog tai nemažiau smagu. 
Taša vis dar jautėsi nepriklausoma. Bet dabar ji buvo ir 
laiminga meilės vergė. 


Jei nenori, kad vaikinas nueitų pasimatymui pasibaigus, 
arba jei viliesi, jog jis tau paskambins prieš miegą, tikriausiai 
jis tau labai patinka. Jei tas laikas, kurį praleidi be jo, tau 

atrodo esąs „tarpinis“ laikas, lūkuriavimo laikas ar net bepras- 
mis laikas, tikėtina, jog tu įsimylėjai. Jei vaikinas, regis, irgi 
nori daugiau laiko praleisti su tavimi, gali būti, kad jūs abu 
įsimylėjote vienas kitą. Jei šis jausmas stiprėja, paprastai tai 
reiškia tikrą meilę. 


„Pasiūlymų paketo“ testas 


Ar jis pasakoja vaikiškus sąmojus? Ar šokdamas nejaučia 
ritmo? Ar nori apsikirpti pernelyg trumpai? Ir ar tau visa tai 
atrodo tiesiog kaip „pasiūlymų paketo“ dalis? Jei atrodo, tu jį 
iš tiesų savaip myli. Tu žinai, kad nė vienas vaikinas nėra to- 
bulas, bet kai kurių vaikinų trūkumai tave erzina. Jo trūkumai 
tavęs neerzina. Jis jų tiesiog turi, ką padarysi... Taip, jie verčia 
tave dūsauti ir kilnoti antakius, tačiau tu to vyruko nepalieki. 


Robina nemėgo tvarkingų vyrukų —- galbūt dėl to, jog 
augo turtingų žmonių rajone, kur jų knibždėte knibždėjo. 
Ji netgi išsirinko koledžą kitame mieste, kad būtų kuo to- 
liau nuo tų berniukų saldainiukų brolijos ir turėtų gali- 
mybę susipažinti su visai kitokiais vyrais. Ir Robina iš 
tiesų ėmė susitikinėti su vyrais, kurie labai skyrėsi nuo 
privačių mokyklų mokinių ir sportininkų, gyvenančių jos 
gimtajame mieste. Paskui ji grįžo namo atostogų ir susipa- 
žino su Bradu, vieno Robinos mokyklos draugo pusbroliu. 
Jis buvo tvarkingai apsirengęs — polo marškinėliai, chaki 
spalvos kelnės ir bateliai „topsaideriai“ (žinoma, be koji- 
nių). Tačiau Robina negalėjo nuo jo atplėšti akių. Tą va- 
karą, kai susipažino, juodu kalbėjosi valandų valandas, 

paskui apsikeitė telefono numeriais ir elektroninio pašto 
adresais, kad galėtų palaikyti ryšį. Pažinusi Bradą ge- 
riau, Robina atskleidė jį turint daugybe keistybių — ir ne 
tik susijusių su dabitiška apranga, kuri ją visada varė iš 
proto. Bradas buvo prastas vairuotojas ir nemėgo bendrauti 
elektroniniu paštu. Jis nepalikdavo žinučių, jei Robinai pa- 
skambindavo tada, kai ji prausdavosi duše. Jam patiko 
siaubo filmai, o Robina jų neapkentė. Trumpiau tariant, 
Bradas turėjo būti paskutinis vyras žemėje, su kuriuo Ro- 
bina norėtų artimai bendrauti, ir vis dėlto jos, regis, labai 
neerzino nė vienas neįprastas jo ypatumas. Kuo kiti vyru- 
kai Robinai keldavo baisų apmaudą, tuo Bradas jai atro- 
dė kone žavus. O kai prieš visų filmo „Svetimas“ („Alien“) 
dalių žiūrėjimą namuose Robina aptiko save kaitinančią 
kukurūzų spragėsius mikrobangų krosnelėje, ji suprato 
esanti įsimylėjusi. 


Tad štai kaip kartais atsitinka. Visiškai netikėtai tavo gy- 


venime atsiranda vyras, kupinas keisčiausių ypatumų, o tu ar- 
ba juos pateisini, arba suvoki, kad tai neturi reikšmės, nes jie 
yra dalis to, kas tą vyrą tau daro tokį ypatingą. 


„Tikrojo aš“ testas 


Tai pats geriausias testas. Ar tau atrodo, kad gali jam at- 


skleisti save visą ir kad jis manys, jog tavo keistybės tėra „pa- 
siūlymų paketo“ dalis? Jei šalia jo įstengi būti visiškai natūra- 
li, vadinasi, privalai juo pasitikėti, kad sužinotum, jog jam esi 


tobulai tinkanti būti mylima ir jį pakankamai mylėti, kad jį 

patikrintum. Nedaryk klaidos galvodama, jog komfortiškas 
bendravimas reiškia, kad jūs esate „tiesiog draugai“ ar kad 
abipusė trauka ir aistra baigia išblėsti. Tikra meilė išlaiko lai- 
ko testą ir „tikrojo aš“ testą, nes ji skatina jus norėti būti 
kartu ganėtinai ilgai ne vien tam, kad turėtumėte vaikų, bet 
ir tam, kad juos kartu augintumėte - ir džiaugtumėtės vienas 


kitu, kai jie užaugs. 


Karina suprato, kad vienas iš pačių blogiausių jos 
bruožų yra ūmus būdas, ir paprastai labai stengdavosi jį 
tramdyti darbe ar svetimų žmonių akivaizdoje. Kariną 
geriausiai pažįstantys žmonės žinojo, jog ji gali bet kada 
pratrūkti ir jog jai tiesiog reikia išleisti šiek tiek garo, 
kad galėtų grįžti prie pradėto darbo. Karina susitikinėjo 
su Gregu apie šešis mėnesius, kol galiausiai jis savo kailiu 
pajuto, ką reiškia jos ūmus būdas. Karina abejojo, ar dar 
kada nors pamatys Gregą. Tačiau kitą dieną jis paskam- 
bino ir juokaudamas paklausė: „Ar audra nurimo, ar jū- 
roje vis dar siaučia štormas?“ Juodu pasijuokė ir Karinai 
truputį atlėgo. Kai juodu tą dieną susitiko, ji pradėjo at- 
siprašinėti, bet Gregas ją sustabdė sakydamas, jog jį su- 
žavėjo tai, jog ji nesitaiksto su absurdišku žmonių elgesiu 
ir to nuo jų neslepia. Karina bijojo, kad Gregas ją at- 
stums, bet jis apkabino ją. Karina suprato, jog Gregas yra 
vyras, kurį jai reikia turėti savo gyvenime taip ilgai, kiek 


jis sutiks. 


Kai nesijaudini dėl to, kaip atrodai ryte ar per ilgą savait- 
galį, tu supranti, jog pradėjai komfortiškai jaustis šalia savo 
vaikino. Kai leidi sau prie jo nesivaržyti — tiesiogine ir perkel- 


Kalta ne tu, kaltas jis! 139 


tine šio žodžio prasme — tu tikrai esi su juo vienoje intymioje 
zonoje. Jei jis pasilieka, irgi yra toje zonoje. 


Švytėjimo testas 


Ar tavo veidas nušvinta jam įžengus į kambarį? Ar po sun- 
kios dienos tu atgyji, kai jis paskambina į tavo duris? Ar po 
telefoninio pokalbio su juo kimbi į pradėtą darbą su dviguba 
energija? Jei taip, tyrinėtojai tau pasakys, kad tu tikriausiai 
esi įsimylėjusi. Pasak jų, tam tikros mūsų smegenų „apdova- 
nojimo centro“ dalys būna stimuliuojamos vien žiūrint į as- 
menį, kurį mylime. Tada šis centras išskiria daugiau cheminių 
junginių, dėl kurių poveikio gerėja gebėjimas susikaupti, dau- 
gėja energijos, pasitaiso nuotaika. 


Kerė buvo kompanijos teisininkė ir dirbo neskaičiuo- 
dama valandų. Po ilgos darbo dienos ji tetrokšdavo par- 
šliaužti namo ir susirangyti ant sofos. Jai nesinorėdavo su 
niekuo kalbėtis, todėl telefone įjungdavo garso pašto funk- 
ciją. Vakarienei užkrimsdavo salotų arba kokio nors šal- 
dyto maisto. Tada Kerė griūdavo į lovą - viena. Paskui ji 
susipažino su Semu ir pastebėjo, jog negali sulaukti, kada 
su juo susitiks baigiantis dienai. Kerės jausmai Semui jai 
tapo tikru adrenalino šaltiniu. Iki tol ji niekada neįsivaiz- 
davo, kad jos organizmas gali jo tiek daug išskirti. Kerė 
staiga prisimindavo Semą pačiais netikėčiausiais darbo 
dienos momentais ir ją užplūsdavo energija vien nuo min- 
ties apie tai, kad juodu vakarop susitiks. Ir tada neper- 
žiūrėtų dokumentų šūsnis ant jos darbo stalo imdavo žai- 

biškai tirpti. Darbo dienomis juodu niekada neišbūdavo 
nesimatę ilgiau kaip dvi dienas. Savaitgaliais jie kartu 
leisdavo valandų valandas ir visada turėdavo energijos 
mylėtis. 


Susižavėjimo fazė paprastai trunka tol, kol mus pribaigia 
išsekimas, bet jei tai meilė, „švytėjimo“ fazė tęsiasi ir tęsiasi. 
Netgi po daugybės metų partneriai kvailokai nusišypso žiūrė- 
dami į savo mylimojo nuotrauką ar į dar ką nors, kas jiems 
primena ypatingas akimirkas, praleistas su tuo asmeniu. Aš 
turiu vedusio maždaug devyniasdešimties metų vyro laišką, 
kuriame jis sako, jog rašydamas tą laišką pro langą mato savo 
žmoną, grįžtančią į jų namus, ir kad į ją žiūrint jį užlieja 
džiaugsmas ir pasigėrėjimas. Štai kokios meilės turėtume ieš- 
koti. Štai kokią meilę, viliuosi, mes visos galime rasti! 


Būti mylimai ar pačiai mylėti 


Tarkime, tau vis dar ne viskas aišku meilės srityje. Tarki- 
me, tu susitikinėji su vaikinu, kuris yra nepriekaištingai šau- 
nus ir nuostabiai su tavimi elgiasi. Tarkime, tau gera būti su 
juo. Tu jautiesi ypatinga, nes jis akivaizdžiai tave dievina, do- 
vanoja dovanas ir vedasi į vietas, kurios tau patinka. Tarkime, 
tu sakai sau, kad jį myli, bet kažkas tau neleidžia tų santykių 
paversti įpareigojančiais. Gali būti, jog tu jo nemyli arba bent 
jau myli ne taip kaip jis myli tave. Jo meilė suteikia tau daug 
malonumo, bet tu tikriausiai jam nesuteiki tokio paties malo- 
numo. Neversk dėl to savęs jaustis blogai. Prisimink pirmą 
nuostatą: tu tobulai tinki būti mylima ir nesi nei išranki, nei 

įžūli, nei „princesiška“. Galbūt tam tikra tavo esybės dalis jį 
myli, tačiau jei giliai širdyje žinai, kad jis nėra tavo tobulas 
partneris, tada turėtum santykius nutraukti, nes tai yra nesą- 
žininga jo atžvilgiu. 

Intuityviai tu tai jau jauti. Mano apklausa parodė, jog mo- 
terys ryžtasi nutraukti santykius kur kas dažniau negu vyrai. 
Kad buvo palikti, atsakė 90 procentų apklaustų vyrų. Tik 61 
procentas kalbintų moterų pripažino, jog buvo pamestos. 

Tikėtina, kad tavo santykiai su tuo vyru vis tiek pašlytų, 
net jei nuspręstum su juo kol kas nesiskirti. Kodėl? Mat anks- 
čiau ar vėliau tavo partneris suvoks tiesą ir tai gali būti di- 
džiulis smūgis jam ir jūsų santykiams. Džėjus Segalas (Jay 
Segal), filosofijos mokslų daktaras iš Templio universiteto Fi- 
ladelfijoje, apklausęs daugiau kaip du tūkstančius koledžo stu- 
dentų atskleidė, jog 90 procentų jų kada nors gyvenime buvo 
palikti mylimo asmens, nes „karščiau mylėjo“ negu anas. Rei- 
kalas tas, kad „karščiau mylintis“ asmuo paprastai būna toks 
reiklus, savininkiškas ar jautrus, jog kitas asmuo jaučia kaltę 
arba apmaudą. Antra vertus, kaip nustatė dr. Zikas Rubinas, 
išsiskiria tik 24 procentai porų, kuriose abu partneriai mano, 
jog vienodai myli vienas kitą ir vienodai stengiasi puoselėti 
santykius. 

Tad kantriai ieškok vyruko, kuriam atrodysi tobulai tin- 
kanti būti mylima, ir įsitikink, jog jis tau irgi atrodo tobulai 
tinkantis būti mylimas. O tada beprotiškai įsimylėk! 


Kaip suprasti, 
kad tai tikra 


15 


Moterys, tobulai tinkančios būti mylimos, neeikvoja savo lai- 
ko vyrams, kurie su jomis atitinkamai nesielgia. Bet kaip ži- 
noti, ką iš tikrųjų jaučia vyrukas? Ne paslaptis, kad dažnai 
vyrai sako, jog tave myli, ir jiems netgi šitaip atrodo, iš tik- 
rųjų atrodo, tačiau taip niekada ir neprisiruošia tau įsiparei- 
goti. Mes visos pažįstame moterų, kurios pernelyg daug laiko 
praleido su vyrais, kalbėjusiais gražius dalykus, bet nieko pa- 
našaus nedariusiais. Daugeliui iš mūsų irgi teko pabūti tokių 
moterų kailyje. Tad kai sutinki vyrą, kuris tau atrodo tobulai 
tinkantis būti mylimas, kaip suprasti, ar jo ketinimai yra rim- 
ti? Tai leidžia pasakyti tam tikri požymiai. Ieškok jų ir rodyk 
nulinę toleranciją jų neturintiems vyrukams. 

Bet pirmiausia pamiršk pasakas. Būk atsargi, jei vyrukas 
kalba tarsi meilės romano herojus ir nepriekaištingai elgiasi. 
"Tai paprastai nereiškia, kad jis myli; tai paprastai reiškia, jog 
jis daug repetavo! Aš nenoriu sužlugdyti tavo vilčių, bet kaip 
sakydavo mano senelė, jei kas nors atrodo pernelyg gražiai, 
kad būtų tiesa, tikriausiai tai nėra tiesa. Vyrukas, kuris verčia- 
si per galvą demonstruodamas savo meilę, mušasi sau į krū- 
tinę ir nuolat kalba, kokia tu nuostabi, gali tiesiog meilikauti. 
Tikri jausmai dažnai sumažina drąsą ir verčia vyrus jaustis 
suvaržytus. Užuot pirmi atvėrę savo širdis ir rizikavę skau- 
džiai nudegti, vyrai paprastai linkę laukti ženklo iš mūsų. Ki- 
taip sakant, jei kas nors daroma per daug lengvai, tai atrodo 
įtartina. Vyrukas turėtų jausti didesnę įtampą. Žinoma, ne 
visi šitaip elgiasi, bet tikrai yra daugybė vyrų, kurie savo sil- 
pnus jausmus kompensuoja romantiškų žodžių srautais ir „va- 
dovėliniais“ poelgiais. Tad jei vyrukas į pirmą pasimatymą at- 
eina laikydamas rankoje vieną raudoną rožę, žinok: ta rožė 
nėra dovana tau — tai puošmena jam. 

Vienas iš požymių, kad vyras iš tikrųjų tavimi žavisi, yra 
tam tikras jo nervingumas. Kaip jau sakiau, kai vyrai įsimyli, 
dauguma jų būna truputį neryžtingi ir tokie pat įsitempę kaip 
ir mes. Jie iškart nepuola pasakoti, ką jaučia - dalinai dėl to, 
kad nenori tavęs įžeisti ar atbaidyti, dalinai dėl to, jog mąsto 
šitaip: Tai yra tikra. Aš nenoriu visko sugadinti. Tad klausy- 
kis, ką vyrukas kalba ar ko nekalba, ir stebėk jo kasdienius 
poelgius — jie pasako daugiau negu žodžiai. 

Jei vyras nori, kad būtum jo gyvenime, jis padarys tave 
savo gyvenimo dalimi. Jei jis tave pristato savo draugams, ben- 
dradarbiams ar šeimai, tai yra aiškus požymis, jog jo ketini- 
mai rimti. Tikrai įsimylėjęs vyras tave įtrauks į savo planus ir 

trokš tave supažindinti su visais žmonėmis, esančiais jo gyve- 
nime. Jis neieško dingsčių tave izoliuoti, atvirkščiai, nori, kad 
taptum jo gyvenimo dalimi ir to kryptingai siekia. Jei vyras 
tave iš tikrųjų myli, jis nesielgia su tavimi vienaip, kai judu 
būnate tik dviese (šiltai), ir kitaip, kai judu būnate su jo drau- 
gais (šaltai). Žinoma, prie draugų jis gali elgtis šiek tiek vy- 
riškiau, bet netaps visiškai kitokiu asmeniu. Jei jo ketinimai 
rimti, jis elgsis tikroviškai. Apie tokį vyrą tu žinosi beveik 
tiek pat, kiek apie jį žino jo draugai ir šeima. 

Koks kitas požymis, rodantis, kad jis tave laiko tobulai 
tinkančia būti mylima? Jis nori tapti ir tavo gyvenimo dalimi. 
Jis nori susitikti su tavo šeimos nariais ir draugais, o susitikęs 
skiria laiko pasikalbėjimui ir jų pažinimui. Jis nori jiems pa- 
tikti, tačiau ne dėl savo savimeilės, bet dėl gerų žodžių. Jis 
nori būti tavo gyvenimo dalimi, todėl stengiasi daryti dalykus, 
kuriuos tu mėgsti. Gal jis niekada nebuvo „vieversys“ kaip tu, 
visgi deda pastangas savaitgaliais keltis kartu su tavimi. Arba 
nieko neišmano apie meną, bet eina su tavimi į meno galeri- 
jas. Jis nėra tavo klonas (ir tau to nereikia), tačiau nori su 
tavimi suartėti ir to siekia. 


Grįžk prie pagrindinių dalykų 


Kai kurie požymiai yra tokie akivaizdūs, kad tau gali pa- 
sirodyti, jog apie juos neverta net kalbėti. Visgi mes kalbėsi- 
me, nes kai pačios įsimylime, pamirštame į juos atkreipti dė- 
mesį. Užuot stabtelėjusios ir įvertinusios vyruko veiksmus, 
mes tiesiog manome, kad jis - nesvarbu, ką kalba ir daro — 

jaučia tą patį, ką jaučiame mes. Arba taip labai norime įtikti, 
jog persistengiame: Tad grįžk prie pagrindinių dalykų. Štai ko- 
kius klausimus turi sau užduoti: 


Ar jis rengia ilgalaikius planus? 

„Paskutinės minutės“ skambučiai ir pasimatymai — sma- 
gūs dalykai, jeigu jie yra tik išimtys, o ne norma. Bet koks 
vyrukas, kuris tave apgaudinėja tvirtindamas, kad nori jūsų 
bendravimą išlaikyti spontanišką, daro būtent tai — tave ap- 
gaudinėja. 


Kai Nensė susitikinėjo su Ronu, kartu juodu patyrė 
daug smagių dalykų, tik buvo viena problema - kaip su- 
sitikti. Kiekvieną savaitės dieną Ronis sakydavo vakare 
turįs reikalų, pavyzdžiui, vakarienę su klientu ar tradici- 
nį trečiadienio pokerį su draugais. Jis turėjo savo firmą, 
dirbo savanoriu, buvo vietinės ledo ritulio komandos na- 
rys. Tie reti atvejai, kai juodu susitikdavo, kassyk vykda- 
vo vienodai: Ronis paskambindavo Nensei paskutinę aki- 
mirką ir pranešdavo, kada ir kur jie vakarieniaus arba į 
kokį kino teatrą eis. Jų pasimatymai irgi baigdavosi vie- 
nodai: Ronis niekada nepasakydavo, kada jie susitiks kitą 
kartą. Save ir savo drauges Nensė tikino, jog ją žavi toks 
Ronio veiklumas ir tai, kad jis yra įkūręs savo firmą. „Jis 
pasinėręs į darbus“, - kalbėjo ji. Šitaip vyko daug mėne- 
sių, kol galiausiai Ronis jai paskambino ir pasakė, jog yra 
susižadėjęs (tad štai kuo jis būdavo taip užsiėmęs!). 


Jei vyrukas tave tikrai įsimylėjo, jis ras tau laiko, kad ir 
kas būtų — kompanijos prezidentas ar senatorius. Jis pasiims 
tave į verslo kelionę, pakvies kartu papietauti ar nusives į 

ledo ritulio varžybas. Jei jis iš tiesų yra labai užsiėmęs, tada 
pasistengs viską numatyti iš anksto, kad tu būtum įtraukta į 
jo tvarkaraštį ir taptum jo karštligiško gyvenimo dalimi. 


Jei vaikinas iš tikrųjų myli, 


įam iš tikrųjų norisi planuoti. 


Mylintis vyras mąsto į priekį ir nerimauja dėl to, kad koks 
nors kitas asmuo neužimtų jo mylimos moters laiko. Jei ma- 
nimi netiki, paklausk bet kurio kada nors mylėjusio pažįstamo 
vyro (brolio, dėdės, tėvo). Aš girdžiu, ką jie sako mano kabi- 
nete, ir skaitau jų atsakymus į apklausų klausimus. Vyrukai 
yra linkę įsimylėti sunkiau, bet ilgiau būna įsimylėję. Geidžia- 
mos moters palankumo siekimas juos daro nervingus, užtat 
išlaiko susidomėjusius. 


Todas buvo „paskutinės minutės“ tipo vyrukas. Jam 
nerūpėjo planuoti nei savo savaitgalių, nei savo atostogų, 
nei savo gyvenimo. Todas sakydavo, kad jam patinka ry- 
tais nubusti neturint jokių įsipareigojimų, išskyrus darbą. 
Paskui vieną šeštadienio vakarą pajūrio kurorto klube jis 
susipažino su Kris ir išgirdo save klausiant, ar ji ten bus 
kitą šeštadienį. Kris atsakė, jog bus, ir davė jam savo 
telefono numerį. Todas svarstė, kiek kitų vyrukų taip pat 
siekia jos palankumo, nes tą vakarą tokių matė bent pen- 
kis. Antradienį jis paskambino Kris ir dar kartą pasitik- 
rino, ar ji šeštadienį ateis į klubą. Visą penktadienį jis su 
jauduliu laukė rytojaus vakaro. Tiesą sakant, po to karto 
Todas tiek daug dėmesio skirdavo susitikimams su Kris ir 


148 Dr. Georgia Witkins 


taip nerimaudavo dėl to, kad ji gali apsigalvoti, jog jų 
planai niekada nepanėšėjo į tvirtą įsipareigojimą. Jis kiek- 
vieną savaitę skambindavo ir tardavosi dėl susitikimo sa- 
vaitgalį. Kol sykį to nepadarė. Tąkart jis paskambino Kris 
tik šeštadienio rytą, vykdamas į pajūrio kurortą. Nors ji, 
rodės, buvo patenkinta sulaukusi jo skambučio, bet atsakė 
jau susiplanavusi kai ką kita - deja! Todas nusprendė, jog 
susitikinėjimai su Kris yra tai, ką jis renkasi, ir nuo tada 
savaitgalius visada „rezervuodavo“. 


Rodyk nulinę toleranciją vyrui, kuris neplanuoja. 


Ar jo planuose būna laiko tik jums dviems? 

Linksmintis su būriu draugų, žinoma, smagu, tačiau jūs 
netapsite pora, jei niekada nebūsite tik dviese. Jei tu jam iš 
tikrųjų atrodai tobulai tinkanti būti mylima, jis nekantrauda- 
mas lauks, kada galės likti vienas su tavimi. Jei vyrukas tave 
labai greitai įtraukia į savo socialinį gyvenimą — vedasi į na- 


mus, į susitikimus su draugais, į vakarėlius darbe ar į automo- 
bilių salonus — jis gali būti tiesiog bendruomeninis gyvūnas. 
Išsiaiškink, ar jo draugai ir šeima pažinojo visas moteris, su 
kuriomis jis susitikinėjo. Jei pažinojo, vadinasi, tu esi ne Vie- 


nintelė, o tik viena iš daugelio. 


Jei jis yra laimingas vien žiūrėdamas į tave, tai geras ženk- 
las. 
Jei jis siūlo kur nors kartu pasprukti, tai geras ženklas. 

Jei jis sukūrė „ritualą“, kuris yra tik judviejų (pavyzdžiui, 
sekmadienio rytais jis perka riestainius, o tu kepi kiau- 
šinienę), tai yra geras ženklas. 


Kitaip sakant, jei vyrukas nenori kuo daugiau laiko pra- 
leisti vien su tavimi (ir ne tik lovoje), nenusimink. Kalta ne 
tu, kaltas jis! 

Nesibaigiantys „grupiniai“ pasimatymai yra paaugliams, ir 
jei vyrukas negali būti vienas su tavimi, tikriausiai jis tebėra 
emocinis paauglys. Kalta ne tu, kaltas jis! 

Joks vyras, negalintis būti vienudu su moterimi, niekada 
netaps poros dalimi. Tau nereikia tokio vyro. Kalta ne tu, 
kaltas jis! 


Ar jis primena svarbius dalykus - ir kai kuriuos maž- 
možius taip pat? 

O turėtų prisiminti, nes šitaip veikia Motina Gamta! Kai 
įsimylime, mūsų smegenyse atitinkamai pasikeičia cheminiai 
procesai, dėl to pagerėja gebėjimas įsidėmėti dalykus, susiju- 
sius su mylimu asmeniu. Tad vyrukas turėtų lengvai prisimin- 
ti, kokią mokyklą lankei ar kokius ledus labiausiai mėgsti. Ži- 
noma, jis gali neprisiminti visko, bet jei neprisimena nieko, 
tada jam — nulinė tolerancija! Jis tavęs nemyli ir turėtų neš- 
dintis iš tavo gyvenimo. Rinkis iš vyrukų, prisimenančių, kur 
jūs sustojote, kai matėtės paskutinį kartą, o ne iš tų, kurie 
kiekvieną kartą jums kalbantis pradeda nuo pradžių. 


Ieškok vyruko, kuris klausysis, ką tu sakai, 


o ne tiesiog lauks savo eilės kalbėti. 

Ar jis stengiasi tau padaryti įspūdį? 

Jei vyrukas tave įsimylėjo, jis norės, jog ir tu įsimylėtum 
ji, todėl automatiškai stengsis tau padaryti įspūdį. Bet tai ne- 
reiškia, kad jis turėtų girtis savo įspūdinga karjera, milžinišku 
plazminiu televizoriumi ar prašmatniu automobiliu. Tai ne mei- 
lė — tai narcisizmas. Vyrukas, kuriam tu atrodai tobulai tin- 
kanti būti mylima, stengsis padaryti įspūdį kitaip: sąmoningai 
leisdamas tau būti dėmesio centre. Jis taip pat stengsis pada- 
ryti gerą įspūdį tavo draugams, nusives tave į restoraną, į kurį 
prasitarei norinti nueiti, ir įdėmiai tavęs klausysis, kai kalbėsi. 
Į santykius su tavimi jis žiūrės kaip į geriausią jam kada nors 
atsitikusį dalyką ir norės visiems apie tai pasakoti. Jis darys 
viską, kad tave palenktų savo pusę. Tai yra meilė. 


Ar jis pavyduliauja? 

Ne liguistai, žinoma. Mes nekalbame apie žavėjimąsi, ta- 
pusį patologinių. Pavyduliavimas, kuris virsta nepagrįstu įtari- 
nėjimu, nėra meilės ženklas. Tai yra savininkiškumo požymis 
ir gali baigtis persekiojimu ir smurtu. Todėl kaip jau sakiau, 
pastebėjusi tokį pavyduliavimą, bėk! Nesimėgauk tuo, nesi- 
taikstyk su tuo — tiesiog bėk! 

Aš kalbu apie pavyduliavimą, leidžiantį suprasti, kad tavo 
vyrukui atrodo, jog kiekvienas šalia tavęs esantis vyras norėtų 
būti su tavimi. Apie pavyduliavimą, kuris tavo vyruką verčia 
manyti, kad tu esi patrauklumo įsikūnijimas ir kad visi kiti 
galvoja lygiai taip pat. Apie pavyduliavimą, verčiantį jį klau- 
sinėti tavęs, ar jis tau patinka, ir verčiantį jį tave įtikinėti, jog 
tu jam patinki. Apie pavyduliavimą, verčiantį jį paskambinti 
ir palinkėti tau labos nakties, kai jis, išvykęs į verslo kelionę, 
nori būti tikras, kad tu esi namuose - ir kad žinotum, jog jis 
irgi jau grįžo ir naktį praleis vienas viešbutyje. Jei vyrukas 

atrodo tave įsimylėjęs, bet nekreipia dėmesio į tai, kad tu dar 
su kuo nors susitikinėji ar kad prie jo flirtuoji su kitu vyru, ir 
nemano, jog yra blogai, jei tu laisvai žiūri į seksualinius san- 
tykius, rimtai suabejok jo meile. 


Ar jis viešai rodo meilės jausmus? 

Vyrai teigia, kad jie visada vengia tokių dalykų kaip laiky- 
masis už rankų viešoje vietoje ar atsisveikinimo bučinys gat- 
vėje. Tačiau pasak tyrinėtojų, kai vyrai įsimyli, jie tuos daly- 
kus pradeda daryti. Ir netgi ryžtasi tam visai lengvai. 


Tedas buvo televizijos žvaigždė. Jis vaidino muilo ope- 
roje ir dvylika metų praleido šypsodamasis paparaciams. 
Šalia jo visada būdavo moteris. Jis padėdavo joms išlipti 
iš automobilio, teatre nešiodavo jų programas, už jas už- 
sakinėdavo restoranuose, šokdavo su jomis per šventinius 
vakarus ir kuždėdavo joms į ausį pokyliuose. Bet niekas 
niekada nematė, kad Tedas viešoje vietoje jas bučiuotų ir 
joms glostytų ranką. Jis seniai nusprendė, kad šios gerbė- 
jos yra svarbiausios moterys jo gyvenime, ir nenorėjo iš- 
provokuoti jų tarpusavio konkurencijos. Jei jos ims pavy- 
duliauti ar pamanys, jog esu nepatikimas, viskas žlugs, ne- 
rimavo Tedas. Ir tada atsirado Kim. Tedas negalėdavo su- 
laukti, kada ją parodys paparaciams. Spragsint fotoapa- 
ratams, jis laikydavo ją už rankos, bučiuodavo į skruostą 
ir glausdavo prie savęs. Tedas mylėjo Kim ir tikėjo, jog ją 
pamils ir jo gerbėjos. Tiesą sakant, jo gerbėjas Kim ne itin 
sužavėjo, kaip nebūtų sužavėjusi jokia kita Tedo pamilta 
moteris. Tačiau jas sužavėjo tai, kad Tedas pasirodė esąs 
toks švelnus ir atsidavęs vyrukas. Tedas ir Kim susituokė, 
bet jis ir toliau buvo muilo operos žvaigždė. 

O kaip dėl vyrų, kurie savo meilumą demonstruoja tik už 
uždarų durų? Gal jie tiesiog drovūs? Nepasirengę? Pernelyg 
mandagūs? Galbūt. Bet galbūt jie tik stengiasi nuslėpti savo 
santykius su tavimi, nes dar neapsisprendė. 


Tai, kad Filas viešai nerodydavo Meganei jokių šiltų 
jausmų, buvo vienintelis požymis, išduodantis, jog iš tik- 
ryųjų jis jos nemyli. Kai jie likdavo vieni, Filas negalėdavo 
liautis ją glostęs ir bučiavęs, bet kai juodu išeidavo į vie- 
šumą, jis leisdavo susiliesti jų pirštams nebent restorane, 
virš pintinėlės su duona. Net kai Meganė liesdavo jį, jis 
neatsakydavo tuo pačiu. Meganei pabandžius Filą apka- 
binti ar paimti už rankos, jis tiesiog sustingdavo. Tam pri- 
veikė laiko, bet galiausiai Meganė suprato: jis nenori, kad 
žmonės žinotų, jog jie susitikinėja. Tedas vengė viešo pri- 
sipažinimo, kad juodu yra pora. Meganė pasakė, jog jai 
reikia daugiau, ir jį paliko. Tedas paskambino ir ėmė ža- 
dėti jai duoti daugiau. Jis sakė tik dabar supratęs, ką jai 
jaučia. „Kaip tu gali mane mylėti labiau tada, kai manęs 
nėra su tavimi, negu tada, kai esu?“ - paklausė Meganė. 
„Išsiskyrimas priverčia širdį pamilti", - atsakė Filas. „Tai 
ne tokia širdis, kokios aš noriu“, — ištarė Meganė. Ir vis- 
kas buvo baigta. 


Žinoma, ne visi vyrai savo jausmus rodo vienodai, ypač 
viešai. Bet kaip mėgdavo sakyti Meganės motina, „svarbu ne 
žodžiai, bet muzika.“ Ir kito vyruko melodija buvo visiškai 
skirtinga. Jis nebuvo didelis viešo glėbesčiavimosi ar bučiavi- 
mosi mėgėjas, tačiau jam patikdavo, kai Meganė suimdavo jo 
ranką, o jiems šokant stipriai glausdavo ją prie savęs. Per jos 
gimtadienį jis atsiuntė jai atviruką su žodžiu „Meilė“. Kai kitą 

vakarą vyrukas įžengė į Meganės kambarį (jie turėjo eiti va- 
karieniauti su jos tėvais), jis pažiūrėjo į tą atviruką ir pasakė 
esąs nusivylęs dėl to, kad šis „neišeksponuotas“. Prajuokinda- 
ma vyruką, Meganė atviruką skubiai „išeksponavo“ ant kok- 
teilių staliuko. Ji suprato, jog turi raktą nuo jo širdies. 


Jei vyrukas sako „Aš tave myliu“, bet vis tiek 


vengia tai parašyti popieriuje, jis nėra tau 
visiškai atsidavęs. 


Ar jis kalba apie ateitį? 

Jei vyrukas kalba apie ateitį ir tu esi įtraukiama į jo pla- 
nus, tai yra aiškus ženklas, kad jis tave myli. Tam egzistuoja 
daugybė paaiškinimų. Pirma, kai vyras įsimyli, jis pastebi, jog 
jo praeitis tarsi nublanksta, ir ima daug laiko skirti fantazavi- 
mams apie ateitį. Antra, jis kalba apie jūsų bendrą ateitį, nes 
dabartis jam atrodo tokia nuostabi, kad jis nori būti tikras, jog 
tai tęsis ir ateityje. Trečia, meilė mus verčia norėti įsipareigo- 
ti ir kurti šeimą. 

Prisimink paskutinį kartą, kai buvai įsimylėjusi. Argi ne- 
atgimė tavasis vaikystės tikėjimas geromis pasakų fėjomis ir 
tuo, kad tau ir tavo „princui“ skirta ilgai ir laimingai gyventi? 
Argi kiekvienas sutapimas neatrodė kaip dar vienas „taip buvo 
lemta“ patvirtinimas? Jei tavo vyrukas iš tiesų myli, jis turėtų 
jaustis panašiai. Jei šitaip nesijaučia, eik savo keliu be jo, nes 
ėjimas su juo bus kopimas įkalnėn! 


| Kaip įį 

V padaryti 
tobulesnį... 
tau 


"Tu susiradai vaikiną. Jis yra mielas ir tave myli. Puiku! Visgi 
yra keli su juo susiję dalykai, kurie tave trikdo. Nesisielok. 
Pirmiausia prisimink, jog tobulo vyro nėra visame pasaulyje... 
įskaitant ir tavo vaikiną. Antra, prisimink, kad kiekvienas tavo 
sutiktas vyras bus netobulas. Dabar tu tai jau Žinai. Tačiau yra 
labai gerų naujienų: net ir pats netobuliausias vyras gali tapti 
tobulesnis — tau. Aš sakau ne „tobulas“, ne „tobulesnis“; aš 
sakau „tobulesnis tau“. Ir tas procesas atrodys natūralus ir 
lengvas. 

O dabar leisk paaiškinti, ko nesakau. Aš nesakau, kad tu 
gali mostelėti burtų lazdele ir vaikiną paversti savo svajonių 
vyru. Atsiprašau, bet taip pat nesakau, jog tu gali vaikiną pa- 


156 Dr. Georgia Witkins 


tobulinti. Tik jis pats gali tai padaryti. Aš netgi nesakau, kad 
tu pakeisi tuos dalykus, kurie tau jame nepatinka. Čia ne 
laida „Ekstremalūs vaikinų pokyčiai“. Tu nevaldai jo smegenų. 
Tu jo neformuoji. Ir tu jo neprogramuoji. 

Tada ką gi tu gali padaryti? Tu gali padėti tau iš esmės 
patinkančiam vaikinui išryškinti tas savybes, kurias jis, regis, 
jau turi, kad jis tau dar labiau patiktų. Kam? Nes dėl to jau- 
siesi dar laimingesnė. Kuo laimingesnė tu, tuo laimingesnis jis 
ir tuo laimingesni jūs abu. Jei vyrukas tave myli ir mano, kad 
tu esi tobulai tinkanti būti mylima, jis norės dėl tavęs pato- 
bulėti. 


"Štai kaip tai daroma 


1. Iš pradžių apmąstyk vieną jo bruožą, kuri norėtum 
nežymiai patobulinti 

Gal norėtum, kad jis įdėmiau tavęs klausytųsi, kai būna 
su tavimi? Gal norėtum, kad būtų romantiškesnis? Kad būtų 
šnekesnis su tavimi? Kad būtų tau dosnesnis? Kad būtų spon- 
taniškesnis bendraudamas su tavimi? Atsisakyk minties pa- 
keisti jo bruožą, kuris nėra susijęs su tavimi (pavyzdžiui, kad 
jis taptų atlaidesnis savo broliui), ar išugdyti polinkį, kuriam 
jis neturi gebėjimų (pavyzdžiui, priversti jį labiau domėtis 
maisto gaminimu). Arba bandyti iš jo padaryti vyruką, pa- 
traukiantį žmones į savo pusę sąmojingu charakteriu, jeigu jis 
jo neturi. Išsirink dėl ko nori kovoti. Mintyse pagalvok: Koks 
vienas dalykas man iš tiesų svarbus? Kam teikti pirmenybę? 

Tarkime, tavo atsakymas yra toks: „Aš noriu, kad jis įdė- 
miau klausytųsi, kai kalbu. Jis puikus šokėjas, su juo smagu ir 

jis mane prajuokina, bet jis tarsi negirdi, ką jam sakau apie 
savo dieną, savo šeimą, savo draugus ar savo jausmus. Kad ir 
kokią istoriją jam pasakočiau, niekada nejaučiu, kad jis skirtų 
man visą savo dėmesį.“ Gal jis yra išsiblaškęs. Gal dėl ko nors 
nerimauja. Gal jį kamuoja dėmesio sutrikimo sindromas. Visa 
tai neturi reikšmės. Nesvarbu, kokia yra priežastis, klausyma- 
sis nėra jo stiprioji savybė. Tad tu nusprendi, kad jis tau at- 
rodys tobulesnis, jei tavęs dėmesingiau klausysis. 


2. Lauk, kol jis bent trumpam elgsis būtent taip kaip 
tu visada troškai 

Neprašyti šito, bet lauk, kol tai atsitiks spontaniškai, net- 
gi atsitiktinai. Pavyzdžiui, lauk, kol vieną vakarą vaikinas tave 
apdovanos tuo sutelktų, dėmesingu klausymusi, kurio iš jo 
norėjai. Tai gali įvykti ne tada, kai pasakosi kokią nors istoriją, 
bet tau kalbant apie jam patinkantį dalyką. Tai gali ilgai ne- 
trukti. Tai gali netikėtai išprovokuoti tam tikra situacija, tar- 
kime, kai jūs restorane laukiate užsakytų patiekalų ir nėra nei 
meniu, kurį būtų galima skaityti, nei televizoriaus virš baro, 
kurį būtų galima žiūrėti. Svarbiausia tai, kad galiausiai tavo 
vyrukas bent trumpam yra neišsiblaškęs, nepertraukinėja ta- 
vęs ir nekeičia temos. Gal jis paskui netgi užduos gerų klau- 
simų ir juos taip pat įdėmiai išklausys, bet tiek daug nėra 
būtina. 


3. Colį paversk mylia 

Kai tik jis tau padovanos gabalėlį to, ko tu nori (šiuo at- 
veju — gebėjimą būti geru klausytoju), leisk jam tai žinoti. 
Pažiūrėk į jį ir pasakyk: „Vienas iš tų dalykų, kurie man labai 
patinka tavyje, yra tai, kaip tu klausaisi, kai aš kalbu.“ 

Kam to reikia? Tu ne tik leidi jam suprasti, kaip tau no- 
rėtųsi, kad jis taip elgtųsi, bet ir parodai, jog jis jau turi tą 
gebėjimą. Pasinaudodama situacija, tu jam priklijuoji „gero 
klausytojo“ etiketę. Tu jį skatini save laikyti geru klausytoju. 
Galvok apie tai šitaip: tavo komentarai yra tarsi veidrodėlis, 
atspindintis tą savybę, kurią norėtum dažniau matyti. Dabar 
jis žino, kad tu į jį žiūri kaip į turintį tą gerą savybę. Netrukus 
ir jis pradės manyti, jog ją turi. 

Tai, ko nepasakai jam pasielgus būtent taip kaip tu nori, 
yra ne mažiau svarbu negu tai, ką pasakai. Nesakyk „Gera 
matyti, kad tu galiausiai ėmei klausytis“; arba „Jau seniai tu 
šitaip iš tikrųjų klauseisi, ką sakau“; arba „Tu visada buvai 
toks blogas klausytojas — kas pasikeitė?“ Tokie komentarai iš 
tiesų tėra nusiskundimai, pateikiami kaip komplimentai. 

Užuot šitaip dariusi, reaguok teigiamai, o teigiama reak- 
cija yra kalbėjimas apie tai, kas tau jame patinka. Tu nesakai, 
jog jis buvo blogas klausytojas. Tu nesakai, kad jis tave erzina. 
Iš tikrųjų tu sakai priešingai. Tu jam leidi suprasti, jog matai 
tą jo gebėjimą tavęs klausytis — ir jog tau tai labai patinka ir 
labai daug reiškia. Tiesa ta, kad jei jis įdėmiai klausėsi, kai 
jam pasakojai apie filmą, kurį matei praėjusį vakarą, vadinasi, 
jis iš tiesų turi gebėjimą įdėmiai klausyti visko, ką tu jam 
sakai. Tau tereikia tą jo gebėjimą atskleisti. 

Kai pirmą kartą šitaip padarysi ir jį pagirsi už tai, už ką 
jis paprastai nėra giriamas, vaikinas tikriausiai sutriks. Jis pa- 
galvos: Aš esu geras klausytojas? To nesakė nė viena mano 
buvusi mergina. Šito niekada nesako mano bendradarbiai. 
Priešingai - jie sako, jog tai viena iš blogiausių mano savy- 
bių. Tai svarbi šio proceso dalis, reiškianti, kad jis tikrai išgir- 
do, ką tu pasakei. O pasakei unikalų dalyką, galbūt netgi tokį, 
kokį jis anksčiau norėjo išgirsti iš kitų. (Jei tu nori kai ką jame 

pakeisti, pavyzdžiui, klausymosi įprotį, tikėtina, jog ir kiti tai 
bandė daryti.) Patikėk manimi, tokią atsakomąją reakciją jis 
būtinai įsimins. 

Tu taip pat parodai, kas tau yra labai svarbu, ir jei vaiki- 
nas mano, kad tu esi tobulai tinkanti būti mylima, jis norės 
daryti dalykus, kurie tau tiek daug reiškia. Ypač jei suvoks, 
jog tuos dalykus jau daro ir kad jo neprašai „išversti kailį“. Tu 
jo neprašai padaryti tai, ko jis neapkenčia ar kas yra nerealis- 
tiška. Be to, tu jam leisti suprasti, jog jame įžvelgti gebėji- 
mus, kurie tau tobulai tinka. Jis pradės geriau galvoti ne tik 
apie save, bet ir apie tave. Kodėl vieni asmenys mus traukia, 
o kitų negalime pakęsti? Tyrimai pateikia aiškų atsakymą: mus 
traukia tie žmonės, kurie mums leidžia jaustis nuostabiai, ir 
atstumia tie, kurie mus verčia jaustis bjauriai. Tu savo vaiki- 
nui leidi jaustis nuostabiai. 


4. Padaryk tai dar kartą - lauk antro atvejo, kai jis 
tau pademonstruos savybę, kurią tu labai nori, kad jis 
atskleistų 

Tarkime, jis ir vėl tave išklauso tiksliai arba beveik tiksliai 
taip kaip tu nori. Kaip ir pirmą kartą, pasinaudok proga ir 
teigiamai reaguok. Jam vėl leisk suprasti, jog jis yra geras klau- 
sytojas ir kad tau tai labai patinka. Palaikyk iškėlusi tą psicho- 
loginį veidrodėlį — tegul vaikinas pats pamato, jog ką tik pa- 
sielgė kaip geras klausytojas. Jo skeptiškas požiūris į tai, kad 
jis yra geras klausytojas, susidurs su tavo pateiktu įrodymu, ir 
jis gali pradėti manyti, jog tu galbūt teisi. 


5. Jei bus trečias atvejis, daryk tą patį 
Pastebėk tą atvejį, trumpai jį apibūdink ir leisk vaikinui 
suprasti, kaip labai tau patinka ir kiek daug tau reiškia tas jo 

gebėjimas. Sakoma, kad trečias kartas nemeluoja, ir tai dažnai 
galioja ir tokiems atvejams kaip šis. 

Kai vaikinui trečią kartą parodysi, kad jis yra geras klau- 
sytojas, jis suvoks, jog nepaisant to, ką kalbėjo jo motina, mo- 
kytojai ir buvusios merginos, jis iš tikrųjų turi gebėjimą įdė- 
miai klausytis ir kad tu tai įžvelgei. Jis supras, jog pirmi du 
kartai, kai tu prakalbai apie tą savybę, nebuvo atsitiktiniai, 
nebuvo apgaulingi. Vaikinas neabejotinai į tai atsižvelgs ir pa- 
sistengs dažniau įdėmiai tavęs klausytis. Po trijų kartų jis tik- 
riausiai pradės į save žiūrėti kaip į gerą klausytoją ir netgi tuo 
didžiuotis. Jis vis dažniau tavęs dėmesingai klausysis, nes tai 
jam taps lengva užduotimi. Nors tu neprašai jo ką nors keisti 
ar daryti ką nors nauja. Tu tik prašei jį būti savimi. 


6. Toliau stiprink jo elgsenos modelį, kurio tau norisi, 
bet nedaryk to kiekvieną kartą! 

Šis patarimas tave gali nustebinti: po trečio karto aprašy- 
tą procedūrą naudok tik retsykiais. Kodėl? Vėl pasitelkime 
„gero klausytojo“ pavyzdį. Jei komentuosi kiekvieną atvejį, 
kai vaikinas ištemps ausis — tikėdamasi, jog jis šiuo požiūriu 
bus vis uolesnis — tavo reakcija pradės atrodyti kvailoka, be- 
sikartojanti ar pernelyg akivaizdi. Tada vaikinas gali pradėti 
„gerai klausytis“ kone vien dėl pagyrimo. Ir kai tu nustosi ar 
pamirši atitinkamai reaguoti, jis irgi nustos „gerai klausytis“. 

O kai į jo „gerą klausimąsi“ reaguosi tik retsykiais, siųsi 
jam kitokią žinią. Tai vaikinui leis suprasti, jog jo dėmesingu- 
mas yra toks tikėtinas, kad jo net neverta kassyk aptarinėti, 
bet jis tau esąs labai svarbus ir brangus. Tad jei vaikinas ir 
toliau būsiąs dėmesingas, galiausiai už tai sulauks apdovano- 
jimo. Šitaip ir yra realiame gyvenime. Juk vaikystėje mes ne- 
gaudavome puikaus pažymio, dovanos, saldainio ar pinigų kas- 

kart, kai ką nors gerai padarydavome - tačiau už ilgalaikį gerą 
elgesį mes anksčiau ar vėliau būtinai sulaukdavome apdovano- 
jimo. Toks yra ir suaugusiųjų gyvenimas. Nors mūsų negiria ir 
nešlovina kiekvieną kartą, kai ką nors padarome gerai, mes vis 
tiek stengiamės, nes žinome, kad ateityje laukia apdovanoji- 
mas. 

Jei tau reikia pavyzdžio apie tik retsykiais rodomos teigia- 
mos reakcijos galią, tiesiog pagalvok apie lošimą. Juk mes ne- 
laimime visuomet, kai paspaudžiame žaidimo automato myg- 
tuką, bet vis tiek kišame į jį monetas, nes manome, jog kada 
nors išlošime. Štai kodėl „geras klausytojas“ ir toliau įdėmiai 
klausysis — jis Žino, kad anksčiau ar vėliau sulauks atpildo: 
tavo laimingo veido ir to psichologinio veidrodėlio, atspindin- 
čio puikų vaizdą. 


Lorenai patiko Markas beveik viskuo, išskyrus jo po- 
linkį į šykštumą. Jis nedžiugino jos dovanomis ar atostogų 
kelionėmis. Net vakarienė restorane buvo retas dalykas. 
Loreną iš tiesų jaudino ne pinigai ar gėrybių stoka, bet 
jausmas, kad jis nenori su ja dalytis. Vieną vakarą juodu 
nuėjo į kino teatrą. Markas nupirko jai bilietą. Nors šis 
ne kažin ką kainavo, Lorena nusprendė pasinaudoti proga. 
Apkabinusi ir karštai pabučiavusi Marką, ji tarė: „Kai tu 
mane nusivedi į kiną, aš jaučiuosi tarsi paauglė, kuria per 
pasimatymą rūpinasi vaikinas. Ačiū.“ Markas atrodė su- 
glumęs, tačiau jam, regis, patiko komplimentas. Buvo aki- 
vaizdu, kad iki tol jam niekas nesakė nieko panašaus. Po 
kelių dienų jie su vienu Marko klientu vakarieniavo pra- 
bangiame restorane, ir nors juodu nebuvo tik dviese, o ta 
vakarienė tereiškė dalykinį susitikimą, Lorena nusprendė 
išbandyti tą pačią taktiką. Ji tarė: „Aš esu laiminga, kai 

mane nusivedi į tokią prašmatnią vietą kaip ši. Tu man 
leidi pasijusti labai ypatinga.“ O kai paskui jis Lorenos 
motinai Padėkos dienos proga nupirko augalą, ji pasakė: 
„Tu toks dosnus!“ 

Lorena matė, kad pamažu Marko elgesys keičiasi. Jis 
ne tik išsigydė kai kurias šykštumo ligas, susijusias su 
materialiais dalykais, tokiais kaip prabangi vakarienė ar 
dovanos, bet ir tapo dosnesnis jausmų srityje. Lorena daž- 
niau sulaukdavo jo komplimentų. Be to, užuot ją nuolat 
skubinęs, Markas, regis, sukaupė daugiau kantrumo. O 
smagiausia buvo tai, kad jis savo dosnumu pradėjo girtis 
kitiems žmonėms. Jam patiko nauja jo charakterio savybė 
ir jis tos savybės neslopino. 

Esmė ta, kad Markui nereikėjo keisti savo asmenybės 
ar tapti „geresniu“ žmogumi. Lorena nelindo į jo psichiką 
ir nebandė jo „perdaryti“. Ji tik išryškino tai, kam jis jau 
turėjo šiokių tokių gabumų. Lorena įžvelgė šį vidinį poten- 
cialą, savo reakcija parodė jį Markui ir leido jam supras- 
ti, jog tas gebėjimas jai yra labai svarbus. Ji taip pat 
leido jam suprasti, kad jis galėtų ją padaryti dar laimin- 
gesnę neprivalėdamas nieko keisti. 


Kaip dar įį galima padaryti tobulesnį tau 


Kaip jau minėjau, tam, kad suartėtume su asmeniu, mums 


nėra būtina turėti tuos pačius pomėgius. Tiesą sakant, turėti 
skirtingus pomėgius gali būti netgi sveika. Tačiau tyrimai ro- 


do, 


jog poroms svarbu ne tik kartu praleidžiamo laiko kokybė, 


bet ir kiekybė. Tad kodėl savo vaikino nesupažindinus su kai 

kuriais tau patinkančiais dalykais — gal jie patiks ir jam? Pa- 
vyzdžiui, jei tau patinka slidinėti, vieną savaitgalį gali pakvies- 
ti jį kartu paslidinėti. Anksčiau jis to niekada nedarė, bet nori 
pabandyti. Ir po kelių nusileidimų nuo kalvelės jis gali susi- 
žavėti šiuo tavo pomėgiu. Jei jis susižavės bent vienu tavo 
pomėgiu, judu turėsite dalykų, kuriuos galėsite daryti kartu. 
Dėl to dar labiau suartėsite. Žinoma, šitaip atsitinka toli gra- 
žu ne visada. Tarkime, tu nusivedei vaikiną į poezijos vakarą, 
o jis ėmė ir užsnūdo. Arba jį nusitempei į sporto klubą, iš 
kurio jam norisi kuo greičiau pasprukti. Bet tokie kuriozai 
neturėtų pakenkti jūsų santykiams. Tiesiog buvo verta paban- 
dyti ir pažiūrėti, ar jus gali sieti dar kas nors. 

Tu taip pat gali išbandyti kokį nors savo vaikino pomėgį. 
Jei kartu darysite ką nors, kas jam patinka, jis irgi ims atro- 
dyti tobulesnis tau. Tačiau aš nesiūlau aukoti savo laisvalaikį 
dalykams, kurių nemėgsti, ar „keistis“ dėl savo vaikino. Aš tik 
sakau, kad jo dėka tu gali atrasti sau kai ką įdomaus. Tada 
daugiau laiko praleisi su juo ir išplėsi savo akiratį. 

Vaikinas taip pat gali imti atrodyti tobulesnis tau, jei ret- 
sykiais jį palyginsi su savo buvusiais vaikinais. Galbūt tada jo 
trūkumai pasirodys nereikšmingi. Kaip sakydavo mano sene- 
lė, ar stiklinė yra pusiau pilna, ar pusiau tuščia, priklauso nuo 
tavo požiūrio. Kognityvinės psichologijos specialistai teigia tą 
patį. Tu gali atsikratyti depresijos ar pagerinti santykius tie- 
siog pakeisdama savo požiūrį. 


Tai, ką galvoji, nėra tavo savijautos rezultatas; 


tai yra tavo savijautos priežastis. 

Ką ir kiek galima tikėtis savyje pakeisti? Tik dalykus, ku- 
riems keisti yra gebėjimų ir motyvacijos. Pagalvok apie save. 
Tu gali nuspręsti pakeisti savo elgesį, jei nutarsi tapti tvirtes- 
nė, lengvabūdiškesnė ar švelnesnė. Tu gali nuspręsti pakeisti 
savo mąstymą, jei pagrindinis principas „Kalta ne tu...“ tave 
skatina keisti požiūrį į save ir kitus. Tu netgi gali nuspręsti 
pakeisti tai, ką sakai vyrams, draugams ir šeimos nariams, jei 
tai tau išeis į gera — ir jei su jais elgsiesi taip pagarbiai ir 
dėmesingai kaip norėtum, kad elgtųsi su tavimi. Bet tu negali 
pakeisti savo esybės, negali pakeisti to, kas esi. Tad geriau nė 
nebandyk. 

"Tu esi savo temperamento, savo išmanymo, savo patirčių, 
savo atsakomųjų reakcijų, savo traumų ir savo pergalių miši- 
nys. Tu tarsi iškepęs pyragas, kurio sudedamųjų dalių jau ne- 
įmanoma pakeisti. Pridėk dar vieną sluoksnį, jei nori. Apliek 
glajumi. Papuošk. Bet svarbiausia — mėgaukis juo! 

O kaip dėl tavo vaikino pyrago? Jis irgi jau iškepęs. Per 
vėlu įberti daugiau druskos ar cukraus į tešlą. Jei tau nepatin- 
ka jo skonis, nebandyk jį perminkyti. Iš jo beliks trupiniai. 
Arba priprask prie jo skonio, arba pasitaupyk savo apetitą 
kitam. 


Pamilk įo 
keistybes 


Taigi mes jau aptarėme, kada su vyruku verta bandyti kurti 
santykius ir kada garsiai rėkiant reikia sprukti išėjimo link. 
Mes taip pat išsiaiškinome, kokias nuolaidas vyrukui galima 
daryti ir kaip jam tiesiog pasakyti, koks netobulas jis yra. Ir 
dabar, tikiuosi, tu patogiai jautiesi remdamasi pagrindiniu prin- 
cipu „Kalta ne tu, kaltas jis“ ir esminėmis nuostatomis. Gal- 
būt jos netgi tapo tau mantra: 


Žinok, kad tu esi tobula tokia, kokia esi... tobulai tinkanti 
būti mylima - būtent! 


Žinok, kad dėl to tu esi verta tobulo vyro Meilės. 

Tačiau žinok ir tai, kad tobulo vyro nėra visame pasaulyje... 
kad kiekvienas tavo sutiktas vyras bus netobulas... įvairiais 
aspektais. 


O dabar prie šių tezių pridėsiu dar vieną: 


Jei jau nusprendei, jog vyras vis tiek yra tobulai tinkantis 
būti mylimas - nesiskųsk! 


Galbūt jo keistybės tave varo iš proto, tačiau tu nuspren- 
dei, kad jos nėra tokios baisios, jog tave nuvarytų šalin. Tai 
yra svarbiausia — apsispręsti. Apsisprendimui skirk pakanka- 
mai laiko, nes privalai įsitikinti, jog tikrai nori būti su tuo 
vyru nepaisydama jo keistybių. Tas vyras neabejotinai turi 
bruožų, dėl kurių nėra tobulas, tačiau jei nusprendei, kad jis 
visgi skirtas tau, vadinasi, tu esi nesiskundimo zonoje - savo 
labui, jo labui ir visų esančių šalia labui. 

Keistybės nėra tie perspėjantys signalai, apie kuriuos kal- 
bėjome dešimtame skyriuje. Turiu omenyje užgauliojimą, ne- 
valdomą pavyduliavimą, melavimą, neištikimybę ir kitus daly- 
kus. Su tokiomis probleminėmis savybėmis tu jokiu būdu ne- 
gali taikstytis. Joms — nulinė tolerancija! Nulinė! 

Keistybių taip pat nereikia painioti su savybėmis, aptarto- 
mis vienuoliktame skyriuje, kai kalbėjome apie polinkius ne- 
baigti pradėtų darbų ar „pamiršti“ ankstesnius santykius. Pa- 
sak psichoterapeutų, tokie polinkiai kitam poros nariui turėti 
kelti susirūpinimą. Arba bent jau paskatinti jį nuodugniai ap- 
mąstyti, ar jam pakeliui su tokiu asmeniu. 

Bet net jei vaikinas, su kuriuo susitikinėji, neatrodo turįs 
tokių rimtų elgesio problemų ar nepriimtinų bruožų, jis vis 
tiek turės keistybių. Šiaip ar taip, jis yra vyras, vadinasi, nėra 

tobulas. Ir nors jis tau gali patikti dėl daugelio dalykų - pra- 
dedant tuo, jog tu jam atrodai tobulai tinkanti būti mylima — 
bus ir tokių dalykų, kurie tave gali baisiai erzinti. 


Vyrai ir jų keistybės 


Kai kalbame apie vyrų keistybes, turime omenyje tokius 
jų įpročius kaip neuždaryti klozeto dangčio ar palikti drėgnus 
rankšluosčius ant vonios grindų. Turime omenyje moteris že- 
minančius juokelius ar dalykus, dėl kurių skundžiamės savo 
draugėms, kai su jomis pietaujame ar kitaip leidžiame laiką. 
Turime omenyje mūsų poveikiui nepasiduodančius jų asmeny- 
bės bruožus, tokius kaip nuolatinis tikėjimasis blogiausio, o ne 
geriausio. Mes taip pat turime omenyje „universalius“ vyriš- 
kus ypatumus, pavyzdžiui, niekada nesiklausti kelio ar neleis- 
ti mums sėsti prie vairo, kai kartu keliaujame — ir net kai 
automobilis yra mūsų. 

Jei tavasis „pliusų ir minusų“ sąrašas arba vidinė nuojauta 
sako, kad vaikinas vis tiek yra vertas tavo meilės, tada į jo 
ydas turi žiūrėti kaip į „pasiūlymų paketo“ dalį. Kassyk į jas 
reaguodama tarsi į staigmeną, tu tik be reikalo kelsi stresą sau 
ir jam. Galbūt tavo vaikinas yra žemo ūgio, kaip koks Tomas 
Kruzas (Tom Cruise), na ir kas? Tad nesinervink kiekvieną 
kartą, kai einant į pasimatymą su juo tau tenka atsisakyti aukš- 
takulnių batelių. 

Diana visa tai supranta. Ji daug metų dirbo ryšių su visuo- 
mene srityje ir moka bet kokį keblumą pakreipti teigiama 
linkme. 

Kai Diana ėmė susitikinėti su Karlu, ji greitai supra- 
to, kad tas vyrukas nėra planavimo meistras ir nesugeba 
būti dėmesingas detalėms. Jis visą laiką galvojo apie dar- 
bą, todėl Dianai tekdavo pačiai išrinkti restoraną, skam- 
binti jų draugams, kurti planus. Galop ji sau pasakė: Tai 
mano šansas viską baigti. Bet jei aš nenutraukiu šių san- 
tykių ir Karlą vertinu tokį, koks jis yra, tada ir nereikia 
kalbėti apie santykių nutraukimą. Nuo šiol dėl to - jokių 
nusiskundimų! Galiausiai Diana ir Karlas susituokė. Jo 
nedėmesingumas detalėms Dianą vis dar retsykiais erzi- 
na, tačiau ji nutarė visas kylančias neigiamas mintis apie 
Karlą paversti teigiamomis. O Karlas dėl atsakingo po- 
žiūrio į darbą tapo lyderiu savo srityje ir garantuoja šei- 
mai patogų gyvenimą. Diana gali šeimininkauti namuose 
ir ramiai auginti jų tris atžalas. 


Diana negalėjo pakeisti Karlo elgsenos modelio, tačiau ji 
galėjo pakeisti savo požiūrį į tą elgsenos modelį. Ji nusprendė, 
kad tas požiūris bus teigiamas. Šitaip ji tapo laiminga. Tai 
padarė laimingą ir Karlą. 


Priimk „pasiūlymų paketą“ 


Paklausk bet kurios su vyruku ilgai ir artimai bendraujan- 
čios moters, ar jis turi įpročių, kurie ją siutina, ir ji tikriausiai 
pasakys šitaip: „Kiek laiko judu esate kartu?“ Mes, moterys, 
taip pat turime savo keistybių (net ir tos, kurios yra tobulai 
tinkančios būti mylimos) — ir gal būtent dėl to į vyruko keis- 
tybes nusprendžiame žiūrėti kaip į „pasiūlymų paketo“ dalį. 

Bet kaip mums nustoti skųstis? Kaip diena po dienos pakęsti 
tuos jo trūkumus nejaučiant noro visa gerkle rėkti? 


Tau neprivalo patikti jo keistybės - tiesiog 


įas ignoruok! 


Tiesą sakant, tai yra visų tarpasmeninių santykių išsaugo- 
jimo paslaptis. Jei negali pakeisti partnerio veiksmų, keisk 
savo reakciją. Primink sau, jog jis tai daro ne tam, kad tyčia 
tave erzintų — tikrai ne. Stebėk jį taip tarsi būtum žmogaus 
elgesio tyrinėtoja. Arba scenaristė, analizuojanti personažą. Tau 
gali paaiškėti, jog jis daro tai, ką daro, nes yra tiesiog susimąs- 
tęs, netgi užsimiršęs, arba dėl to, kad jam atrodo svarbu tai 
daryti. Tau neprivalo patikti jo keistybė — tiesiog ją ignoruok! 

Karolina taip ir daro. 


Karolinos vaikinas nemėgsta skustis. Tiesą sakant, jis 
tiesiog neapkenčia šios procedūros. Jo darbas nėra toks, 
jog reikėtų skustis kiekvieną dieną, tad kai jis išsitraukia 
skutimosi kremą ir skustuvą, Karolina žino, kad jos vai- 
kinas eis į dalykinį susitikimą. Jei kurį laiką tokių susi- 
tikimų nebūna, šeriai ant jo veido auga tol, kol jis galiau- 
siai neištveria ir nusiskuta. Jų santykių pradžioje Karoli- 
na užsimindavo, kad jai patinka, kai jis yra švariai nu- 
siskutęs. Ji bandė apeliuoti į jo savimeilę sakydama, jog 
apsiskutęs jis atrodo gražesnis, jaunesnis ir lieknesnis (vi- 
sa tai yra tiesa), bet vaikinas atkirsdavo, kad tai yra jo 
veidas ir kad jis nemėgsta dažnai skustis. Galop Karolina 
pagalvojo, jog jai reikia rinktis, ar nuolat dėl šio dalyko 

erzintis ir kivirčytis, ar jį vertinti kaip vieną iš vaikino 
keistybių ir susitaikyti. Kadangi kitais atžvilgiais juodu 
puikiai derėjo, ji nusprendė apie skutimąsi daugiau nekal- 
bėti. 


Kartais vaikino keistybės būna tiesiog jo auklėjimo rezul- 
tatas ir toks požiūris į tas keistybes tau gali padėti. Ar tau 
pažįstama tai, ką dabar papasakosiu? 


Kai Džesė ir Bobas kur nors važiuoja, Bobas susiruo- 
šia anksčiau už Džesę - gerokai anksčiau. Ir nors jie ne- 
vėluoja, jis pradeda ją skubinti ir eina užvesti automobilį 
Džesei dar nebaigus ruoštis. Paskui jis širsta ant jos, kad 
ji „nespėjo laiku“. Tada juodu važiuoja abu niūriai nusi- 
teikę, be tc, Džesė neišvengiamai būna ką nors pamiršusi 
dėl karštligiško skubėjimo. „Aš negaliu šitaip gyventi“, — 
skysdavosi ji visiems, kurie klausydavosi. Džesė jautėsi 
spaudžiama ir įsitempusi iki tada, kai kartą su Bobo šei- 
ma ruošėsi vykti į jubiliejinį pokylį. Ji įsitikino, kad su 
visais savo šeimos nariais lygiai taip pat elgiasi ir Bobo 
tėvas. Džesė girdėjo, kaip Bobo motina jam vis atsakinėjo 
„Taip, brangusis“, tačiau nė nemanė suktis sparčiau. Da- 
bar Džesė į šį Bobo įprotį žiūri kaip į jo šeimos bruožą ir 
stengiasi tiesiog plaukti pasroviui. 


Kartais gali apmalšinti savo apmaudą elgdamasi taip tarsi 
partnerio keistybė tavęs visai nenervintų — ne jo labui, bet 
savo labui. Štai kaip tai vyksta. Jei ignoruoji savo apmaudą, 
neprašai draugių užuojautos ir nerodai partneriui savo kritiš- 
kos reakcijos, ta keistybė tampa vis mažiau reikšminga tavo 
gyvenime. Tu jos nepabrėži, nes apie ją nekalbi ir nesiklausai 

panašių istorijų. Kai nenaudoji savo apmaudo ar adrenalino, 
kurio išsiskyrimą jis skatina, tavyje vis mažėja ir apmaudo, ir 
adrenalino. 


Susitaikyk su kitų žmonių bruožais, kurių negali 


pakeisti, antraip su jais kariausi amžinai. 


Daryk pauzes 


Jei tu vis dar nesi įsitikinusi, jog tikrai nustosi skųstis, bet 
norėtum nustoti, pabandyk atsikratyti apmaudo įsivaizduoda- 
ma, jog prarandi savo meilę. Tai labai galinga ir efektyvi prie- 
monė, bet kaip kiekvieną stiprų vaistą, taupyk ją iki pat kri- 
tinės akimirkos. 

Tu žinai, ką mes visos sakome, kai ryžtamės rimtam svei- 
katos patikrinimui: „Jei man viskas gerai, daugiau niekada ne- 
sijaudinsiu dėl mažmožių.“ Tad apie vaikino ydas galvok kaip 
apie „mažmožius“. Arba įsivaizduok, kad jo laukia rimtas me- 
dicininis patikrinimas. Tai leis tau į jo keistybes pažvelgti ki- 
taip. 

Aš nesiūlau nuolat įsivaizduoti katastrofiškus įvykius vien 
tam, kad sukrėsta tų vaizdinių tu pakoreguotum savo požiūrį 
į „mažmožius“. Visgi retsykiais šį metodą reikėtų panaudoti, 
nes tai leidžia pamatyti bendrą vaizdą. Gero žiūrėjimo! 


Mylėk 
naujają save 


Naujoji tu atrodo lygiai taip pat kaip senoji tu, juokiasi 
kaip senoji tu ir dūsauja kaip senoji tu. Naujajai tau nereikėjo 
ničnieko keisti. Ji skiriasi nuo senosios vieninteliu aspektu: 
savo požiūriu. Ką tai reiškia? 


Tai reiškia, kad į savo viengungystę tu žiūri kaip į faktą, 
o ne kaip į trūkumą. 

Tai reiškia, kad mitą apie vyrų tobulumą tu iškeitei į ti- 
kimybių teoriją. 

Tai reiškia, kad tu rodai nulinę toleranciją vyrukams, iš 
kurių gauni nulį. 

Tai reiškia, kad tu daugiau nebandai savęs keisti dėl kokio 
nors kito asmens, išskyrus save. 

Tai reiškia, kad tu stengiesi labiau įtikti sau, taip pat ska- 
tini tau įtikti vyrus, su kuriais susipažįsti. 

Tai reiškia, kad tu prisimeni, jog viskas, ką vyrukas gali 
pasakyti ar padaryti, yra informacija apie jį, o ne apie tave! 

Naująją tave tenkina tik tie vyrai, kuriems tu atrodai to- 
bulai tinkanti būti mylima tokia, kokie esi! 

Naujoji tu beprotiškai įsimyli vieną iš tų vyrų ir jam lei- 
džia pajusti, kad jis taip pat yra vertas meilės — net su visomis 
savo keistybėmis. 

O svarbiausia tai, jog naujoji tu žino, kad jei vyrukui ne- 
atrodai tobulai tinkanti būti mylima, tai yra ne tavo, bet jo 
praradimas. Tu dabar net neklausi kodėl, tiesiog sau pasakai: 
„Kalta ne aš, kaltas jis!“ 

